
Introducere 


Mi-am propus si schiţez în această carte, în linii mari, istoria 
Imperiului cu capitala la Bizanţ. Mi se pare, prin urmare, firesc 
si pornesc de la 11 mai 330, ziua în care Constantin a inaugurat 
solemn noua capitali a Imperiului pe malurile Bosforului şi si 
mi opresc la 29 mai 1433, ziua în care ultimul împirat bizantin 
a căzut, ucis în lupţi, pe metereze, iar turcii au pitruns în oraş. 

Sunt conştient că, luând drept punct de plecare anul 330, 
mi expun la critici. Firi îndoială. Imperiul «roman»nu sfârşeşte 
brusc în acest an pentru a fi urmat ori înlocuit de un Imperiu 
«bizantin». Unii cercetători au susţinut ci istoria bizantini 
începe în anul 393, anul morţii lui Teodosie şi al împărţirii 
Imperiului între Arcadius şi Honorius. Alţii sunt de părere ci 
abia domnia lui Iustinian (327-363), daci nu chiar aceea a lui 
Leon Isaurianul (717-740) ar marca începutul Imperiului 
bizantin. E vorba de controverse firi rost. Imperiul poate fi 
numit bizantin din momentul în care împăratul — numit 
statornic pini în 1433 «împirat al romanilor» - părăseşte 
Roma, în stare de iremediabili decidere, şi mută capitala în 
Constantinopolul menit si devină centrul adminstrativ şi politic 
al Imperiului. Procesul evolutiv, lent şi îndelungat, al trans¬ 
formării principatului lui Augusrus într-o monarhie creştini şi 

orientali a fost marcat, poate, de date mai importante; nici 
una nu este însi mai semnificativi. 

Nu sunt mai puţin zadarnice controversele privitoare la 
denumirea cea mai potrivită pentru acest Imperiu. Erudiţii fran¬ 
cezi care au pus, în secolul al XVII-lea, bazele bizantinologiei 
ştiinţifice, LabW şi, mai ales, Ducange, vorbeau pur şi simplu 
de «istorie bizantini». Cei care au complicat lucrurile, atribuind 
istoriei şi funcţii polemice, au fost filosofii din secolul al 
XVIII-lea: ei au ţinut si condamne Bizanţul pentru ci li se 
părea a fi desăvârşita întruchipare a absolutismului monarhic 
şi a religiozităţii. Pirintele acestei direcţii de gândire a fost 
Voltaire, potrivit căruia exişti «o istorie şi mai ridicoli decât 
istoria romani de la Tacit încoace: istoria bizantini. E o colecţie 
netrebnică de declamaţii şi de miracole. Ea este ruşinea spiritului 
omenesc, după cum Imperiul grecesc a fost ruşinea lumii. Turcii 
au măcar mai mult bun simţ: ei au învins, s-au bucurat de 
viaţi, au scris foarte puţin». 

Istoria bizantini nu s-a eliberat înci de povara acestei jude¬ 
ciţi tributare ignoranţei şi subiectivităţii. Rcrsisti şi azi convin¬ 
gerea ci Bizanţul nu ar fi fost decât o palidă supravieţuire a 
Imperiului roman, a cărui necontenită decidere ar fi durat pini 
la pribuşirea sa definitivi, pe fondul ciorovăielilor călugirimii 
şi al ceremoniilor complicate ale unei curţi aproape barbare. E 
condamnat, fără si fie ascultat. Bizanţul este nevoit si sufere 
această nedreptate din pricini ci nu a avut parte de un mare 
istoric, de un lucidide sau de un Tacit, ci numai de cronicari, a 
căror limbă greacă este adesea greu de înţeles: e mai uşor si-i 
dispreţuitei decât să-i citeşti. Am scris această cane din dorinţa 

de a demonstra ci un Imperiu care, vreme de unsprezece secole, 
a rezistat, pe hotarul dintre Occident şi Orient, loviturilor venite 
când din partea unuia, când a celuilalt şi care şi-a împlinit faţă 
de amândouă misiunea istorică şi civilizatoare, merită mai mult 
decât indiferenţă ori dispreţ. 

Capitolul I 

Constantin. Monarhia creştină şi orientală 


Domnia lui Constantin, în timpul căreia Imperiul păgân 
devine Imperiu creştin, iar Roma îşi pierde întâietatea în 
favoarea Constantinopolului, marchează începutul istoriei 
bizantine. Trebuie să reamintim însă că între istoria romană şi 
istoria bizantină nu există ruptură: vreme de aproape trei secole, 
până la eşecul încercării lui lustinian de a reface unitatea 
Imperiului, cea din urmă apare ca o continuare firească a celei 
dintâi. De-a lungul acestor trei secole, moştenirea Romei şi a 
Greciei, pusă în primejdie de năvălirile barbare, a fost treptat 
transferată în Bizanţ, iar Imperiul, supus acţiunii unor puternici 
factori modelatori, a dobândit trăsăturile esenţiale ale viitorului 
Imperiu bizantin. 

Criza din secolul al Ill*lea. Asemenea tuturor marilor 
evenimente istorice şi acesta are origini îndepărtate: am putea 
susţine, fără paradox, că monarhia constantiniană exista, în 
germene, în însuşi principatul lui Augustus. Să ne gândim 
numai la secolul al III-lea. După epoca strălucită a Antoninilor, 
după acest secol minunat de «pace romană», secolul al II-lea, 



Isloria Bizanţului 


Imperiul trece printr-o cumpliţi criză, în urma căreia era gata 
să se prăbuşească. Criză internă: împăraţii sunt fie ridicaţi pe 
tron, fie detronaţi numai de capriciul şi lăcomia soldaţilor; 
aproape toţi mor de moarte violentă. S-a vădit atunci mai bine 
ca oricând marea slăbiciune a regimului instituit de Augustus: 
lipsa unei reguli de succesiune la conducerea imperiului. Criză 
externă: de-a lungul imensei frontiere, barbarii atacă şi sparg 
limes -ul construit de Hadrian; Italia însăşi este ameninţată şi, 
pentru a feri măcar Roma de un asalt fatal, Aurelian construieşte 
puternica ei incintă. Criză economică: comerţul stagnează, 
ogoarele sunt părăsite ori devastate, impozitele nu mai pot fi 
încasate, moneda se depreciază. In sfârşit, criză religioasă şi 
morală: păgânismul latin, în forma în care încercase să-l reînsu¬ 
fleţească Augustus, nu mai răspundea de mult în chip satis¬ 
făcător frământărilor unor conştiinţe angoasate. Religiile şi 
superstiţiile Orientului se răspândiseră în întreg Imperiul, pe 
teritoriul căruia se întâlneau şi se confundau credinţele cele 
mai ciudate, riturile cele mai stranii. Oamenii aspirau la o religie 
desprinsă cu totul de această lume decepţionantă, o religie care 
să transfere într-o altă lume ţelul şi finalitatea existenţei pămân¬ 
teşti. Spiritele cele mai elevate erau atrase de monoteism. Creşti¬ 
nismul îşi desăvârşea discret organizarea şi-şi definea dogmele. 

Secolul al III-lea a cunoscut totuşi câţiva împăraţi energici 
şi bine intenţionaţi: cu foarte puţine excepţii, toţi au fost ucişi 
de soldaţii lor înainte de a fi putut înfăptui ceva folositor; toţi 
au fost nevoiţi să-şi consacre puţinul timp pe care li-l lăsa la 
dispoziţie îngăduinţa legiunilor unui necontenit du-te vino de 
la o graniţă la alta pentru a pune stavilă valurilor de barbari 

care năpădeau Imperiul, pătrunzând prin marile breşe deschise 
în sistemul lui de fortificaţii. Intr-un târziu, domnia lui Diocle- 
ţian (283-305) a demonstrat ci un singur om, hotărât şi energic, 
poate fi în stare să puni capăt decăderii Imperiului, înfăptuind, 
cu îndrăzneală, reforma necesară, recomandată de învăţămintele 
unui secol întreg de turburări. 

Docleţian şi primele reforme. Diocleţian merită să ne 
reţină o clipă atenţia nu numai ca predecesor imediat al lui 
Constantin, ci şi pentru că a fost împăratul care a salvat 
Imperiul, impunându-i o reformă tot atât de profundă ca şi 
reformele înfăptuite de Augustus sau de Hadrian. In multe 
privinţe, Constantin nu face decât să continue, să completeze, 
să consacre opera lui Diocleţian şi, nu o dată, este greu să 
deosebeşti măsurile unuia de ale celuilalt împărat. 

Diocleţian face din împărat un personaj sacru, adorat 
potrivit unor rituri foarte minuţios reglementate, împrumutate 
din eticheta curţilor orientale: lumea se prosternează în faţa 
împăratului, îi sărută faldurile mantiei de purpură. Şi tot 
Diocleţian aplică hotărât principiul absolutismului monarhic 
şi corolarul acestuia, al centralizării administrative, cu toate 
consecinţele lor: senatul nu mai are nici un rol efectiv, iar sena- 
tus-cunsultele sunt suprimate; provinciile senatoriale dispar o 
dată cu ultimele privilegii ale Italiei; cârmuirea Imperiului este 
încredinţată exclusiv consilierilor, birourilor şi agenţilor 
împăratului. 

Aducându-şi aminte de primejdiile în care anarhia militară 
aruncase Imperiul, Diocleţian a separat totodată strict funcţiile 

civile de comandamentele militare, retrăgând guvernatorilor 
de provincii autoritatea asupra unor trupe şi suprimând dreptul 
generalilor de a deţine vreun rol în administraţie. 

Era absolut necesar, în sfârşit, pentru Diocleţian, să rezolve 
cele două probleme de care depindea salvarea Imperiului: 
apărarea teritoriului şi regularitatea succesiunii. Nu în alt scop, 
ci numai pentru a o rezolva pe cea dintâi, dându-şi seama că 
era cu neputinţă ca un singur imperalor să apere imensa frontieră 
a Imperiului, Diocleţian şi-a asociat ca «august», încă din 286, 
pe Maximian. I-a încredinţat acestuia apărarea Occidentului şi 
a asumat el însuşi sarcina apărării Orientului: fie spus în treacăt, 
devenea astfel evident că Imperiul se îndreaptă către o ine¬ 
vitabilă împărţire şi era recunoscută de pe acum predominanţa 
Orientului grecesc asupra Occidentului latin. 

Şi nu în alt scop, ci numai pentru a da Imperiului acel sta¬ 
tut succesoral care-i lipsise întotdeauna, Diocleţian a transfor¬ 
mat, în 293, această diarhie într-o tetrarhie, asociind celor doi 
auguşti doi cezari, pe Constanţiu Chlorus şi pe Galerius: ei aveau 
datoria să-i asiste pe cei doi auguşti în activitatea lor admi¬ 
nistrativă curentă, dar erau totodată şi succesorii lor desemnaţi. 

Diocleţian a dorit să vadă cum funcţionează sistemul pe 
care l-a creat. Când l-a asociat la imperiu pe Maximian, i-a pus 
o condiţie: Maximian trebuia să abdice şi el, atunci când ar fi 
abdicat Diocleţian. Evenimentul, unul dintre cele mai neo¬ 
bişnuite din cursul acestei mari domnii, s-a produs în 303. 
Diocleţian s-a retras în măreţul palat, de factură orientală, pe 
care şi-l construise la Split. Constanţiu Chlorus şi Galerius au 
devenit auguşti. 

Constantin reface unitatea Imperiului. Un ofiţer relativ 
obscur, Severus, i-a fost asociat în calitate de cezar lui Constanţiu 
Chlorus atunci când, în urma abdicării lui Maximian, el a 
devenit august. Această alegere i-a nemulţumit pe doi tineri 
ambiţioşi: pe Maxenţiu, fiul lui Maximian şi pe Constantin, 
fiul lui Constanţiu Chlorus, născut dintr-o primă căsătorie a 
acestuia cu o fată din popor, pe nume Elena (slujnică, se zicea, 
într-un han). Moartea lui Constanţiu Chlorus, în 306, a 
declanşat un şir de tulburări şi de acte de uzurpare: Constantin 
e proclamat august de legiunile din Gallia şi Britania, în vreme 
ce Maxenţiu e proclamat princeps la Roma şi, curând după aceea, 
august de cohortele pretoriene; după câţiva ani de mare 
confuzie, în 311, Constantin şi Maxenţiu rămân singuri, faţă-n 
faţă, gata de înfruntare. 

In Orient, după abdicarea lui Diocleţian, Galerius devenise 
august, iar el îşi asociase în calitate de cezar un ofiţer, Maximin 
Daia. Toate au mers bine până la moartea lui Galerius, în 
mai 311. Atunci, Maximin Daia a trebuit să se confrunte cu 
un competitor, pe nume Licinius, numit de Galerius, în 
vremea turburărilor, august în Occident, dar care nu izbutise 
să se impună acolo şi sconta, în consecinţă, să-şi ia revanşa în 
Orient. 

Evenimentele se vor desfăşură de acum înainte potrivit unei 
logici fireşti: în Occident, Constantin se debarasează de 
Maxenţiu, iar în Orient, Licinius de Maximin Daia; Constan¬ 
tin se va debarasa apoi de Licinius. Bătălia în urma căreia Cons¬ 
tantin a ajuns stăpân pe tot Occidentul a avut loc la 28 
octombrie 312, la Stâncile-Roşii, acolo unde podul Milvius trece 

peste Tibru, nu departe de Roma: Maxenţiu a pierit aici înnecat, 
iar Constantin şi-a făcut intrarea triumfală în Roma. In Orient, 
Maximin Daia a fost înfrânt de Licinius, în preajma Adriano- 
polului, la începutul lui 313: el s-a refugiat în Asia Mică, unde 
a murit, în acelaşi an, fie de boală, fie otrăvit. 

Intre Licinius şi Constantin părea să domnească deplina 
înţelegere. In 317, ei au convenit să numească cezari pe doi fii 
ai lui Constantin, pe Crispus şi pe Constantin cel Tânăr, pe de 
o parte, pe un fiu al lui Licinius, Licinius cel Tânăr, pe de alta: 
decizie gravă, căci ea tindea să înlocuiască principiul asocierii 
prin acela al eredităţii în privinţa transmisiunii puterii, într-un 
moment în care se părea că se doreşte restaurarea regimului 
lui Diocleţian. Această decizie determina, fireşte, pe fiecare 
dintre auguşti să caute să acapereze în beneficiul propriei sale 
familii toată puterea. Ea a contribuit, mai mult decât motivele 
religioase despre care vom mai avea prilejul să vorbim, la 
declanşarea războiului, izbucnit cel târziu în 324: Licinius a 
fost înfrânt la Adrianopol, apoi, încă o dată, la Chrysopolis; el 
a fost nevoit să se predea lui Constantin care, în pofida făgădu¬ 
ielilor anterioare, a poruncit să fie ucis, tot aşa cum, ceva mai 
târziu, a poruncit să fie ucis Licinius cel Tânăr. 

Constantin rămânea singurul împărat. El crease cezar pe al 
treilea său fiu, Constanţiu: el instituia astfel transmiterea pe 
cale ereditară a puterii imperiale, căreia îi restabilea totodată 
unitatea. Din sistemul tetrarhiei nu mai rămânea nimic. 

I. Constantin şi creştinismul 

Problema. înainte de Constantin, Imperiul roman este un 
imperiu păgân; de la Constantin încoace, un imperiu creştin. 
Suntem confruntaţi cu unul dintre cele mai importante 
evenimente, dar şi cu una dintre cele mai complexe probleme 
ale istoriei. Faptul în sine nu poate fi negat şi tradiţia creştină 
nu s-a înşelat atunci când i-a aşezat pe Constantin şi pe mama 
sa, Elena, în rândul sfinţilor. Dar aceeaşi tradiţie creştină a 
introdus din capul locului în relatarea acestor fapte ieşite din 
comun mai multe elemente miraculoase decât era necesar. 

De istoria domniei lui Constantin se leagă totodată o 
problemă de critică a izvoarelor care nu a fost rezolvată 
satisfăcător decât în ultimii ani. Documentul socotit cel mai 
important, cel puţin în privinţa raporturilor lui Constantin cu 
creştinismul, era o Viaţă a lui Constantin publicată sub numele 
scriitorului creştin Eusebiu din Cezareea. Dar studii recente, în 
primul rând cele ale marelui bizantinist belgian Henri Gr6- 
goire, au dovedit că această biografie cuprinde, pe lângă un 
probabil «nucleu eusebian», pasaje foarte întinse scrise, cu 
siguranţă, mai târziu. Metoda ştiinţifică ne obligă să privim cu 
cea mai mare neîncredere un text datorat, poate, nu unui 
contemporan care l-a cunoscut personal pe Constantin - mă 
gândesc la Eusebiu - ci unui compilator de la sfârşitul secolului 
al IV-lea sau de la începutul secolului al V-lea. 

Să ne oprim, de pildă, asupra unui singur episod, acela al 
faimoasei viziuni care ar fi precedat bătălia de la podul Milvius 
împotriva lui Maxenţiu. Povestirea tradiţională relatează câteva 

fapte esenţiale, în succesiunea bine ştiută: apariţia pe cer a unei 
cruci strălucitoare însoţite de cuvintele «întru acest semn vei 
învinge», porunca dată de Constantin soldaţilor săi de a repro¬ 
duce acest semn pe scuturile lor, convertirea, victoria. Toate 
aceste fapte, incluse în Viaţi, nu se regăsesc însă în nici un alt 
text contemporan cu Constantin şi, lucru încă şi mai grav, ele 
sunt ignorate de Părinţii Bisericii, inclusiv de sfântul Augus- 
tin. Câtă credibilitate putem acorda relatărilor dintr-un aseme¬ 
nea text, afară doar dacă nu socotim că tot ce priveşte viziunea 
este apocrif? 

Singurele texte pe care va fi prudent să ne sprijinim sunt, 
în afara panegiricelor oficiale, Istoria bisericească a lui Eusebiu, 
câtuşi de puţin îndoielnică (şi care nu vorbeşte, de altminteri, 
despre nici o viziune) şi tratatul lui Lactanţiu Despre moartea 
persecutorilor. împreună cu documentele arheologice, epigrafice, 
numismatice, ele ne îngăduie să reconstituim scenariul care 
urmează şi care, Iară să fie, fireşte, definitiv, este, oricum, diferit 
de cel tradiţional. 

Cult solar şi creştinism. Constantin a fost iniţial păgân şi 
adept al cultului solar, iar cea dintâi şi singura, probabil, viziune 
pe care el a avut-o vreodată este una păgână. O cunoaştem 
dintr-un panegiric rostit înaintea lui Constantin, la Tr&ves, în 
310: într-un sanctuar galic, i s-a arătat lui Constantin zeul 
Apolo, însoţit de o Victorie şi ţinând în mâini cununi de laur în 
interiorul cărora era un semn interpretat de Constantin ca o 
prevestire de domnie îndelungată. Această viziune a jucat un 
rol important în viaţa lui Constantin: dacă mai înainte nu fusese. 

d a devenit atunci şi a rămas muici vreme un adept fervent ai 
cultului solar. Mărturisesc despre acest lucru monedele, mai cu 
seamă acelea care poartă, alăturate pe aceeaşi piesă, efigiile lui 
Constantin şi a zeului solar. 

Tot atunci, situaţia creştinilor în Imperiu avea să se schimbe 
cu totul, fără vreo intervenţie în acest sens din partea lui Con¬ 
stantin. Adevăratul edict de toleranţă a fost emis, în 311, de 
Galerius. El proclama recunoaşterea creştinismului ca religie şi 
dădea creştinilor dreptul de a se întruni, sub condiţia de a nu 
tulbura ordinea publică; în schimb, ei aveau datoria să se roage 
zeului lor pentru prosperitatea împăratului şi a statului. 
Explicaţia emiterii acestui edict, surprinzător dacă ne gândim 
că, mai înainte, Galerius persecutase cu asprime pe creştini, 
trebuie căutată, poate, în starea de derută în care el se găsea în 
acel moment, atins fiind de o boală necruţătoare, de pe urma 
căreia avea să şi moară în scurtă vreme: este de crezut, de 
asemenea, că romanii începuseră să se sature de atâtea persecuţii, 
vădit zadarnice, împotriva creştinilor. Oricum, adevăratul edict 
de toleranţă este cel al lui Galerius, iar tradiţia care stăruie să-i 
transfere meritul asupra aşa numitului - în chip impropriu, 
cum vom vedea - edict din Milan nu este conformă cu realitatea. 

în anul următor, 312, a avut loc vestita bătălie de la podul 
Milvius. Am văzut că trebuie respinsă ca inautentică relatarea 
despre această bătălie din Viaţa lui Constantin, datorată unui 
pseudo-Eusebiu. Ne rămân două alte mărturii: cea din Istoria 
bistrueased şi cea a lui Lactanţiu. Istoria biserictascd nu pomeneşte 
nimic despre vreo viziune ori despre ceva asemănător. Lactanţiu 
nu vorbeşte nici el nici despre vreo viziune, nici despre vreo 

cruce strălucitoare, ci numai de un via prin care Constantin ar 
fi fost sflruit, în ajunul bătăliei, să zugrăvească pe scuturile 
soldaţilor săi un semn descris în felul următor: «Litera X, 
traversată de o bară curbată la vârf». Unii critici, precum Henri 
Grăgoire, resping această relatare a lui Lactanţiu, în care văd 
numai o ajustare a viziunii păgâne din 310. Alţii cred că ea 
poate fi acceptată şi găsesc aici explicaţia monogramei constan- 
tiniene, ce va fi interpretată curând ca o reprezentare a primelor 
două litere greceşti ale numelui lui Cristos. Vom reţine din 
toate acestea numai faptul că nimic nu ne îngăduie să afirmăm 
că împăratul Constantin ar fi fost, în 312, creştin. 

Tradiţia creştină nu acordă mai puţină importanţă anului 
următor, 313, anul edictului din Milan: mărturie strălucită, se 
spune, a convertirii lui Constantin. Ce s-a întâmplat de fapt? 
Au avut loc la Milan, în 313, convorbiri între Constantin, 
învingătorul lui Maxenţiu, şi Licinius, care se pregătea să-l 
doboare pe Maximin Daia. A fost oare discutată în aceste 
convorbiri şi politica de urmat faţă de creştini? Putem să 
presupunem că da, nu ştim însă nimic sigur despre aşa ceva. 
Singurul lucru pe care-l putem afirma cu certitudine este că 
avem două documente din această epocă: 

1° Lactanţiu ne-a păstrat textul latin al unei ordonanţe din 
iunie 313, adresate de Licinius guvernatorului Bithyniei şi 
afişate la Nicomedia; textul grecesc al acestei ordonanţe ne-a 
fost păstrat de Eusebiu în a sa Istorie bisericească. Fără să aşeze 
nicidecum religia creştină mai presus de celelalte, ordonanţa 
proclamă libertatea de conştiinţă şi, în spiritul păcii şi al 
dreptăţii, declară că bunurile confiscate de la creştini trebuie 

si le fie restituite. Acesta este documentul numit «edictul din 
Milan», act din care i se face un titlu de glorie lui Constantin. 
Ar fi mai corect să-l numim «ordonanţa din Nicomedia», 
arătând că este vorba, de fapt, de o ordonanţă a lui Licinius 
destinată Orientului. 

2° Celălalt document este o rugăciune, al cărei text ne-a 
fost păstrat de Lactanţiu. Ea fusese compusă de Licinius (sau, 
spune Lactanţiu, revelată lui Licinius), care i-a pus pe soldaţii 
săi s-o înveţe şi s-o rostească înainte de bătălia hotărâtoare 
împotriva lui Maximin Daia. Nu e vorba nicidecum de un text 
propriu-zis creştin, chiar dacă nici o formulă dintr-însul nu ar 
fi putut să jignească sensibilitatea unui creştin: este vorba de o 
invocaţie adresată unui zeu suprem, în care, la nevoie, credin¬ 
cioşii lui Mitra ori ai Soarelui puteau să-şi recunoască tot atât 
de bine ca şi creştinii zeul. 

Acestea sunt cele două texte care ne permit să ne facem o 
părere despre starea de spirit a împăraţilor în jurul anului 313- 
Nu trebuie să uităm că ambele provin de la Licinius şi privesc 
Orientul: să fie asta o dovadă a faptului că Licinius, angajat 
total în lupta împotriva lui Maximin Daia, avea de gând să 
câştige de partea lui importantele comunităţi creştine din 
Orient? Cât despre Constantin, este foarte verosimil ca el să fi 
cunoscut şi aprobat aceste texte, de vreme ce, după câteva luni, 
înaintea bătăliei decisive împotriva lui Maxenţiu, el însuşi pare 
să fi reacţionat faţă de favorizarea proliferării riturilor păgâne 
de către duşmanul său, formulând declaraţii de toleranţă şi 
invocaţii adresate unui zeu în care creştinii puteau să-l recu¬ 
noască pe al lor. Nu ştim însă nimic sigur în această privinţă; 

iar pe un document autentic de care dispunem pentru acelaşi 
an 313, un medalion de aur, bătut în atelierul imperial din 
Tarragona, putem vedea, îngemănate, efigiile lui Constantin şi 
a zeului solar. Putem oare să admitem că, la aceastădată, Cons¬ 
tantin fusese într-adevăr convertit, în toată puterea cuvântului, 
la creştinism? 

Convertirea lui Constantin. Studii recente, întemeiate mai 
ales pe cercetări numismatice, ajung la concluzia că apropierea 
lui Constantin de creştinism a început să se manifeste clar abia 
din 320. A fost oare această orientare numai expresia unei 
convingeri intime sau a fost ea determinată şi de iminenţa 
conflictului cu Licinius? Potrivit Vieţii lui pseudo-Eusebiu, 
persecutarea creştinilor din Orient de către Licinius a fost 
motivul războiului, ceea ce este, evident, inexact. Este totuşi 
posibil ca acest conflict, în care ambiţia lui Constantin a jucat 
cu siguranţă rolul hotărâtor, să fi luat în cele din urmă, între 
altele, şi înfăţişarea unui conflict religios. Poate că înfrângerea 
lui Licinius, în 324, la Adrianopol, a apărut ca înfrângere a 
pigânismului, iar victoria lui Constantin ca victorie a 
creştinismului. Se cuvine însă să atragem atenţia asupra faptului 
ci, după victorie, Constantin nu s-a gândit nicidecum să impună 
creştinismul drept religie oficială. Dacă e să-l credem pe 
pseudo-Eusebiu, care nu poate fi bănuit decât de exagerarea 
propensiunii lui Constantin către creştinism, după victorie, 
acesta a adresat orientalilor o proclamaţie prin care recunoştea 
libertatea fiecăruia de a-şi urma credinţa. 

Iată, aşadar, cât de prudenţi trebuie si fim atunci când 
vorbim despre amvertirta lui Constantin. Trebuie să ne ferim 
de două excese contrarii. Nu trebuie să uităm că apropierea lui 
Constantin de credinţa creştină s-a înfăptuit treptat, ca efect, 
se pare, al unui şir de împrejurări, dacă nu de considerente 
politice, mai curând decât în urma unei iluminări interioare; 
că, multă vreme, creştinismul a putut să i se pară superior altor 
religii ale timpului, nu însă şi esenţial diferit de ele; că el a 
rămas, de altfel, pe toată durata domniei sale pontifcx maximul 
şi că, dacă a dorit să purifice păgânismul de tarele şi de 
superstiţiile grosolane de care era grevat, eln-acăutat nicidecum 
să-l înjosească. 

Ar fi, pe de altă parte, lipsit de sens să contestăm că 
împăratul Constantin a fost întotdeauna preocupat de problema 
creştină; că el s-a arătat de la început deosebit de tolerant faţă 
de creştini şi, curând, deosebit de favorabil lor; şi, în sfârşit, că 
s-a convertit totuşi cândva, de vreme ce a fost botezat. E 
adevărat că şi-a amânat botezul până în ajunul morţii: dar poate 
că amânarea nu dovedeşte indiferenţă; oamenii procedau pe 
atunci foarte frecvent în felul acesta, crezând că aşa toate 
greşelile comise în timpul vieţii erau anihilate cu desăvârşire. 
Mai ciudat pare faptul că pe Constantin l-a botezat un episcop 
arian. Este momentul să spunem, prin urmare, câte ceva despre 
raporturile lui Constantin cu Biserica. 

Constantin şi Biserica. O religie care trăieşte şi creşte prin 
propria ei energie, cum era atunci religia creştină, nu mai are 
nevoie să-şi dorească altceva decât libertate şi siguranţă; iar 

Constantin, conştient de ce făcea, i le-a dăruit şi pe una şi pe 
cea cealaltă. In vremea lui, lumea romană se umple de biserici 
şi, în sânul comunităţii creştine, în continuă creştere, se dezvoltă 
o intensă activitate teologică. Din nefericire, ereziile s-au 
dezvoltat şi ele în aceeaşi măsură. Trec peste cele mai puţin 
importante, chiar peste donatism (deşi el i-a dat, pentru prima 
dată, lui Constantin prilejul de a interveni în treburile interne 
ale bisericii) şi mă opresc numai asupra arianismului. Este numită 
astfel o doctrină, apărută, poate, încă din secolul al III-lea, în 
Siria, dezvoltată însă, în orice caz, în secolul al IV-lea, de Arie, 
preot din Alexandria. Arie nu admitea egalitatea celor trei 
persoane ale Treimii: el susţinea că, dacă Tatăl sau Dumnezeu, 
este etern şi nu zămislit. Fiul este o făptură a Tatălui; el nega, 
prin urmare, consubstanţialitatea, adică, indirect, divinitatea lui 
Cristos. El a fost excomunicat de episcopul Alexandriei printr-o 
hotărâre confirmată de un sinod, dar infirmată apoi de un altul: 
întreg Orientul creştin era dezbinat din pricina acestei dispute 
şi Constantin s-a hotărât să intervină, fără îndoială, în primul 
rând, în interesul păcii. 

Incapabil să-i facă pe adversari să ajungă la o înţelegere, el 
a întrunit, în 325, la Niceea, un sinod, primul sinod ecumenic. 
După mai multe luni, episcopii au căzut de acord asupra unui 
text pe care l-au semnat toţi, în afară de doi: acesta este 
«simbolul de la Niceea», Crezut, în care se declară expres că 
Fiul este consubstanţial cu Tatăl (în greacă, bomoousios, «de o 
fiinţă»). Importanţa acestui sinod nu decurge numai din faptul 
că, trebuind să formuleze pentru prima dată cu precizie dogma 
Trinităţii, el punea bazele doctrinale ale religiei creştine; acum. 

pentru prima daţi, puterea imperială intervine într-o chestiune 
dogmatică: acest sinod a pus, aşadar, şi bazele viitoarei întocmiri 
a relaţiilor dintre temporal şi spiritual. Zic bine temporal, căci 
împăratul Constantin intervine doar ca putere temporală, s-ar 
putea spune chiar ca putere poliţienească. Scopul său nu pare 
să fi fost altul decât menţinerea păcii şi a ordinii în Biserica 
creştină, devenită unul din organele importante ale Imperiului. 
Că este aşa o dovedeşte comportamentul său îndată după 
încheierea sinodului: el devine executorul deciziilor acestuia, îi 
exilează în Illyria pe Arie şi pe cei mai turbulenţi dintre parti¬ 
zanii lui. Iar atitudinea sa ulterioară faţă de arianism dovedeşte 
încă şi mai bine, după părerea mea, că el a fost călăuzit mai 
curând de un scrupul politic decât de o convingere intimă. 

Evoluţia acestei atitudini ne face să vedem că împăratul 
Constantin, atât de energic în acţiunile sale, atât de ferm în 
măsurile privitoare la conduita morală (a pedepsit foarte aspru 
adulterul, delaţiunea etc.), era, în schimb, şovăitor, influenţabil, 
înclinat să «repună neîncetat în discuţie lucrul judecat» 
(A. Piganiol), asta, poate, din dorinţa de a fi cât mai drept. La 
numai câţiva ani după sinodul de la Niceea, constatăm că 
arianismul se reafirmă, Arie este rechemat din exil, în vreme ce 
principalul său adversar, Atanasie al Alexandriei este exilat. 
Care erau sentimentele de care se lăsa condus Constantin? 
Descoperise oare el că arianismul era, cel puţin în Occident, 
mai puternic decât ortodoxia? A avut el îndoieli asupra corec¬ 
titudinii deciziilor luate de sinodul niceean? Nu ştim. S-a presu¬ 
pus că ar fi fost influenţat de sora sa, Constantia, foarte legată 
de episcopul arian Eusebiu din Nicomedia. Fapt este că Eusebiu 

din Nicomedia l-a botezat, pe patul de moarte, pe Constantin. 
Dar tot atunci, ultimă contradicţie, el ar fi poruncit să fie reche¬ 
mat din exil duşmanul lui Arie, Atanasie... 

Figura creştinului Constantin, conturată de faptele mai sus 
evocate, pare deosebit de complexă. E sigur că n-a fost deloc 
creştinul «dintr-o bucată»pe care ţine să ni-l înfăţişeze o anumită 
tradiţie. Dacă încercăm să facem, din acest punct de vedere, 
bilanţul domniei sale, putem spune următoarele: creştinii nu 
au fost persecutaţi, ci trataţi favorabil; religia lor n-a mai fost 
interzisă, ci licită; creştinismul n-a fost situat, în drept, mai 
presus de păgânism, dar a fost pus, în fapt, în situaţia de a-l 
învinge definitiv; el nu a fost religie de stat, ci religie privilegiată; 
şi, pentru prima dată în istorie, un împărat a primit botezul, 
iar statul s-a interesat de treburile interne ale bisericii, Toate 
acestea sunt, fără îndoială, argumente suficiente pentru îndrep¬ 
tăţirea locului eminent pe care tradiţia creştină i-l acordă lui 
Constantin. 

II. întemeierea Constantinopolului 

Trebuie să ne punem de acord asupra termenului atunci 
când vorbim de întmeierta Constantinopolului de către Con¬ 
stantin. Nu e vorba nicidecum de un oraş nou, construit pe un 
nou amplasament. Veche colonie megariană, Bizanţul ocupa 
deja vârful peninsulei triunghiulare dintre Marea Marmara şi 
vastul port natural al Cornului de Aur. Bizanţul îşi datorase 
multă vreme atât prosperitatea, cât şi încercările istorice prin 
care a trecut, acestei situări extrem de favorabile, pe marea 

cale de comerţ a Strâmtorilor, calea grâului în antichitate, în 
punctul de întâlnire al Europei cu Asia. Dar el nu era decât un 
târg, atunci când Constantin l-a ales pentru a da Imperiului o 
a doua capitală. 

înainte de Constantin, lumea romană avea o singură 
capitală, Roma; după Constantin, ea are, teoretic, două, Roma 
şi Constantinopolul, dar, în realitate, în vreme ce Roma e lăsată 
să decadă, Constantinopolul creşte pe zi ce trece, iar faptul că 
el este oraşul de reşedinţă al împăratului şi sediul administraţiei 
centrale este de ajuns pentru ca el să devină adevărata capitală. 
Acesta este evenimentul esenţial al domniei lui Constantin, 
mult mai important, după părerea mea, decât însăşi convertirea 
împăratului la creştinism, care n-a făcut altceva decât să 
grăbească o evoluţie ineluctabilă. 

S-a spus, încă din antichitate, despre Constantin că ar fi 
părăsit Roma, citadela păgânismului, deoarece ştia că acolo 
nu se bucură de popularitate. Afirmaţie falsă, după cum falsă 
este şi mărturia lui pseudo-Eusebiu, potrivit căreia el ar fi dorit 
să facă din Constantinopol un oraş creştin. «întemeierea» 
oraşului a fost săvârşită potrivit ritualurilor păgâne şi, chiar 
dacă împăratul Constantin a construit acolo biserici, el a per¬ 
mis existenţa mai departe a templelor (poate chiar, potrivit 
mărturiei, în această privinţă puţin îndoielnice, a păgânului 
Zosimos, el a dispus să fie ridicate noi temple). Constantin s-a 
lăsat călăuzit, în fapt, de considerente strategice, economice, 
politice. Strategice: ameninţările cele mai grave la adresa 
Imperiului veneau din partea goţilor şi a perşilor; Roma, ea 
însăşi expusă unor eventuale atacuri ale populaţiilor din 

Germania sau Illyria, era mult prea departe de aceste două 
teatre de operaţii; Constantinopolul, fortăreaţă inexpugnabilă, 
era totodată o excelentă bază de plecare, terestră şi maritimă, 
împotriva barbarilor din nord şi din est. Economice: necesitatea, 
în vremuri tulburi, de a menţine libertatea circulaţiei prin 
Strâmtori şi de a asigura desfăşurarea schimburilor comerciale 
între Mediterana şi ţările riverane Mării Negre, între Europa 
şi Asia. Politice, în sfârşit: decăderea generală a Italiei, foarte 
evidentă încă din secolul al II-lea, s-a precipitat; preocupată 
numai de menţinerea străvechilor ei privilegii, trufaşa Romă 
era un oraş mort; bogat şi civilizat, Orientul grecesc se dovedea 
a fi partea cu adevărat vie a Imperiului. 

Roma încetase, de altfel, încă din secolul al III-lea să mai 
fie capitala efectivă a Imperiului. Nu este oare semnificativ că 
nici unul dintre cei patru suverani ai tetrarhiei nu şi-a fixat 
reşedinţa la Roma şi că, în cadrul Italiei însăşi, în această vreme, 
Milanul îi luase locul? Nici Constantin nu şi-a avut reşedinţa 
la Roma, ci la Treves, la Sirmium (Mitrovica), la Sardica (So¬ 
fia), la Nicomedia: câte oraşe, tot atâtea etape pe marele drum 
dinspre Occident spre Orient, care trecea şi prin Constantinopol, 
dar care ocolea acum Italia. 

încă din 324, după victoria asupra lui Liciniuscare-i aducea 
stăpânirea Orientului, Constantin alesese, printr-o inspiraţie 
de geniu. Bizanţul. Lucrările au început de îndată şi au durat 
până în 336, cu participarea unui număr important de mun¬ 
citori: au fost angajaţi, dintr-o dată, pentru săpături, 40.000 
de goţi. Pfcntru împodobirea noului oraş, multe alte oraşe mari 
au fost deposedate de operele lor de artă, multe monumente 

de coloane şi sculpturi. Pentru ca nobilii romani să fie atraşi la 
Constantinopol, li s-au dăruit aici palate noi; iar pentru atra¬ 
gerea poporului, au fost instituite an*ona, în forma în care ea 
funcţiona la Roma, şi distribuţiile gratuite de grâu. Constan¬ 
tin însuşi trasase hotarele oraşului, căruia îi destinase din capul 
locului o suprafaţă de patru-cinci ori mai mare decât a vechiului 
Bizanţ. Inaugurarea solemnă a avut loc înainte de încheierea 
tuturor lucrărilor, la 11 mai 330. Din acel moment, reşedinţa 
împăratului va fi la Constantinopol, iar sediul consiliului Impe¬ 
riului tot acolo. Oraşul, căruia Constantin îi dăduse propriul 
său nume, este desemnat frecvent şi prin expresia «noua Romă» 
care va rămâne legată de el. Ca şi Roma, Constantinopolul va 
avea şapte coline şi paisprezece regiuni; el va avea un forum, 
un capitoliu, un senat; mai mult, teritoriul său va fi socotit 
italic, nu provincial, va fi scutit, aşadar, de impozitare. Roma 
nu-şi pierde încă nici unul din privilegii, dar ele sunt acordate 
şi Constantinopolului. Şi acesta din urmă devine, în chip firesc, 
adevărata capitală, în vreme ce Roma e lăsată să repete stereo¬ 
tip, fără efect, în singurătate şi uitare, gesturile moştenite din 
gloriosul ei trecut. «Pe unele monede din 330 sunt reprezentate 
cele două oraşe, sub formă de busturi, purtând pe capetele lor 
cununi de laur şi coifuri, iar pe umeri mantia imperială; dar 
sceptrul e ţinut de Constantinopol» (L. Brehier). 

Consecinţele acestor evenimente au fost uriaşe. Este vorba, 
în primul rând, de adversitatea care apare între Occidentul 
latin, lăsat, pare-se, pradă declinului iremediabil, pe de o parte 
şi Orientul grecesc, pe de alta. întemeierea Constantinopolului 
marchează victoria Orientului asupra Occidentului şi a unei 

anumite forme de elenism, puternic orientalizat, asupra 
latinităţii. 

Ea a fost totodată punctul de pornire al unei noi civilizaţii, 
ce merită numele de civilizaţie bizantini, deoarece nici un alt 
oraş n-a acţionat vreodată în istorie, în nume propriu, atât de 
puternic şi de durabil precum Constantinopolul. Imperiul avea 
să fie ameninţat, atacat, invadat din toate părţile: Constanti¬ 
nopolul va rezista vreme de unsprezece secole. Iar la adăpostul 
zidurilor lui, în palatele lui, în mănăstirile şi atelierele lui, se 
va produce acea fuziune de elemente greco-latine, orientale şi 
creştine, al cărei produs este civilizaţia bizantină. 

Să încercăm, în sfârşit, să ne închipuim ce anume s-ar fi 
petrecut atunci când Roma, a cărei cădere nu putea fi evitată, 
ar fi pierit sub valurile năvălirilor barbare. întregul patrimoniu 
al civilizaţiei antice risca să dispară o dată cu ea, aşa cum a şi 
dispărut, de altfel, pentru câteva secole, în Occident. Nici un 
alt oraş nu era capabil să devină moştenitorul culturii clasice, 
nici chiar Antiohia sau Alexandria: cucerirea arabă era, de 
altminteri, iminentă. îndată după întemeiere, Constantinopolul 
a atras la sine tot ce mai era viabil din civilizaţia greco-latinâ. 
Datorită puterii, bogăţiei şi prestigiului său şi chiar simplului 
fapt că a continuat să folosească limba greacă, Constantinopolul 
a izbutit să apere, atât cât a existat, acest patrimoniu. Cel mai 
mare titlu de glorie al lui Constantin este, poate, acela de a fi 
salvat, prin actul oportun de deplasare a centrului Imperiului, 
tot ce era de salvat. 

III. Monarhia constantiniană 
şi Imperiul în secolul al IV-lea 

Este adevărat că, pe la mijlocul intervalului de trei secole 
care îl separă pe Augustus de Constantin, sub Hadrian, Imperiul 
roman suferise o reformă administrativă profundă: recrutarea 
armatei căpătase caracter regional; fuseseră organizate consiliul 
principelui şi birourile imperiale; Senatului îi fusese retras 
dreptul de a administra Italia; se instituise, cel puţin pentru 
ordinul ecvestru, o ierarhie a funcţiilor, a retribuţiilor şi a 
titlurilor: toate aceste măsuri aveau să aibă mari consecinţe în 
viitor. Este adevărat de asemenea că şi Diocleţian a fost autorul 
unei reforme care, în multe privinţe, se confundă cu aceea a lui 
Constantin. Dar este tot atât de adevărat că îi revine lui Cons¬ 
tantin meritul de a fi definitivat opera reformatoare iniţiată de 
predecesorii săi: la sfârşitul domniei sale, toate mecanismele 
Imperiului dobândiseră caracteristici cu totul noi care ne 
îndreptăţesc să vorbim despre începutul unei noi epoci istorice. 

Imperiul şi apărarea sa. Din punct de vedere geografic, 
limitele Imperiului au suferit prea puţine schimbări. Rămân 
sub autoritate romană, în Europa, toate ţările situate la vest şi 
la sud de Rin şi de Dunăre, la care se adaugă Britania, cu 
excepţia Scoţiei şi Irlandei de astăzi; în Africa, o zonă de coastă 
mai mult sau mai puţin lată, care se întinde din Maroc (Maure- 
tania) până în Egipt şi Egiptul însuşi; în Asia, Arabia sinaitică, 
Palestina, Siria, Asia Mică, având drept limtă la est deşertul 
arabic, Imperiul persan, văile superioare ale Eufratului şi 

Tigrului. Teritoriul cuprins înăuntrul acestor frontiere este 
împărţit în peste o sută de prwinat, între care diferenţele de 
regim administrativ au dispărut. Diocleţian grupează provinciile 
în douăsprezece dioceze , grupate şi ele, la rândul lor, curând, în 
patru prtfuturi: Galiile, Italia, Illyria, Orientul. 

Apărarea Imperiului a fost organizată potrivit unui nou 
sistem. Se crezuse cândva că teritoriul poate fi mai bine protejat 
prin ridicarea de-a lungul întregii frontiere a unui soi de zid 
chinezesc, a unei linii continue de fortificaţii, limes-\A, la adăpos¬ 
tul căruia lumea se simţea în siguranţă: treptat, oraşele depăşi¬ 
seră limitele vechilor lor incinte, întinzându-se în câmpiile din 
jur, iar zidurile lor erau lăsate să se năruiască. Năvălirile din 
secolul al III-lea au dovedit fragilitatea acestui sistem. Sub 
puternica presiune a barbarilor, limes -ul s-a prăbuşit, lăsând 
fără apărare oraşele deschise din interior. Iată de ce se constată 
că acum cetăţile îşi repară zidurile sau construiesc în grabă 
altele; iată de ce, de la Constantin înainte, principala forţă de 
apărare a Imperiului n-a mai fost dispusă în zona de graniţă, 
unde nu s-a păstrat decât o cortină de ţărani cu atribuţii 
ostăşeşti, numiţi limitanei, ci în fortăreţe, unde erau instalate 
în garnizoană trupe bine pregătite. Măsura era cu atât mai 
oportună, cu cât barbarii erau mai numeroşi şi mai mobili şi 
puteau oricând să spargă oriunde fragila barieră a limes-\Aui, 
dar ei nu cunoşteau deloc tehnica asediului şi nu se pricepeau 
să ia cu asalt o fortăreaţă. 

împăratul şi guvernarea. împăratul este suveran absolut. 
Este zeu. Chiar în secolul al III-lea, Aurelian purtase în public 

diadema, atribut divin, iar inscripţiile îi dădeau titlurile de dau 
şi domimu. Necesara evoluţie de la principat la monarhia de tip 
oriental, sub influenţa monarhiilor elenistică, egipteană, 
persană, se încheie în vremea domniilor lui Diocleţian şi Cons¬ 
tantin, când şi riturile adorării principelui sunt minuţios 
organizate. Tot ceea ce este legat de împărat devine atunci sacru: 
ministrul de finanţe va deveni, din clipa în care averea 
împăratului se identifică cu aceea a Imperiului, «corniţele 
sacrelor cheltuieli», şeful garderobei imperiale, «corniţele 
sacrului veşmânt» etc. 

Această nouă concepţie despre împărat implică o nouă 
concepţie despre administraţia imperială şi guvernare. Ea se 
întemeiază pe două idei fundamentale: 1° Palatul imperial, 
curtea, am zice noi, devine centrul statului şi «ea este tot una cu 
Imperiul» (V Duruy, citat de F. Lot); 2° Oamenii nu mai servesc 
statul, ci pe împărat; noţiunea orientală şi, în curând, medievală 
de serviciu personal al principelui înlocuieşte noţiunea antică 
de magistratură. Trebuie să ne ferim să credem că ar fi vorba 
aici de o revoluţie: întotdeauna împăraţii romani au avut «cli¬ 
enţi» sau «prieteni» şi tocmai dintre aceştia îşi recrutase chiar 
un Hadrian acel «consiliu al principelui» care luase treptat locul 
Senatului. Dar numai în vremea lui Constantin instituţia capătă 
forma ei definitivă şi de atunci marile posturi în stat sunt 
încredinţate însoţitorilor împăratului, în latină comitet, în franceză 
comles (conţi). 

Pentru a se evita instalarea confuziei în masa tot mai mare 
de oameni care gravitează în jurul împăratului, a devenit necesar 
să se fixeze regulile ierarhiei. Sistemul este la antipodul celui 


33 



Istoria Bizanţului 


roman. Mulţi vreme, funcţia exercitaţi dcpinsese de clasa cireia 
îi aparţinea definitorul ei: de acum înainte, clasa va depinde 
de funcţie. Cercul din apropierea imediaţi a împiratului, 
membrii familiei sale, sunt nobiliuimi; vin apoi patricii, iUustrts 
(iluştrii), spectabiles (respectabilii); clarissimi corespund apro¬ 
ximativ ordinului senatorial, iar perfutissimi ordinului ecvestru. 
«Societatea censitarâ a lui Augustus a fost înlocuiţi cu o ierarhie 
de funcţionari» (E. Albertini). 

Pentru a se evita, pe de altă parte, ca un funcţionar să 
dobândească prea multă importanţi şi pentru a se îndepărta 
riscurile producerii unor acte de uzurpare ori de rebeliune, a 
căror gravitate fusese dovedită de secolul precedent, a fost 
legalizată o practică relativ recentă, pe cale de a se transforma 
în cutumă: separarea puterilor civile de cele militare. Generalii 
(duci sau conţi) n-au mai putut să îndeplinească funcţii admi¬ 
nistrative. La rândul lor, guvernatorii provinciilor şi vicarii 
diocezelor, ba chiar şi prefecţii pretoriului sunt de acum înainte 
funcţionari exclusiv civili. Cât despre administraţia centrală, 
ea este încredinţată birourilor imperiale, care, sub autoritatea 
magistrului oficiilor, îşi păstrează organizarea de ansamblu, in- 
dusivîmpărţireaîn patru mari servicii, din vremea lui Hadrian. 

Criză economică şi transformări sociale. Toate aceste 
transformări profunde suferite de sistemul de guvernare sunt 
însoţite de transformări sociale care ating toate clasele şi toate 
păturile. Originea lor trebuie căutată în criza economică 
provocată ori agravată de dezordinile şi tulburirile din secolul 
al IlI-lea. încetinirea ritmului schimburilor comerciale, genera- 

lizarea slrăciei, diminuarea numărului sclavilor, deciderea 
activităţilor industriale au modificat cu totul condiţiile de viaţi 
şi activitate economică, până atunci cu precădere urbane, din 
Imperiu. Transformările sociale sunt consecinţa acestei profunde 
modificări. 

în primele trei secole. Imperiul roman se înfăţişa ca o 
«federaţie de cetăţi», constituită după modelul Romei. Fiecare 
oraş, imagine redusă a Romei, era administrat de magistraţi şi 
decurioni (senatori), care reproduceau ierarhia municipală 
romană. Acest fericit echilibru n-a supravieţuit prosperităţii: 
în secolul al III-lea, funcţionarii imperiali, guvernatorul 
provinciei şi, mai ales, curatorul însărcinat cu supravegherea 
conturilor nesocotiseră grav puterile organismelor municipale, 
ale căror sarcini sporiseră pe măsura scăderii rolului lor. Tradiţia 
cerea ca un magistrat să cheltuiască sume mari pentru înfrumu¬ 
seţarea cetăţii şi delectarea concetăţenilor săi: pe măsura sărăcirii 
vechilor familii, a slăbit şi aspiraţia membrilor lor la funcţii şi 
demnităţi, pe cât de deşarte, pe atât de costisitoare; după refor¬ 
mele lui Diocleţian, în urma cărora decurionii au fost însărcinaţi 
să repartizeze şi să încaseze impozitele, aceste funcţii şi demnităţi 
au început să fie evitate; iar după ce Constantin i-a obligat pe 
magistraţi să garanteze cu propria lor avere personală realizarea 
veniturilor din impozite, nimeni nu mai voia să le primească. 
Statul a intervenit atunci obligându-i pe cetăţenii ale căror 
venituri atingeau un anumit nivel să accepte obligaţiile şi 
răspunderile curiei: s-a constituit astfel clasa ereditară a analilor. 
«Este cu neputinţă ca fiul care moşteneşte un patrimoniu, să 
nu moştenească şi obligaţiile aferente lui. El este curial prin 

ereditate ... şi persoana curialului e aservită curiei, tot aşa cum 
persoana ţăranului e aservită gliei» (F. Lot). 

Traiul la oraş, atât de îmbietor altădată, îşi pierduse cu totul 
farmecul. Cei mai bogaţi aveau cum să scape de el: se înscriau 
în senatul capitalei, eliberându-se astfel de obligaţiile faţă de 
curia locală; iată de ce admiterea în rândurile clarissimilor a fost 
o favoare atât de căutată. Se constituie în felul acesta o clasă 
socială nouă, cea a marilor proprietari provinciali, care-şi duc 
viaţa în deplină independenţă pe domeniile lor, unde scapă de 
sub autoritatea funcţionarilor, se sustrag impozitelor, împart 
adesea dreptatea ei înşişi şi dobândesc dreptul de azil. Mai mult, 
instituţia patronajului le dă posibilitatea să atragă în jurul lor 
cele mai bune elemente din oraşe; ei acordă protecţie împotriva 
fiscului din ce în ce mai opresiv unor oameni care, de obicei, le 
donează în schimb bunurile lor, păstrându-şi numai uzufructul. 
Patronajul a ajuns să reprezinte astfel un mare pericol pentru 
finanţele imperiale şi de aceea el a fost în repetate rânduri - 
dar în zadar - interzis. 

In urma crizei economice, importanţa lumii rurale în raport 
cu cea urbană a crescut: pământul a redevenit principalul izvor 
de bogăţie. Exploatarea lui trebuia sustrasă prin lege bunului 
plac al fiecăruia, ea trebuia să fie organizată ca un serviciu de 
stat. în consecinţă, ţăranii au fost legaţi în măsură şi mai mare 
decât curialii şi artizanii din oraşe de condiţia lor şi de pământ. 
Fie arendaş, fie proprietar, ţăranul rămâne, fără îndoială, un 
om liber; el este însă legat de parcela de pământ pe care nu are 
dreptul să o părăsească şi de pe care nimeni nu are dreptul să-l 
alunge. E ceea ce se înţelege prin expresia aservire la glie. 


36 



Constantin 


Soldaţi, funcţionari, burghezi şi artizani din oraşe, ţărani, 
legaţi, cu toţii, de condiţia lor în chipul cel mai strict şi, adesea, 
în virtutea eredităţii: aşa ni se înfăţişează, începând din secolul 
al IV-lea, populaţia Imperiului. Numai puterea celor mari şi 
bunăvoinţa împăratului aduc o notă de diversitate în acest 
tablou. Trăsătura cea mai izbitoare a acestor instituţii este, fără 
îndoială, intervenţia tiranică a statului în toate domeniile. Ea 
devenise inevitabilă şi poate fi explicată prin două cauze. E 
vorba, în primul rând, de criza economică, din pricina căreia 
fiecare cetăţean încerca să se elibereze de sarcinile sale şi care a 
făcut ca statul să reacţioneze cu brutalitate, fixându-1 silnic pe 
fiecare într-o anumită stare, pentru a-l constrânge astfel să-şi 
îndeplinească obligaţiile care-i reveneau. In chip eronat, acest 
expedient a fost confundat cu un remediu. Dar numai actele 
de autoritate mai puteau asigura salvarea uriaşului Imperiu 
eterogen, căruia Roma nu fusese în stare să-i dezvolte conştiinţa 
interesului comun. E vorba, în al doilea rând, de faptul incon¬ 
testabil că regimul creat de Augustus eşuase, în sensul că nu 
fusese capabil să dea Imperiului o constituţie pe măsură. Singura 
pe care o concepuse era regimul municipal al Romei, multiplicat 
la nesfârşit, prin imitaţie, în toate cetăţile României. Senatus 
populusque nmanus : numai că Senatul se coborâse la nivelul unui 
consiliu municipal, iar poporul devenise de mult doar o 
caricatură a poporului suveran de altădată, tot aşa cum facţiunile 
din circ vor deveni o caricatură a forului. Salvarea ordinii de 
stat nu putea fi asigurată nici ea decât de un regim de autoritate 
impus de sus în jos. 

De la Constantin la Iustinian. 
Lupta împotriva ereticilor si a barbarilor 
(337-518) 


Trăsături generale. Constantin întemeiase imperiul creştin 
şi oriental. Vreme de aproape două secole, până la suirea pe 
tron a dinastiei iustiniene, urmaşii săi vor avea drept principală 
misiune apărarea creştinismului împotriva ereziilor şi a Orien¬ 
tului împotriva invaziilor. 

E o epocă confuză în care se perindă la domnie, în Occident 
şi în Orient, mai mult de douăzeci de împăraţi: spanioli, illiri, 
traci, un asiatic. Câteva domnii sunt mai îndelungate sau mai 
însemnate: lui Constanţiu al H-lea, fiul lui Constantin, îi 
urmează vărul său Iulian (361-363), cu care se stinge dinastia 
lui Constanţiu Chlorus. Apoi Valentinian domneşte peste Oc¬ 
cident, iar Valens peste Orient (364-378). Lui Valens îi urmează 
spaniolul Teodosie I, supranumit cel Mare (379-395), ai cărui 
fii domnesc unul, Honorius, peste Occident, iar celălalt, Arca- 
dius, peste Orient (395-408), unde are ca succesor, la rându-i, 
pe fiul său, Teodosie al 11-lea (408-450). Apoi, în vreme ce 
Occidentul cade pradă barbarilor, Orientul este cârmuit suc- 

cesiv, de la 450 la 518, de Marcian, Leon I, Zenon şi Anastasie. 
Dintre toate aceste domnii, două sunt mai importante: cea a 
lui Teodosie I, ultimul care a cârmuit efectiv întregul Imperiu 
şi cea a lui Teodosie al II-lea, un om mediocru, dar a cărui 
îndelungată domnie le-a oferit celor care guvernau în locul lui, 
miniştrilor săi şi surorii sale, Pulcheria, răgazul necesar pentru 
înfăptuiri folositoare. 

De-a lungul acestei periode foarte agitate, conducerea 
Imperiului a revenit uneori unui singur împărat, a fost exercitată 
alteori de doi împăraţi, care au domnit unul peste Orient, 
celălalt peste Occident. Totuşi, unitatea puterii imperiale sub- 
sistă. Fa subsistă în drept, căci unul dintre împăraţi este inves¬ 
tit de obicei de celălalt şi subsistă în fapt, căci mai totdeauna 
unul dintre împăraţi are suficientă autoritate pentru a-i impune 
celuilalt părerile sale. Ea subsistă, de asemenea, în conştiinţa 
popoarelor. Nici «romanii», nici «barbarii» n-au avut vreodată 
sentimentul că Orientul şi Occidentul ar fi devenit două entităţi 
distincte: Odoacru însuşi îi va cere lui Anastasie să-l investească 
rege, ceea ce se va şi întâmpla. Nu este exact să se spună că la 
moartea lui Teodosie I, în 395, a avut loc o tmf>Jrţirt a Imperiului 
între Honorius şi Arcadius şi o separare definitivă a Orientului 
de Occident: Teodosie I a murit pe neaşteptate, după ce desem¬ 
nase, asemenea multora dintre predecesorii săi, un august pen¬ 
tru Occident, pe Honorius şi altul pentru Orient, pe Arcadius; 
dar el nu se gândea nicidecum la o împărţire a Imperiului, iar 
contemporanii săi n-au avut conştiinţa unei asemenea împărţiri. 
Patruzeci de ani mai târziu, sub Teodosie al II-lea, celebrul 
Cod care poartă numele acestui împărat şi în care erau adunate 

laolaltă constituţiile tuturor împăraţilor creştini începând cu 
Constantin a fost publicat simultan şi în numele împăratului 
care domnea atunci în Occident, Valentinian al III-lea, iar cu 
acest prilej s-a reamintit că, pentru a fi valabilă, constituţia 
unui împărat trebuia să fi fost comunicată mai întâi colegului 
său. Ideea Imperiului unic, cârmuit de un colegiu imperial a 
rămas mereu vie. Dacă e adevărat că unitatea constituţională a 
Imperiului subsistă, nu e, totuşi, mai puţin adevărat că opoziţia 
dintre Orient şi Occident se adânceşte. Tocmai aceasta este 
trăsătura dominantă a perioadei de care ne ocupăm, iar ea apare 
ca efect al mai multor cauze: 

1° Toate forţele vii ale Imperiului se aflau în Orient. Constan¬ 
tin afirmase acest lucru prin însăşi întermeierea Constantino- 
polului: dezvoltarea prodigioasă a oraşului i-a dat dreptate. 
Constantinopolul a crescut atât de repede, încât s-a simţit 
curând sufocat de propriile-i ziduri de apărare, aşa încât a fost 
necesar ca Teodosie al 11-lea să dispună construirea unei noi 
centuri de ziduri de incintă, mai cuprinzătoare şi mai puternică, 
constituită din trei linii de apărare către uscat: această centură 
era inviolabilă şi, punând Constantinopolul la adăpost de 
barbari, ea a jucat, până la inventarea artileriei de asediu, un 
rol esenţial în istoria bizantină. In acelaşi timp, Teodosie al 
II-lea a dat oraşului o Universitate, înzestrată cu treizeci şi 
una de catedre, care foloseau ca limbă de predare, aproape la 
paritate, fie limba greacă, fie limba latină: creaţie vrednică de 
interes din două motive: mai întâi, pentru că ea exprimă voinţa 
Constantinopolului de a fi şi capitala intelectuală a Imperiului, 
iar apoi, pentru că ea recunoaşte, de pe acum, limbii greceşti 

egalitatea cu limba latini, o egalitate transformată curând în 
superioritate. 

2° Creştinismul s-a dezvoltat în chip diferit în Orient şi în Occi¬ 
dent. In secolul al IV-lea, cea mai înaltă autoritate religioasă 
din Occident, Ambrozie, episcopul Milanului, proclamă inde¬ 
pendenţa puterii spirituale faţă de cea temporală, în acelaşi 
moment în care, în Orient, Teodosie I face din creştinism o 
religie de stat. în secolul al V-lea, papa Leon cel Mare afirmă 
primatul scaunului Romei, în vreme ce al 28-lea canon al 
Sinodului din Calcedon scoate Orientul de sub autoritatea lui 
pentru a-l pune sub aceea a patriarhului din Constantinopol. 

3° Năvălirile barbare au afectat în măsură diferită Orientul şi 
Occidentul. Vom vedea că Orientul, mai abil şi mai puternic, a 
rezistat, în vreme ce Occidentul s-a prăbuşit. Din această pricină 
dezechilibrul tot mai accentuat dintre cele două părţi ale 
Imperiului a devenit ruptură. 

Problemele religioase. în secolele al IV-lea şi al V-lea, 
istoria internă a Bizanţului se confundă cu istoria creştinismului 
şi aşa se va întâmpla de aici înainte mereu în istoria bizantină. 
Suntem tentaţi de obicei să trecem prea uşor peste disputele 
teologice bizantine, lipsite de un echivalent pe măsură în Oc¬ 
cident: ar trebui să ne îndreptăm gândul către războaiele noastre 
religioase ca să ne dăm seama nu numai de violenţa confrun¬ 
tărilor religioase din Bizanţ, ci şi de importanţa lor politică. 
Trebuie să ne reamintim, de asemenea, că dezvoltarea monahis¬ 
mului, care s-a organizat în secolele al IV-lea şi al V-lea, a 
făcut să crească extraordinar forţa morală şi socială a creşti nis- 

mului şi că, tot atunci, prin evanghelizarea Armeniei de către 
Grigore Luminătorul, a Abisiniei de către Frumentius, a goţilor 
de către Ulfila şi chiar, să nu uităm, a Pcrsiei unde s-au refugiat 
nestorienii alungaţi din Imperiu, el făcea dovada uriaşei sale 
capacităţi de expansiune. 

Sfârşitul păgânismului. Constanţiu luase numeroase 
măsuri favorabile creştinismului, emiţând totodată o serie de 
ordonanţe care limitau activitatea păgânilor. Datorită educaţiei 
şi instruirii de care beneficiase, succesorul său, Iulian, cunoştea 
la fel de bine atât păgânismul, cât şi religia creştină. El fusese 
botezat, ceea ce i-a permis mai târziu Bisericii să-i atribuie 
epitetul de Apostat. In realitate însă. Iulian nu fusese niciodată 
un creştin convins, iar disputele dintre creştini l-au făcut să se 
îndepărteze defmitv de creştinism. După ce, în urma morţii lui 
Constanţiu, s-a reîntors din Galia, unde luptase cu succes 
împotriva germanilor şi a devenit împărat. Iulian şi-a dat la 
iveală adevăratele sentimente. El a promulgat un edict prin 
care ordona să fie redeschise templele şi să fie aduse jertf e zeilor. 
A reorganizat cultul şi preoţimea păgână, inspirându-se, în 
treacăt fie zis, în acest scop din cultul şi organizarea clerului 
creştin. El nu i-a persecutat câtuşi de puţin pe creştini, a făcut 
chiar o declaraţie de toleranţă, i-a rechemat din exil pe duşmanii 
arianismului, exilaţi sub Constanţiu: dar i-a îndepărtat pe 
creştini din posturile importante în stat şi le-a interzis să 
profeseze în învăţământ. Păgânismul lui Iulian era, altminteri, 
foarte elevat şi foarte departe de grosolana superstiţie care i-a 
fost imputată de creştini. 

Iulian a murit în 363, în timpul unei expediţii militare 
împotriva perşilor. Măsurile sale potrivnice creştinilor au fost 
îndată revocate. Dar păgânii au fost lăsaţi în pace şi au putut 
să-şi continue, pare-se, celebrarea cultului lor, atât în Orient, 
cât şi în Occident, până în vremea domniei lui Teodosie I. 
Teodosie, creştin fanatic, partizan convins al principiului 
atotputerniciei statului în materie religioasă, a luat împotriva 
păgânismului o serie de măsuri, încununate de faimosul edict 
din 392: jertfele şi ceremoniile cultului păgân erau, toate, 
interzise, ca şi simpla intrare în temple; asupra celor care încăl- 
cau această interdicţie plana ameninţarea teribilei învinuiri de 
lese-majestate şi de sacrilegiu. Templele au fost atunci demolate 
sau transformate în biserici de creştinii fanatici. Statuile pe care 
le adăposteau au fost sfărâmate ori trimise la Constantinopol 
pentru împodobirea oraşului. Jocurile olimpice au fost 
suprimate în 393, iar misterele din Eleusis în 396. In Orient, 
demolarea solemnă a Serapeionului din Alexandria părea să 
marcheze abolirea definitivă a ceea ce Teodosie numea în edictele 
sale «superstiţia păgână». In Occident, episodul cel mai semni¬ 
ficativ fusese, încă din vremea domniei lui Gratianus, înlăturarea 
statuii Victoriei de pe altarul ei, din Senatul de la Roma, statuie 
care era, pentru toată lumea, simbolul însuşi al măreţiei tre¬ 
cutului roman. 

Creştinismul, religie de stat. Aşa cum am văzut, politica 
dusă de Constantin faţă de arianism nu a fost foarte consecventă. 
Dintre succesorii săi, Constanţiu şi Valens au fost arieni. Teodo¬ 
sie I, care fusese instruit şi botezat de un episcop «niceean»s-a 

arătat, dimpotrivă, în chip hotărât, ostii arianismului. îndată 
după urcarea sa pe tron, el a alungat din Constantinopol pe 
episcopul arian şi a încredinţat toate bisericile din oraş niceenilor. 
El a emis, în 380, un edict potrivit căruia numai aceia care 
aderau la doctrina niceeană se puteau numi «creştini catolici», 
pe când ceilalţi, inclusiv arienii, erau socotiţi «eretici». Alte 
edicte le-au anulat acestor eretici dreptul de întrunire şi chiar 
anumite drepturi civile. Un sinod, convocat de Teodosie la Con¬ 
stantinopol, în 381, a confirmat simbolul niceean în privinţa 
consubstanţialităţii Tatălui şi Fiului şi l-a completat, afirmând 
consubstanţialitatea Sfântului Duh cu celelalte două persoane. 
Acelaşi sinod a fixat rangul episcopului Constantinopolului: 
de vreme ce Constantinopolul era noua Romă, atunci şi epis¬ 
copul lui trebuia să fie cel dintâi după cel al Romei. Nu era vorba 
de egalitate cu Roma, ci, chiar de pe acum, de superioritatea 
episcopului Constantinopolului asupra tuturor confraţilor săi 
din Orient. 

Aceste decizii sunt deosebit de importante şi ele îi asigură 
lui Teodosie I, alături de Constantin, un loc eminent în istoria 
creştinismului. Teodosie proclamă, pur şi simplu, că nu poate 
fi vorba de toleranţă în materie de religie: există o singură religie 
de stat, ea este obligatorie, iar dogmele ei sunt definite de 
împărat, care le impune supuşilor săi. Ortodoxia şi erezia sunt 
atât chestiuni de natură religioasă, cât şi de natură politică 
sau, mai bine zis, cele două două domenii se suprapun. Erau 
puse astfel bazele doctrinei bizantine privitoare la raporturile 
dintre Biserică şi stat, doctrină numită adesea, în chip impro¬ 
priu, cezaro-papism. 

Trebuie să consemnăm însă că această politică a lui Teodosie 
era principial opusă ideilor apărate atunci de cel mai ilustru 
reprezentant al clerului din Occident, de sfanţul Ambrozie; 
acesta se arăta convins că treburile Bisericii şi chestiunile dog¬ 
matice nu privesc câtuşi de puţin puterea temporală. în acest 
sens, este exact să spunem că atitudinea lui Teodosie prevesteşte 
viitoarele conflicte dintre Orient şi Occident. 

în sfârşit, aşezându-l pe episcopul Constantinopolului mai 
presus de ceilalţi episcopi din Orient, sinodul din 381 avea să 
provoace reacţia de împotrivire, inutilă dar obstinată, a episco¬ 
pului Antiohiei şi, mai ales, a episcopului Alexandriei, jucând 
astfel un anumit rol în disputele din secolul al V-lea, sub a 
căror formă teologică se ascund adesea interese materiale şi 
aspiraţii la întâietate. 

Nestorie şi sinodul din Efes. Sub Arcadius, succesorul lui 
Teodosie 1 în Orient, atitudinea fermă a episcopului Constan- 
tinopolului, Ioan Gură-de-Aur(Chrysostomos), a consacrat trium¬ 
ful doctrinei niceene: meritul lui Ioan Gură-de-Aur a fost mare, 
căci partida goţilor era, pe atunci, atotputernică la Constanti- 
nopol, iar goţii erau arieni. Sub Teodosie al II-lea, a cărui îndelun¬ 
gată domnie acoperă prima jumătate a secolului al V-lea, 
disputele cristologice s-au încins din nou. Cea dintâi şi una 
dintre cele mai importante a fost provocată de erezia nestoriană. 

Potrivit sinodului din Niceea, Cristos era deopotrivă Dum¬ 
nezeu şi om. Rămânea acum de discutat felul în care aceste 
două naturi, divină şi umană, sunt unite în persoana lui Cristos. 
La Antiohia, leagănul arianismului, s-a formulat o învăţătură 

potrivit căreia cele două naturi sunt cu torul distincte, iar natura 
umană este cea mai importantă dintre ele, Cristos nefiind altceva 
decât un om devenit Dumnezeu. Susţinerea acestei doctrine 
de către un patriarh al Constantinopolului, Nestorie, care era, 
de altfel, un preot din Antiohia, a provocat tulburări cu atât 
mai grave, cu cât dezbaterea nu a rămas pur teologică. împotriva 
lui Nestorie şi a partizanilor săi se vor ridica episcopii din Alexan¬ 
dria şi disputa va dobândi în scurtă vreme o semnificaţie politică. 

Scaunul patriarhal din Alexandria se bucura de un uriaş 
prestigiu în Orient, iar deţinătorii săi de o putere absolută în 
Egipt. Amândouă crescuseră în urma victoriei repurtate de unul 
dintre cei mai eminenţi alexandrini, Atanasie, asupra lui Arie. 
Episcopii Alexandriei pretindeau dreptul de a exercita un soi 
de hegemonie religioasă asupra Orientului, iar primatul 
recunoscut de sinodul din Constantinopol episcopului Romei 
îi umplea de nelinişte şi gelozie: aceasta este, în parte, explicaţia 
înflăcăratului lor zel ortodox împotriva lui Nestorie. în 428, 
când episcopul Celestin al Romei a condamnat doctrina 
nestoriană, episcopul Alexandriei, Chirii, a dispus ca un sinod 
egiptean să redacteze un rezumat în douăsprezece propoziţii al 
învăţăturii ortodoxe şi l-a somat pe Nestorie să-l accepte, sub 
ameninţarea cu depunerea din scaun. Pentru a pune capăt 
disputei, deşi nu-şi formase păreri limpezi asupra fondului 
chestiunii şi avea impresia că totul era mai degrabă o lucrătură 
a alexandrinilor, Teodosie al II-lea a dispus să se întrunească un 
sinod ecumenic - al treilea - la Efes, în 431. Prin intrigi, prin 
teama pe care o inspira, prin intervenţia adesea brutală a 
numeroasei sale suite, prin daruri făcute celor din preajma 

împăratului, Chirii a reuşit să facă din sinod un prilej de triumf 
personal. Nestorie a fost îndepărtat din scaunul Constan- 
tinopolului şi înlocuit cu altcineva, în vreme ce Chirii, întors în 
Egipt, părea să fi devenit un adevărat papă al Orientului. 

Monofizismul şi sinodul din Calcedon. Cu toate acestea, 
nici doctrina profesată de Chirii şi de alexandrini nu era tocmai 
ortodoxă. Preocupaţi să diminueze importanţa naturii umane 
a lui Cristos, ei erau tentaţi să nu mai recunoască decât natura 
lui divină: ei cădeau astfel în monofiztsm, care constituie, 
oarecum, reversul ereziilor nestoriană şi ariană. Predicată de 
un călugăr constantinopolitan, Eutyches, această doctrină a 
obţinut pe dată aprobarea patriarhului Alexandriei, Dioscor, 
succesorul lui Chirii, un om nu mai puţin trufaş şi violent decât 
predecesorul său. Monofizismul a fost, dimpotrivă, combătut 
din capul locului de papaLeon cel Mare, neliniştit, fără îndoială, 
nu numai de probabilul caracter eretic al doctrinei, ci şi de 
evidentele ambiţii ale patriarhilor egipteni. 

Stingherit, ca întotdeauna, de aceste dispute, Teodosie al II-lea 
a convocat în 449, la Efes, un sinod căruia i-a rămas denumirea 
de «tâlhăria de la Efes»: într-adevăr, Dioscor s-a comportat cu 
acest prilej mult mai insolent decât Chirii la sinodul din 431 
şi, recurgând la presiuni violente, a determinat sinodul s ă recu¬ 
noască doctrina monofizită. împăratul a avut slăbiciunea să 
ratifice decizia obţinută prin mijloace atât de stranii şi a provocat 
astfel grava criză religioasă care, în momentul morţii sale, în 
430, zguduia tot Imperiul. Pentru a pune capăt acestei crize, 
succesorul său, Marcian, a convocat, la Calcedon, în 431, un al 

patrulea sinod ecumenic. Asistau la el şi legaţii papei. Sinodul 
nu a şovăit câtuşi de puţin să invalideze deciziile «tâlhăriei de 
la Efes»şi să-l depună pe Dioscor. Apoi, el a redactat o mărturi¬ 
sire de credinţă, inspirată direct de Leon cel Mare, care-l definea 
pe Cristos ca fiind «unul în două naturi», potrivit doctrinei 
niceene şi condamna monofizismul. Sinodul din Calcedon are 
o mare importanţă religioasă, căci el a întemeiat cu adevărat 
ortodoxia. El nu este însă mai puţin important din punct de 
vedere politic. Pe de o parte, el confirma autoritatea papei, ai 
cărui reprezentanţi erau aşezaţi în rândul întâi şi a cărui formulă 
de definire a celor două naturi ale lui Cristos a fost adoptată: 
de altfel, nimeni nu contesta atunci episcopului Romei întâieta¬ 
tea în Biserică. In acelaşi timp însă, al 28-lea canon al sinodului, 
împotriva căruia Leon cel Mare a protestat zadarnic, declara că 
diocezele Pontului, Asiei şi Traciei ţineau numai de episcopul 
Constantinopolului, care devenea într-un fel primatul Orientu¬ 
lui. Lucru şi mai grav, sinodul apărea limpede ca o înfrângere a 
alexandrinilor, dar Egiptul, Siria şi chiar o parte din Asia Mică 
au rămas credincioase monofizismului: când s-a încercat aplica¬ 
rea deciziilor sinodului, au izbucnit revolte la Alexandria, la 
Antiohia şi tot atunci, pare-se. Biserica Egiptului a renunţat la 
folosirea limbii greceşti în favoarea limbii copte. Disputele teolo¬ 
gice erau, aşadar, manif estări deghizare ale unor conflicte naţionale 
şi vechi năzuinţe de independenţă găseau în ele pretextul potrivit 
pentru a răzvrăti o parte din Orient împotriva Constantinopo¬ 
lului. Se desenează de pe acum, sub ochii noştri, linia de ruptură 
între restul Imperiului şi acea parte a lui care, după două secole, 
sub loviturile perşilor şi ale arabilor, se va desprinde de el. 

împăratul Zenon (474-491) şi-a dat scama de primejdie şi 
a încercat să readucă pacea emiţând, în 482, un edict de unire 
în care evita să vorbească în termeni foarte clari despre cele 
două naturi şi să se refere la sinodul din Calcedon. împăratul 
se amăgea cu gândul că ambele părţi ar fi putut să accepte 
edictul: s-a întâmplat însă tocmai contrariul. Nici monofiziţii, 
nici, mai ales, ortodocşii nu l-au acceptat, iar papa însuşi l-a 
respins şi a hotărât să-l excomunice şi anatemizeze pe patriarhul 
Constantinopolului! Acesta, e vorba de Acacius, a replicat, 
ştergând numele papei din rugăciunile Bisericii sale: era cea 
dintâi schismă între Biserica Orientului şi a Occidentului. Ea 
avea să dureze până în 518. 

Problema barbarilor. Barbarii n-au încercat întotdeauna 
să pătrundă în Imperiu prin violenţă şi pentru jaf: popoarele 
germanice nu aveau la început decât admiraţie şi respect pentru 
măreţia romană. Ele solicitau favoarea de a fi admise în Imperiu, 
pentru a se bucura de binefacerile şi bogăţiile sale; iar Imperiul 
le-a primit adesea cu bunăvoinţă, le-a acordat dreptul de a se 
instala pe ogoare, de a intra în serviciul armatei, apoi chiar în 
administraţie. A fost vorba uneori de o adevărată invazie 
paşnică. Sub Teodosie 1, sub Arcadius mai ales, partidagotâ a 
fost atotputernică la Constantinopol, iar şeful ei, Gainas, a 
obţinut chiar capul favoritului Eutropius: totul s-a terminat 
printr-o răscoală populară şi uciderea lui Gainas. Sub Marcian 
şi Leon I, alanul Aspar cârmuieşte de fapt Orientul până în 
ziua în care împăratul, trezit la realitate de nemulţumirea gene¬ 
rală, apelează la redutabilii munteni isaurieni pentru a-i ucide 

pe Aspar şi pe partizanii lui şi a pune capit, o daţi pentru 
totdeauna, influenţei goţilor la Constantinopol. N-a fost uşoară 
înlăturarea marelui pericol reprezentat de amplele mişcări etnice 
ce antrenau masele germanice sau barbare ori de câte ori se 
iveau şefi ambiţioşi, gata să le exploateze în propriul lor folos. 
Orientul a izbutit să scape, Occidentul nu. După ce pun de 
trei ori în primejdie de moarte Orientul, vizigoţii lui Alaric, 
hunii lui Attila, ostrogoţii lui Teodoric îşi îndreaptă atacurile 
asupra Occidentului, care se prăbuşeşte, sacrificat parcă pe 
altarul mântuirii celeilalte jumătăţi a Imperiului. 

1° Vizigoţii. Multăvreme, Imperiul a socotit că ar fi o acţiune 
politică inteligentă - şi o modalitate de soluţionare a crizei 
demografice - să instaleze pe teritoriul său triburile germanice 
care se înghesuiau la frontiere, acordându-le statutul defederaţi. 
Se spune că, în vremea lui Valens, au fost instalaţi, printr-o 
singură hotărâre, 200.000 vizigoţi, poate chiar mai mulţi, în 
Moesia inferioară. Foarte curând după aceea, nemulţumiţi de 
ospitalitatea romană, noii veniţi s-au răzvrătit: în bătălia care 
a avut loc la Adrianopol, în 378, romanii au fost zdrobiţi şi 
Valens ucis. Teodosie I a izbutit să-i ţină în f râu pe vizigoţi şi să 
le impună un tratat care-i menţinea în condiţia de federaţi; 
după moartea sa, şeful vizigot Alaric a întreprins însă, din nou, 
cu oamenii săi, expediţii de jaf în Tracia, în Macedonia, în lesalia, 
ba chiar şi în Feloponez. Arcadius a socotit ci ar fi mai abil din 
partea lui să poarte negocieri cu vizigoţii, si-i instaleze pe alte 
teritorii din Illyricum,să-I numească pe Alaric magi ster militum 
fxr Il/yricum. Urmărea oare să-i deturneze, procedând astfel, 
spre Occident? Dacă acesta i-a fost gândul, a izbutit. După o 

primă tentativă, în 402, când a fost înfrânt de Stilicon, generalul 
lui Honorius, Alaric şi-a reluat ofensiva câţiva ani mai târziu: 
în 410, el a pus stăpânire pe Roma. Vizigoţii s-au îndreptat 
apoi spre Galia şi spre Spania, unde s-au aşezat: ei nu aveau să 
mai revină în Orient. 

2° Hunii. Vizigoţii aveau să fie înlocuiţi în curând de o popu¬ 
laţie şi mai de temut, hunii, a căror înaintare se oprise la Dunăre. 
Teodosie al 11-lea consimţise să le plătească un tribut anual în 
aur. O dată ajuns rege, Attila nu s-a mai mulţumit cu atât şi a 
obţinut de la Teodosie dublarea tributului şi titlul de magister 
militum. Din nou nemulţumit, el trece, în 441, Dunărea, pune 
stăpânire pe Sirmium şi Naissus (Niş), se îndreaptă asupra Con- 
stantinopolului: aflat în stare de război cu perşii, Teodosie al 
Il-lea a fost nevoit să încheie, în 443, cu hunii un tratat umilitor, 
prin care se obliga să tripleze tributul anual şi să le plătească o 
răscumpărare pentru romanii capturaţi de ei. Cu toate acestea, 
în 447, Attila trece Dunărea, devastează Moesia, înaintează 
până la Termopile: negocierile sunt reluate. Marcian a fost 
primul împărat care a refuzat să plătească tributul, poate pentru 
că ştia că ambiţiile lui Attila vizau atunci Occidentul. Intr-ade¬ 
văr, Attila şi-a îndreptat trupele spre vest: se ştie că ele au fost 
înfrânte în Câmpiile Catalaunice. Când a revenit, în 452, Attila 
nu mai dispunea de forţele necesare pentru a porni neîntârziat 
un război împotriva împăratului din Constantinopol. De 
altminteri el a murit în anul următor, iar imperiul pe care-1 
crease nu i-a supravieţuit. Orientul era încă o dată salvat. 

3° Ostrogofii. Diplomaţia bizantină a fost îndeajuns de suplă 
şi de iscusită pentru a izbuti să îndepărteze o a treia ameninţare, 

cea reprezentată de ostrogoţi. în vremea lui Leon I, li se acorda¬ 
seră pământuri. Dar şeful lor, Teodoric, convins că unele servicii 
pe care i le făcuse lui Zenon îl îndreptăţeau să pretindă mai mult, 
nu s-a mulţumit cu demnitatea consulară ce-i fusese conferită, 
a devastat Peninsula Balcanică, a ameninţat Constantinopolul. 
în partea occidentală a Imperiului, evenimentele se precipitase¬ 
ră: în 476, un şef de triburi germanice, Odoacru, răsturnase pe 
Romulus Augustulus (ultimul august de sânge roman din Oc¬ 
cident) şi pusese stăpânire pe Italia; ulterior, Zenon fusese de 
acord să-i delege cârmuirea acesteia. Deoarece Odoacru dădea, 
totuşi, semne de neliniştitoare independ enţă, Zenon s-a gândit 
să-l pedepsească într-un mod foarte subtil, care să-i permită să 
se debaraseze totodată şi de Teodoric: el l-a convins pe acesta 
din urmă să pornească împotriva lui Odoacru, fagăduindu-i, 
în caz de victorie, succesiunea lui. Teodoric a pornit, l-a înfrânt 
pe Odoacru, a cucerit Ravena: Orientul era, a treia oară, salvat. 

Teodoric fusese proclamat suveran al Italiei şi-şi fixase capi¬ 
tala la Ravena: el i-a cerut însă împăratului, lui Anastasie, să-l 
recunoască şi, într-un anumit fel, să-l legitimeze. Tot atunci, acelaşi 
Anastasie îi conferea regelui francilor, Clovis, demnitatea consu¬ 
lară. Aparenţele erau salvate: Imperiul îşi păstra unitatea, împă¬ 
ratul autoritatea. Era vorba însă doar de aparenţe. în realitate, 
se adâncea tot mai mult contrastul dintre Orient, care-şi menţi¬ 
nea integritatea şi Occident, unde ostrogoţii luaseră în stăpânire 
Italia, francii o mare parte din Galia, vizigoţii restul Galiei şi 
Spania, vandalii Africa. în secolul al Vl-lea, toate eforturile lui 
lustinian de a întoarce cursul istoriei şi de a reface unitatea 
Imperiului vor eşua, iar după el separarea va rămâne definitivă. 

Caracterizare generală. Domnia lui Iustinian apare ca o 
grandioasă greşeală în istoria Bizanţului. Eroarea a constat din 
întreruperea unei evoluţii normale şi necesare: deşi Imperiul 
devenise, în fapt, un imperiu oriental, deşi împăraţii din secolul 
al V-lea abandonaseră Occidentul, sacrificându-l pentru salvarea 
Orientului, chiar dacă îşi menţinuseră, teoretic, drepturile 
asupra lui, Iustinian şi-a întors, de la începuturile domniei sale 
privirile spre apus, adică spre trecut, cu ambiţia de a-1 recupera. 
Pentru a reînvia această parte moartă a Imperiului, el a făcut 
eforturi uriaşe care au sleit de puteri partea încă vie. 

In 318, Anastasie murea fără să fi avut copii şi fără să-şi fi 
desemnat succesorul. Senatul şi armata au căzut de acord să 
înalţe pe tron un ofiţer lipsit de cultură, dar bun soldat, pe 
ilirul Iustin. El a avut drept ajutor şi sfătuitor pe nepotul său, 
Iustinian, ilir şi acesta, dar înzestrat cu o solidă cultură clasică. 
Deşi nu a fost asociat oficial la domnie decât în 327, se poate 
considera că Iustinian a cârmuit începând chiar din 318. El 
avea să moară abia în 363 şi, dată fiind durata acestei domnii, 
secolul al Vl-lca merită să fie numit secolul lui Iustinian. 



Plariţa I. - Imperiul 


Contemporanii ne-au lăsat mai multe portrete ale lui 
Iustinian, nu întotdeauna asemănătoare unele cu celelalte. Dar 
toţi vorbesc despre excepţionala sa putere de muncă, care îi 
permitea să se ocupe personal de toate treburile statului şi care 
i-a adus supranumele de «împăratul cel neadormit». Era 

totodată foarte autoritar şi orgolios, ţinea mult la glorie, la fast 
şi la prestigiul împărăţiei. Era, în sfârşit, bineînţeles, foarte 
evlavios şi avea, de altfel, o foarte întinsă cultură teologică. 

Se ştie cât de însemnată a fost participarea la cârmuire a 
împărătesei Teodora, de care Iustinian era îndrăgostit cu pasiune 

şi care fusese încoronaţi o daţi cu el, în 527. Teodora era fiica 
unui paznic de urşi de la Hipodrom; fusese cândva dansatoare, 
actriţi şi o femeie de moravuri, se zice, mai mult decât uşoare. 
Ajunşi pe tron, ea s-a comportat ireproşabil şi s-a dedicat cu 
totul mireţei misiuni care-i revenea. Nimic nu o caracterizeazi 
mai bine decât cuvintele pe care le-ar fi rostit în ziua în care o 
teribili riscoali, numiţi «Nika», ameninţa si-l răstoarne de 
pe tron pe lustinian. Acesta se pregătea si fugă, când Teodora 
l-a oprit prin cuvintele adesea citate: «Daci numai în fugi e 
mântuirea, refuz si fug. Cei care au purtat coroana nu trebuie 
să supravieţuiască pierderii ei. îmi place vechea zicală: cel mai 
frumos giulgiu este purpura». 

Două i-au fost ideile călăuzitoare, două ţelurile urmărite de 
lustinian. împărat roman, el a vrut să redea Imperiului integri¬ 
tatea şi prosperitatea. împărat creştin, el a crezut că este corect 
să impună tuturor o anumită ortodoxie şi să decidă în ultimă 
instanţă el însuşi care trebuie să fie dogmele şi care organizarea 
Bisericii. Găsim aici explicaţia întregii politici duse de lustinian. 
întreaga sa politică externă a fost dominată de ideea recuceririi 
Occidentului, în vreme ce activitatea sa legislativă şi administra¬ 
tivă urmărea să dea Imperiului astfel reconstituit forma şi 
strălucirea. Modelul îi era oferit de gloriosul trecut roman. în 
ce priveşte problemele religioase, Roma nu-i oferea însă soluţii 
şi lustinian a şovăit. Personal, el înclina către o înţelegere cu 
Occidentul şi papalitatea. Dar Teodora, mai clarvăzătoare, 
poate, şi înţelegând mai bine importanţa provinciilor orien¬ 
tale, pleda pentru o politică favorabilă monofizismului. 

I. Politica externă 

Cunoaştem ideea conducătoare a politicii sale externe: 
refacerea Imperiului roman. Marile etape ale desfăşurării acestei 
politici sunt net definite. Pentru a dobândi libertatea de mişcare 
în apus, lustinian pune capăt grabnic războiului cu perşii. Apoi, 
el recucereşte Africa de la vandali, Italia de la ostrogoţi, o parte 
din Spania de la vizigoţi. Chiar dacă nu ajunge să restabilească 
nici una dintre vechile frontiere ale Romei, el reuşeşte cel puţin 
să facă din nou din Mediterana un lac roman. Dar Orientul se 
trezeşte: alt război cu perşii, apoi năvălirile hunilor şi ale slavilor 
ameninţă Imperiul. Slăbit, lustinian nu mai luptă, ci plăteşte 
tribut. El se limitează să-i ţină pe barbari la distanţă prin abile 
demersuri diplomatice, dar transformă totodată Imperiul într-o 
«vastă tabără fortificată» (Ch. Diehl), prin construirea unui 
sistem bine gândit de fortificaţii. 

Cuceriri în Occident. Imperiul roman nu fusese capabil 
să rezolve nici problema persană, după cum nu o rezolvase nici 
pe cea germanică. Uriaşul efort al lui Traian fusese zadarnic. 
Iulian pierise în luptă, iar succesorul său, Iovian, abandonase 
malul stâng al Tigrului. Campania din anii 327-331, condusă 
de Belizarie, unul dintre cei mai buni generali ai lui lustinian, 
n-a avut un rezultat clar. Grăbit să pună capăt înfruntării cu 
perşii, lustinian a încheiat, în 532, cu noul rege, Chosroes, în 
pofida condiţiilor foarte aspre care i s-au impus, o «pace eternă»; 
era de fapt un armistiţiu şi nu putea să fie altceva. Apoi, 
lustinian s-a îndreptat din nou către apus. 

Recucerirea Occidentului, doriţi de altfel de populaţia 
romani şi ortodoxi care suporta greu dominaţia barbarilor 
arieni, a început prin atacarea regatului vandal al lui Genseric, 
din Africa. Uzurparea puterii de citre Gelimer.în 531, a servit 
drept pretext pentru declanşarea operaţiunilor. In urma 
strălucitei campanii a lui Belizarie, începute în 533, Gelimer a 
fost silit, în 534, si capituleze. Ce-i drept, insurecţiile berberilor 
aveau si puni sub semnul îndoielii această victorie: succesorul 
lui Belizarie în Africa, Solomon, a fost învins şi ucis. Dar ordinea 
a fost definitiv restabilită de Ioan Troglita, în 548. Cu excepţia 
părţii apusene a Marocului, Africa de nord redevenise romană. 

Campania împotriva ostrogoţilor a fost mai dificili şi mai 
îndelungată. Ea a început în 536, îndată după victoria din 
Africa. Pretextul ei a fost asasinarea fiicei lui Teodoric cel Mare, 
Amalasunta.de către soţul ei, Teodat. La început, au fost înregis¬ 
trate succese strălucite: Belizarie a cucerit Dalmaţia, Sicilia, 
Napoli, Roma şi Ravena, capitala ostrogoţilor; în 540, el l-a 
adus pe regele ostrogot Vitiges, ca prizonier, la Constantinopol, 
aruncându-1 la picioarele lui Iustinian. Dar energica rezistenţă 
a unui nou rege got, Totila, a impus reluarea luptelor. Lipsit de 
o armată îndeajuns de puternică, Belizarie a fost înfrânt. Mai 
norocos, succesorul său, Narses, a dobândit victoria decisivă în 
532, după o campanie îndelungată, condusă cu pricepere. 

In sfârşit, din 550 până în 554, o serie de intervenţii reuşite 
împotriva vizigoţilor i-au permis lui Iustinian să recucerească 
sud-estul Spaniei. împăratul a luat numeroase măsuri menite 
să redea teritoriilor recuperate vechea lor organizare, sub forma 
a două prefecturi ale pretoriului, Italia şi Africa. El nu-şi putuse 

realiza însă decât o parte din proiecte. Africa occidentală, trei 
sferturi din Spania, toată Gallia, împreună cu Provenţa, 
Noricum şi Rhetia(adicăcentura de apărare a Italiei) rămâneau 
în afara controlului său. Teritoriile recucerite erau într-o stare 
economică jalnică. Forţele militare care le ocupau erau insufi¬ 
ciente. Dincolo de frontiere, barbarii respinşi, nu însă zdrobiţi, 
rămâneau ameninţători. 

Ameninţări în Orient. Aceste rezultate parţiale şi fragile 
fuseseră dobândite de Imperiu cu preţul unui efort uriaş. E 
ceea ce s-a văzut foarte bine atunci când Chosroes, profitând 
de faptul că lustinian îşi epuiza resursele în Occident, a denunţat 
pacea «eternă» din 532: multă vreme, în pofida eforturilor lui 
Belizarie, victoria a rămas de partea perşilor care şi-au croit 
drum până la Mediterana, devastând Siria (Antiohia a fost 
distrusă în 540). lustinian a cumpărat de câteva ori armistiţiul, 
plătind câte două mii de livre de aur anual. In cele din urmă, în 
562, a fost semnată o pace pentru cincizeci de ani: lustinian se 
angaja să plătească perşilor un tribut foarte mare şi să nu facă 
propagandă creştină în ţara lor. Perşii lăsau cel puţin romanilor 
un teritoriu pentru care se luptaseră multă vreme cu ei, Lazica 
sau ţara lăzilor (vechea Colchidă), pe ţărmul răsăritean al Pon¬ 
tului Euxin: ei nu mai păstrau aşadar poziţii nici la Mediterana, 
nici la Marea Neagră, unde prezenţa lor ar fi fost deopotrivă de 
primejdioasă pentru Bizanţ. 

Dar ameninţarea avea să reapară curând pe frontiera 
danubiană, din partea hunilor şi a slavilor. Hunii îşi făcuseră 
obiceiul să traverseze periodic Dunărea, răspândindu-se în 

Tracia, pentru a coborî apoi dupi pradă în Grecia sau pentru a 
se îndrepta spre răsărit, până la Constantinopol. Ei au fost 
întotodeauna aruncaţi, în cele din urmă, dincolo de frontiere, 
dar aceste expediţii de pradă epuizau provinciile. 

Slavii erau încă şi mai neliniştitori. Este posibil ca unele bande 
de slavi să fi pătruns în Imperiu chiar din vremea lui Anastasie, 
dar abia sub lustinian pericolul slav, deaiciînaintede nedespărţit 
de istoria Bizanţului, se manifestă pentru prima dată cu toată 
gravitatea. Obiectivul urmărit mai mult sau mai puţin conştient 
de slavi era să dobândească debuşeuri la Mediterana. In acest 
scop, alegerea lor s-a oprit asupra oraşului Salonic care era, încă 
din vremea lui lustinian, pe cale să devină a doua cetate a Impe¬ 
riului. Aproape în fiecare an, bande de slavi treceau Dunărea şi 
pătrundeau mai mult sau mai puţin adânc în teritoriul bizantin. 
Ele au ajuns, în Grecia, până în Pfeloponez; în Tracia, până la 
suburbiile Bizanţului; în vest, până la Adriatica. Au fost şi ele 
respinse de generalii bizantini întotdeauna, dar niciodată zdro¬ 
bite: reapăreau şi mai numeroase în anul următor. Epoca lui 
lustinian «a pus bazele problemei slaveîn Balcani» (A. Vasiliev). 

Apărarea Imperiului. Cuceriri nedesăvârşite în Occident, 
penibilă înfrângere în Orient: ar fi fost, evident, o imprudenţă 
din partea Imperiului să se bizuie numai pe forţa propriei sale 
armate. Ea cuprindea unităţi excelente (mai ales de cavalerie), 
nu era însă destul de numeroasă - a fost evaluată la 150.000 de 
oameni -, era lipsită de omogenitate din pricina marelui număr 
de barbari «federaţi»pe care-i îngloba şi avea, în sfârşit, defec¬ 
tele oricărei armate de mercenari, era lacomă şi nedisciplinată. 

Pentru ca si poati pretinde mai puţin efort din partea 
soldaţilor sii, lustinian a acoperit întreg Imperiul cu fortificaţii. 
A fost una dintre înfipturile cele mai importante şi mai folosi¬ 
toare ale domniei sale. Ea a stârnit admiraţia şi uimirea istoricu¬ 
lui Procopiu care, în tratatul intitulat Duprt construcţii, enumera 
construcţiile militare ale lui lustinian şi ţine să spună că, fără 
să le fi văzut cu ochii lui, nimeni n-ar putea crede că sunt 
datorate unui singur om. lustinian a dispus să fie reparate sau 
construite în toate provinciile sute de lucrări, de la fortăreţe la 
simple castele. Ele erau, fără îndoială, mai apropiate una de 
alta în zona de graniţă, dar se înlănţuiau până departe, în inima 
teritoriului, formând mai multe linii de apărare: fiecare punct 
strategic era apărat, fiecare oraş de oarecare importanţă prote¬ 
jat. Iar bandele de barbari, chiar dacă puteau să devasteze ogoa¬ 
rele, erau nevoite să ocolească aceste fortăreţe pe care nu se 
pricepeau să le ia cu asalt şi, prin urmare, nu puteau să se 
menţină în ţară. 

Iscusita diplomaţie bizantină, numită pe bună dreptate, 
«ştiinţa guvernării barbarilor» completa această savantă organi¬ 
zare. Ea exploata fireasca vanitate a barbarilor şi prestigiul de 
care Imperiul şi împăratul se bucurau pe lângă ei, acordându-le 
cu generozitate şefilor lor, primiţi cu mare pompă la curtea din 
Bizanţ, titluri onorifice şi comandamente militare. Diplomaţia 
înlesnea astfel evanghelizarea ţărilor barbare, unde influenţa 
Bizanţului pătrundea o dată cu creştinismul: misiunile au fost 
numeroase, de pe ţărmurile septentrionale ale Mării Negre până 
în Abisinia şi, în genere, eficace. In sfârşit, din motive diplo¬ 
matice, erau distribuite fără zgârcenie subsidii şi tribute. 

Acest din urmă procedeu punea în lumină slăbiciunea 
celorlalte. Procopiu scria că este o nechibzuinţă să fie ruinată 
visteria prin plata de indemnizaţii al căror efect era doar acela 
de a trezi în cei care le prinţeau pofta de a dobândi altele. Dar 
aceasta era consecinţa inevitabilă a erorii iniţiale comise de 
lustinian. In Occident, el îşi epuizase forţele de dragul unor 
rezultate iluzorii, prea scump plătite prin acea politică de defen¬ 
sivă pentru care Imperiul, cuprins de nelinişte, a trebuit să 
opteze în Orient. 


II. Opera internă 

Opera legislativă. lustinian a vrut să redea Imperiului, pe 
care credea că l-a reconstituit în chip durabil, ordinea, prospe¬ 
ritatea, buna gestiune din zilele f ericite ale Romei de odinioară. 
Măsurile la care a recurs în acest scop pot fi grupate în două 
categorii principale: măsuri legislative şi măsuri vizând refor¬ 
marea administraţiei. 

Roma întemeiase ştiinţa dreptului. Cu ajutorul ei, statul îşi 
dobândise ordinea şi unitatea, împăratul justificarea puterii abso¬ 
lute de care dispunea, lustinian a înţeles importanţa acestei moş¬ 
teniri, rolul pe care ea putea să-l mai joace, necesitatea de a o 
salvgarda. Datorită faptului că a avut această corectă înţelegere 
a lucrurilor, ca şi destulă voinţă pentru a-şi duce la capăt misiunea 
asumată, că a ştiut să-şi găsească colaboratorii capabili să-i rea¬ 
lizeze ideile, legislaţia lui lustinian a devenit componenta cea 
mai vestită şi mai vrednică, într-adevăr, de preţuire a operei sale. 

Corp uijuris civilii, cum va fi numit mai târziu, este alcătuit 
din patru părţi: Codul lui lustinian propriu-zis, culegerea tuturor 
constituţiilor imperiale de la Hadrianpânăîn anul 5 34; Di gest elt 
sau Pandecttle, sinteza operei marilor jurisconsulţi şi rezumatul 
întregii jurisprudenţe romane; Institutele, manual practic de 
drept pentru uzul studenţilor; în sfârşit, Novellele, cele 154 de 
constituţii publicate de lustinian după 534. Fapt vrednic de 
luare aminte, Codul, Pandectele şi Institutele sunt scrise în limba 
latină, în vreme ce majoritatea Novellelor au fost date publicităţii 
în greacă, pentru ca, după spusa lui lustinian însuşi, să fie înţe¬ 
lese de toţi: această mărturisire trebuie să-l fi costat mult pe 
împărat, care nu iubea deloc elenismul şi nu folosea greaca 
decât silit de împrejurări, fără plăcere. 

Nu vom stărui niciodată îndeajuns asupra importanţei aces¬ 
tei opere: pentru Bizanţ mai întâi, care îşi însuşea, pe această 
cale, tot ce era mai solid din civilizaţia romană; dar şi pentru 
istoria omenirii, căci din legislaţia lui lustinian, adoptată adesea 
fără modificări şi aflată şi azi la baza dreptului civil modern a 
învăţat din nou Occidentul, începând din secolul al XlI-lea, 
principiile vieţii sociale şi ale funcţionării statului. în acest 
moment, datorităpăzitorului său inteligent care a fost Bizanţul, 
«dreptul roman a refăcut şi unificat încă o dată lumea întreagă» 
(I. Fokrovskij, citat de A. Vasiliev). 

Reforma administrativă. în sensul strict al cuvântului, 
reforma administrativă a lui lustinian este cuprinsă în cele două 
ordonanţe din anul 535, prin care împăratul dădea funcţiona¬ 
rilor săi instrucţiuni cu caracter general. într-un sens mai larg. 

este vorba de ansamblul măsurilor luate de lustinian pentru 
ameliorarea vieţii interne a Imperiului. 

Cumplita răscoală care a izbucnit la Constantinopol în 532 
şi care a primit, din pricina lozincii sub care s-a desfăşurat, 
numele de răscoala Nika (acest cuvânt grecesc înseamnă 
«victorie» sau «învinge!») îi dovedea îndeajuns de convingător 
lui lustinian că era nevoie de o reformă, că nemulţumirea popu¬ 
lară împotriva funcţionarilor şi, în genere, a politicii împăratului 
era mare. Răscoala a fost declanşată spontan de poporul organi¬ 
zat, ca în toate celelalte oraşe mari, pe grupări sau deme (princi¬ 
palele erau albaştrii şi verzii), forme de supravieţuire a partidelor 
politice. Manifestaţiile din Hipodrom erau singurul mijloc de 
exprimare de care dispunea opinia publică, ele erau, de altfel, 
oarecum instituţionalizate: atunci când dorea să vorbească 
poporului, împăratul făcea acest lucru în circ, de la înălţimea 
lojii sale şi istoricii ne-au transmis unele dialoguri foarte ciudate 
care au avut loc, în împrejurări grave, între purtătorul de cuvânt 
al împăratului şi facţiuni. Răscoala din 532 a izbucnit în circ şi 
a cuprins apoi întreg oraşul, unde a agitat spiritele vreme de 
şase zile, provocând jafuri şi incendii. Făgăduiala că Tribonian 
şi Ioan Capadocianul, doi miniştri detestaţi din pricina asprimii 
cu care acţionau în îndeplinirea îndatoririlor lor administra¬ 
tive, vor fi destituiţi nu a fost de ajuns pentru potolirea răscoalei. 
A fost nevoie ca Belizarie să ajungă să-i închidă pe răsculaţi în 
Hipodrom, unde a ucis pe puţin treizeci de mii. Masacrul a 
pus capăt revoltei, dar lustinian a înţeles lecţia. 

Cele două novelle din 535, completate în anii următori cu 
măsuri speciale, au avut drept scop reformarea aparatului 

funcţionăresc: suprimarea posturilor inutile, suprimarea vena¬ 
lităţii funcţiilor, sporirea salariilor, obligaţia depunerii jurămân¬ 
tului la intrarea în funcţie, crearea unor agenţi speciali, numiţi 
«iustinieni», care cumulau puteri civile şi militare: sunt tot 
atâtea măsuri menite să-i facă pe funcţionari mai independenţi 
de cei pe care-i administrau şi, totodată, mai dependenţi de 
puterea centrală, lustinian adăuga la toate acestea însufleţite 
îndemnuri la echitate, onestitate, bunăvoinţă, adresate justiţiei 
(el întreprindea de altfel, simultan, reforma administraţiei 
judiciare). 

Alte măsuri sunt, poate, şi mai semnificative: e vorba de 
cele prin care lustinian a încercat să curme abuzurile marilor 
proprietari funciari. El îşi dădea seama cât de ostilă îi era această 
nobilime agrariană, mândră de privilegiile ei, independentă 
faţă de puterea centrală. Lovind în această clasă, el lovea pe cei 
mai primejdioşi duşmani ai clasei mijlocii, pe cei mai răi contri¬ 
buabili, pe cei care reprezentau, într-un cuvânt, pericolul cel 
mai grav pentru prosperitatea statului. 

lustinian proceda corect atunci când lua măsuri împotriva 
funcţionarilor abuzivi şi a seniorilor rebeli. Care a fost însă rezul¬ 
tatul eforturilor sale? Un eşec, de care era responsabil în primul 
rând împăratul, silit de nevoia permanentă şi din zi în zi mai 
mare de bani să devină el însuşi un exemplu negativ, de rău 
administrator, să-şi încalce propriile legi. Cheltuielile de război 
şi pentru marile sale şantiere de construcţii făcute de lustinian 
erau uriaşe: fiecare ordonanţă în favoarea contribuabilului 
copleşit de fisc era urmată de o alta care recomanda agenţilor 
fiscului să procure, prin orice mijloace, cât mai mult aur cu 

putinţă. Iustinian a vândut funcţii, a creat taxe şi impozite 
noi, a alterat moneda; el a obligat funcţionarii si răspundă 
personal de încasarea impozitelor, deschizând astfel drumul 
tuturor exceselor, atât de sever condamnate cândva. Funcţio¬ 
narul a redevenit un perceptor nemilos ori necinstit, iar contri¬ 
buabilul, pentru ca să scape de acest flagel, a intrat în clientela 
marilor seniori pe care Iustinian dorise să-i doboare. 

Politica religioasă. Concepţia sa «romană»despre Imperiu, 
politica sa occidentală îl împingeau în chip firesc pe Iustinian 
către o înţelegere cu papalitatea. Acest lucru a putut fi văzut 
de la suirea pe tron a lui Iustin, în 518: sub influenţa lui Iusti¬ 
nian, împăratul s-a împăcat cu Roma şi a pus capăt schismei 
lui Acacius, acceptând condiţiile formulate de papă şi ştergând 
din rugăciunile Bisericii numele lui Acacius şi ale succesorilor 
săi, ca şi pe ale celor doi împăraţi cu tendinţe monofizite, Zenon 
şi Anastasie. în primii ani ai cârmuirii sale personale, în 527 şi 
528, Iustinian a edictat ordonanţele cele mai severe împotriva 
ereticilor, pe care i-a pus, într-un fel, în afara legii, iar în 529 el 
a poruncit închiderea Universităţii din Atena, ultimul refugiu 
al păgânismului. Cuceririle în Occident au fost urmate de 
persecuţii împotriva arienilor şi de numeroase mărturii de res¬ 
pect faţă de papalitate. 

Cu toate acestea, Teodora nu era câtuşi de puţin fascinată 
de mirajul Occidentului, ca împăratul: ea ştia că Imperiul ră¬ 
mâne înainte de toate oriental şi că provinciile din Orient erau 
izvoarele forţei sale. Iar aceste provincii. Egiptul şi Siria mai 
ales, cele mai bogate adică, erau fără nici o ezitare de partea 

monoteismului. Atât din motive politice, cit şi din convingere, 
Teodora a fost roati viaţa avocatul monofiziţilor. Lămurit de 
ea, Iustinian a luat măsuri de toleranţă faţă de aceştia, le-a 
primit reprezentanţii la Constantinopol şi a permis ca tronul 
patriarhal să fie ocupat, în 535, de Antim, un episcop câştigat 
de monofizism. Riposta papei Agapit nu s-a lăsat aşteptată: el 
l-a depus pe Antim, a convins sinodul din Constantinopol să 
arunce, în 336, anatema asupra monofiziţilor şi l-a determinat 
pe Iustinian să devină executorul acestor hotărâri. O teribilă 
persecuţie s-a abătut asupra monofiziţilor până în Egipt. 

Teodora şi-a luat revanşa. In pofida execuţiilor şi a măsurilor 
celor mai severe, erezia rămânea vie, şefii ei se aflau la Constan¬ 
tinopol, adăpostiţi chiar în palatul împărătesei. In urma unei 
înflăcărate acţiuni de propagandă, asupra căreia împăratul a 
închis ochii, comunităţile dispersate ale monofiziţilor s-au recon¬ 
stituit în tot Orientul. Iustinian a mers până acolo încât a făcut 
să fie condamnate, în 343, la sinodul zis al celor Trei Capitole, 
texte aprobate de sinodul din Calcedon, ajungând să arunce 
astfel umbra îndoielii asupra autorităţii acestuia. Şi pentru a 
obţine, fie prin bună înţelegere, fie prin constrângere, acordul 
papei Vigiliu, el a poruncit ca acesta să fie ridicat de la Roma şi 
adus la Constantinopol, unde, alternând rugăminţile cu 
ameninţările, a obţinut din partea lui o declaraţie de confirmare 
a deciziilor sinodului celor Trei Capitole. 

Se părea că monofiziţii au triumfat, dar chiar în acelaşi an, 
548, a murit Teodora. întreg Occidentul protesta împotriva 
slăbiciunii papei şi el însuşi a revenit asupra declaraţiei făcute. 
Iustinian a recurs la violenţă faţă de Vigiliu, a determinat con- 

damnarea de către un nou sinod a textelor mai înainte condam¬ 
nate de cele Trei Capitole şi a pretins să fie aplicate cu forţa 
aceste decizii: fără să fi satisfăcut, în Orient, exigenţele monofi¬ 
ziţilor, împăratul a reuşit doar să provoace, în Occident, o 
schismă între cei care i-au îmbrăţişat părerile şi cei care le-au 
rămas potrivnici. 

Eşecul era total, iar principala lui cauză era, şi de această 
dată, tot politica occidentală. Această politică lăsase Imperiul 
slăbit înaintea inamicului care ataca Orientul. Ea provocase 
eşecul reformei administrative, epuizând finanţele. Şi tot din 
pricina ei se pierdea acum ultima ocazie de a da Orientului 
creştin acea unitate religioasă de care el avea să aibă atât de 
mare nevoie peste un veac, când urma să se confrunte cu invazia 
arabă. 

Viaţa economică. Nu voi spune despre viaţa economică 
decât câteva cuvinte semnalându-i aspectele noi. Unul dintre 
cele mai importante - şi este vorba de un fapt important şi din 
punct de vedere social - este dezvoltarea considerabilă a 
monahismului, pe care lustinian şi Teodora l-au favorizat din 
plin, din admiraţie sinceră faţă de pustnicii din Egipt şi Pales¬ 
tina. Se constituie acum o realitate ce avea să rămână o trăsătură 
permanentă a statului bizantin şi încep să apară şi primejdiile 
pe care ea le implică. Călugării dobândesc prea multă libertate, 
prea multă importanţă în viaţa politică şi chiar la curte. Mult 
prea numeroşi, ei înseamnă tot atâţia recruţi neincorporabili 
în armată. Dar, mai cu seamă, ei adună, prin danii, bunuri 
considerabile, care mult prea adesea sunt scutite de impozitare. 

Pământul tinde si treacă în stăpânirea călugărilor şi se constituie 
astfel o nouă categorie de bunuri privilegiate pe lângă cea a 
marilor domenii senioriale. 

Numărul mare şi importanţa marilor lucrări de construcţie 
constituie o altă trăsătură a economiei din vremea domniei lui 
Iustinian, cel puţin în primii ani ai acesteia: drumuri, poduri, 
fortificaţii, apeducte, biserici umplu întreg Imperiul şi, pentru 
o vreme, cu preţul unor cheltuieli uriaşe, se crează impresia de 
mare prosperitate. Apoi criza financiară retează acest elan şi 
povara impozitelor apasă din nou populaţia. 

Cât despre marele comerţ, este sigur că el a stimulat în 
chip remarcabil activitatea câtorva centre privilegiate, precum 
Constantinopolul, prin care se făceau schimburile între Orient 
şi Occident. Dar adevărata problemă a Imperiului era aceea a 
relaţiilor cu Extremul Orient: era vorba de procurarea produ¬ 
selor Indiei şi ale Chinei (în primul rând a mătăsii), care erau 
aduse fie pe uscat până la Sogdiana, fie pe mare până în Ceylon, 
de unde erau preluate de perşi şi transportate până la frontiera 
bizantină. Iustinian s-a străduit să scape de oneroasa şi supără- 
toarea mijlocire a perşilor; el a încercat să găsească o cale care 
să ocolească Persia pe la nord, prin Marea Caspică şi Marea 
Neagră, dar nu a izbutit. A încercat pe la sud, însărcinând 
populaţiile creştinate din Yemen şi Abisinia să ajungă direct în 
India şi China: a eşuat din nou şi Imperiul nu s-a putut eman¬ 
cipa de sub tutela economică a Persiei. 

Civilizaţia epocii lui Iustinian. Este oare opera legislativă 
a lui Iustinian singura capabilă să pledeze în faţa posterităţii 

cauza unui împărat care a primit totuşi epitetul «cel Mare»? 
Ar fi nedrept să uităm că Iustinian a avut conştiinţa a ce înseam¬ 
nă măreţie imperială în sensul deplin al cuvântului şi că acţiunea 
sa asupra epocii în care a trăit a fost îndeajuns de profundă 
pentru ca să-i lege pe bună dreptate numele de civilizaţia 
secolului al Vl-lea, una dintre cele mai strălucite din istoria 
Bizanţului. Personalitatea puternică, acţiunea directă a împăra¬ 
tului se regăsesc nu numai în toate manif estârile vieţii spirituale, 
ci şi în seria de admirabile monumente care ni s-au păstrat 
aproape pretutindeni pe teritoriul Imperiului. Nu mă voi opri 
decât asupra a două exemple. 

La Ravena, va fi suficient să menţionăm bisericile San-Vitale 
şi San-Apollinario, unde sunt păstrate cele mai frumoase 
mozaicuri din secolul al Vl-lea. Toată majestatea şi toată stră¬ 
lucirea curţii imperiale din vremea lui Iustinian prind viaţă în 
faţa ochilor noştri datorită magnificelor compoziţii de la 
San-Vitale, care-i reprezintă pe împărat şi pe împărăteasă 
înconjuraţi de înaltele personaje de la curte. 

La Constantinopol, creaţiile lui Iustinian au fost numeroase, 
dar una dintre ele a supravieţuit aproape intactă până în zilele 
noastre şi a devenit simbolul acestei domnii: Sfânta Sofia. 
Bazilica primitivă, a lui Constantin, fusese distrusă în 532, în 
cursul răscoalei Nika. Iustinian a hotărât, reconstruind-o, să-i 
dea proporţii şi o măreţie până atunci niciodată atinse şi să 
facă din noua biserică un soi de catedrală a Imperiului. A făcut 
apel la doi arhitecţi din Asia Mică, Anthemius din Trales şi 
Isidor din Milet: ei au izbutit să ridice, pe un plan derivat din 
acela al bazilicii, o cupolă care nu măsoară mai puţin de 31 m. 

în diametru şi care se înalţă la 50 m. deasupra pământului, 
împăratul a consacrat sume uriaşe decoraţiei, sculpturilor, pavi¬ 
mentelor şi placajelor de marmoră, mozaicurilor. Se spune că, 
în ziua inaugurării solemne, la 25 decembrie 537, care marchea¬ 
ză într-un fel apogeul domniei sale, Iustinian, intrând în noua 
biserică, a fost cuprins de entuziasm şi a strigat, făcând aluzie 
la marele Templu din Ierusalim: «Te-am învins, Solomoane!». 
De-a lungul întregului ev mediu, bazilica a fost evocată sub 
numele de Mana Biserică, suficient pentru a o deosebi de toate 
celelalte. Ea este capodopera şi, totodată, sinteza acelei arte 
imperiale care ajunge la desăvârşire în secolul al Vl-lea şi care 
conciliază armonic elementele împrumutate de la Roma, din 
Grecia, din Orient cu creştinismul. Dacă Iustinian s-a înşelat 
adesea, dacă, într-un anumit sens, întreaga sa domnie nu a 
fost decât o îndelungată stăruinţă în greşita înţelegere a menirii 
Imperiului, trebuie să recunoaştem totuşi că nu i-a lipsit măre¬ 
ţia: civilizaţia propriu-zis bizantină începe o dată cu domnia 
lui Iustinian. 

Succesorii lui Iustinian. Iustinian a murit în 565, iar 
administraţia sa, mereu în căutare de resurse financiare, fusese 
atât de împovărătoare, lehamitea şi mizeria populaţiei atât de 
mari, încât moartea lui a fost întâmpinată cu un sentiment de 
uşurare. Perioada care urmează şi în care s-au succedat pe tron 
Iustin al Il-lea (565-578), Tiberiu (578-582), Mauriciu 
(582-602) şi Phokas (602-610), dă la iveală cu brutalitate tot 
ce era artificial şi excesiv în opera lui Iustinian. 

Pe plan extern, se renunţă la politica occidentală a lui Ius- 
tinian, iar Italia cade, cucerită aproape în întregime de un nou 
popor, lombarzii: Roma, abandonată, nu mai primeşte ajutor 
decât din partea energicului papă Grigore cel Mare. Pentru a 
salva ce mai putea fi salvat, Mauriciu a creat, în Italia, exarhatul 
Ravenei, în Africa, exarhatul Cartaginei, unde puterile civile şi 
militare au fost concentrate în mâinile aceluiaşi personaj, 
exarhul. 

In Orient, războiul reîncepe la frontiera persană şi la cea 
danubiană. Războiul împotriva perşilor, dezastruos pentru 
Imperiu sub Iustin, se încheie sub Mauriciu printr-un tratat 
avantajos pentru Bizanţ: dar el va reizbucni sub Phokas. Cât 
despre frontiera Dunării, ea a fost necontenit violată de bandele 
slavilor, sprijinite de o populaţie de origine, pare-se, turcă, avarii. 
Slavii au atacat fără succes Salonicul, dar au devastat întreaga 
ţară şi au coborât până în Peloponez: unii dintre ei s-au stabilit, 
fără îndoială, acolo, ceea ce a făcut posibilă mult mai târziu 
formularea celebrei teorii exagerate a lui Fallmerayer, potrivit 
căreia întreaga Grecie ar fi fost «slavizată» la sfârşitul secolului 
al Vl-lea şi începutul secolului al Vll-lea. 

Administraţia internă rămâne dominată de problema finan¬ 
ciară, pe care nici un împărat nu a putut să o rezolve. Moartea 
lui Iustinian fusese urmată, pe de altă parte, de o violentă reacţie 
împotriva absolutismului imperial atât la Constantinopol, unde 
facţiuniile iscau tulburări în tot oraşul, cât şi în provincii, unde 
nobilimea funciară se agita. Pe plan religios, un conflict semni¬ 
ficativ a izbucnit brusc între papa Grigore cel Mare şi patriarhul 
Constantinopolului, Ioan Postitorul, când acesta din urmă a 

pretins să i se recunoască titlul de patriarh ecumenic. Toate 
acestea s-au terminat prin domnia scandaloasă a lui Phokas, 
ofiţer subaltern, înălţat pe tron de valul unei răscoale a poporului 
şi a soldaţilor. Phokas a domnit ca un tiran sângeros şi incapabil: 
el n-a putut împiedica armatele persane să ajungă în preajma 
Constantinopolului. In 610, când fiul exarhului Cartaginei, 
Heradius, însoţit de o mică flotă, şi-a făcut apariţia sub zidurile 
capitalei, acelaşi popor care pusese coroana imperială pe capul 
lui Phokas l-a ucis şi i-a încredinţat tronul lui Heradius. 

Capitolul IV 

Dinastia lui Heraclius 
şi sfârşitul Imperiului roman (610-717) 


Caracterizare generală. Urcat pe tron în 610, Heraclius a 
domnit până în 641. Succesorii săi au cârmuit Imperiul până 
în 717, Dintre aceştia, numai doi sau trei merită să fie amintiţi 
fie pentru durata domniei lor, fie pentru import anta înfăptuirilor 
lor: Constant al II-lea (642-668), Constantin al IV-lea 
(668-683) şi Iustinian al U-lea Rhinotmecul («Nas Tăiat») 
(685-695 şi 705-711). 

«In istoria Bizanţului, secolul al VlI-lea este una dintre 
perioadele cele mai întunecate. Este o epocă de gravă criză, un 
moment decisiv când pare a fi pusă în joc însăşi existenţa Impe¬ 
riului» (Ch. Diehl). Iar cel mai recent istoric al statului bizantin, 
G. Ostrogorsky, atribuie epocii lui Heraclius o importanţă 
excepţională: el consideră că această domnie marchează începu¬ 
tul istoriei propriu-zis bizantine, afirmând că până la ea Imperiul 
mai poate fi numit încă roman. 

Aceste păreri sunt îndreptăţite. In secolul al VlI-lea, 
civilizaţia bizantină trece printr-o adevărată eclipsă: nu mai 
există scriitori, istorici, mari monumente; pretutindeni dom- 



Istoria Bizanţului 


neşte frica şi superstiţia cea mai grosolană. Toate acestea nu 
erau, totuşi, semnele unei iremediabile decăderi, ci numai ale 
unei crize profunde care avea să transforme înfăţişarea Impe¬ 
riului. Ea îşi are originea în dezbinarea care a opus Occidentul 
Orientului, iar în Orient, ţările ortodoxe provinciilor monofizite. 
Istovitorul efort al lui lustinian de a reînvia «romanitatea» a 
eşuat, iar proasta orientare a ambiţiilor sale a fost plătită, în 
secolul următor, prin cucerirea celor mai bogate provincii din 
Orient de către arabi şi prin instalarea durabilă a slavilor şi 
formarea unui stat bulgar în Peninsula Balcanică, 

In consecinţă, din toate punctele de vedere - geografic, etnic, 
economic, religios, administrativ - Imperiul suferă o transfor¬ 
mare hotărâtoare: nu mai este vorba de un Imperiu roman, ci 
de un Imperiu grecesc de răsărit. El s-a adaptat noilor împrejurări 
şi a supravieţuit, într-o formă neîndoielnic mai redusă, dar mult 
mai omogenă, mai adecvată forţelor sale reale şi care-i permitea 
să lupte cu mai multe şanse de succes împotriva inamicilor din 
jur. Este forma în care Imperiul va dăinui până în secolul 
al XV-lea. 

Decăderea Persiei. Imperiul roman şi Imperiul persan 
fuseseră până atunci cele două mari puteri ale lumii: cel dintâi 
câştigă la început o strălucită victorie asupra celuilalt, pentru a 
fi apoi învins, la rândul lui, de arabi. 

In primii ani ai domniei lui Heraclius, perşii erau mai 
ameninţători decât oricând şi cuceririle lor efemere le prefigu¬ 
rează într-un fel pe cele înfăptuite curând după aceea de arabi: 
în 612, perşii ajung la Antiohia; în 614, la Ierusalim, unde 

pun mâna pe cele mai preţioase relicve, în primul rând pe Crucea 
lui Cristos; în 618 sau 619, ei ajung la Alexandria. Ajutat de 
energicul patriarh al Constantinopolului, Serghie, care-i pune 
la dispoziţie averile Bisericii, Heraclius organizează o armată 
în Asia Mică şi, în 622, preia ofensiva. O campanie strălucită, 
în care cronicari occidentali vor vedea, mai târziu, un fel de 
prefigurare a cruciadei, îl duce în Armenia, în 625, la Ninive, 
în 627, în inima Pfersiei, în 628, anul morţii lui Chosroes al 
II-lea. Heraclius dictează condiţiile păcii, impunând perşilor 
să restituie tot ceea ce cuceriseră. împăratul este primit în triumf 
la Constantinopol, în 629, el readuce apoi la Ierusalim relicva 
despre care se spune că ar fi a Sfintei Cruci. 

în urma unui proces de decădere internă, mai curând decât 
a victoriilor bizantine, Persia intră atunci într-o perioadă de 
declin, precipitată ulterior de cuceririle arabe şi din care nu se 
va mai redresa. Tot atunci, Heraclius preia oficial titlul de basi- 
leus, prin care era desemnat până la el, oficios, în limba greacă, 
regele Persiei. 

Statornicirea slavilor în Grecia. în timpul campaniei 
împotriva Persiei, în 626, avarii asediaseră Constantinopolul: 
zidurile au rezistat, avarii au fost nevoiţi să se retragă. Acest 
succes a fost atribuit de bizantini protecţiei Sfintei Fecioare, al 
cărei sanctuar din suburbia Vlacherne rămăsese intact în mijlo¬ 
cul devastărilor. Se pare că acest succes a provocat restrângerea 
şi, apoi, decăderea Imperiului avarilor şi, pe cale de consecinţă, 
noi deplasări ale popoarelor slave, care făceau de multă vreme 
presiuni asupra barierei Balcanilor. în nord-vestul Peninsulei 


79 



Istoria Bizanţului 


Balcanice s-au aşezat croaţii şi sârbii, care s-au extins de aici in 
tot Illyriail: ei s-au creştinat şi au fost multă vreme vasali relativ 
credincioşi ai Imperiului. Dar triburi slave din ce în ce mai 
numeroase au pătruns la sud de Dunăre, în Moesia, în Tracia, 
în Macedonia: Salonicul, de mai multe ori ameninţat, a fost 
asediat în 617 şi 619 şi, ca şi altădată, salvarea oraşului era 
atribuită şi acum intervenţiei patronului lui, sfântul Dumitru. 

Penetraţia slavă capătă acum forme noi: nu mai este vorba 
de simple raiduri, ci de statornicirea pe teritoriul grecesc a unor 
triburi întregi, care alcătuiesc «Sclavinii»şi slavizeazâ ţinutul 
pe care, de altminteri, îl şi repopulează. Asemenea Sdavinii au 
existat în număr deosebit de mare în Macedonia, în împrejuri¬ 
mile Salonicului; au existat însă şi în Epir, în Tesalia, în Grecia 
centrală şi în Peloponez, ba chiar şi în insulele pe care slavii au 
ajuns cu bărcile lor, scobite într-un singur trunchi de arbore şi 
denumite monoxyle. Relaţiile dintre Imperiu şi aceste triburi 
invadatoare şi nedisciplinate au fost multă vreme încordate: 
Constant al II-lea, Iustinian al II-lea au condus împotriva lor 
expediţii militare. S-au stabilit apoi relaţii ceva mai prieteneşti. 
In Macedonia, slavii au rămas elementul dominant, iar Imperiul 
a trebuit să se împace cu prezenţa lor, mârginindu-se la menţi¬ 
nerea unui drept de suzeranitate în raport cu ei. In restul Greciei, 
se pare că, treptat, slavii au fost elenizaţi. Nu e mai puţin 
adevărat că statornicirea slavilor în Peninsula Balcanică i-a 
modificat profund configuraţia etnică. 

începuturile Bulgariei. Mult mai ameninţătoare pentru 
viitor a fost, către sfârşitul secolului al VlI-lea, constituirea 

unui stat bulgar între Dunăre şi Haemus. Vechii bulgari erau o 
populaţie de origine fino-ugrianâ care, începând din secolul al 

VI- lea, îşi manifestase prezenţa în regiunile dunărene. In secolul 
al VU-lea, bulgarii au traversat gurile Dunării şi s-au aşezat în 
Dobrogea actuală. In 679, Constantin al IV-lea a întreprins o 
campanie împotriva noilor veniţi: el a fost înfrânt şi s-a angajat 
printr-un tratat să le plătească tribut şi să le lase în stăpânire 
teritorii din sudul Dunării inferioare. Pornind de aici, bulgarii 
s-au extins progresiv, în detrimentul triburilor slave care-i prece¬ 
daseră în aceste regiuni. Ulterior, bulgarii, inferiori din punct 
de vedere numeric, se slavizează, uitându-şi limba maternă, în 
vreme ce slavii, până atunci foarte dispersaţi, se supun puternicei 
organizări politice impuse lor de bulgari. Rezultatul a fost 
constituirea, în nordul Traciei, a unui stat, în curând redutabil, 
care va juca in secolele următoare un rol pe cât de important, 
pe atât de funest în viaţa Imperiului bizantin. Trebuie consem¬ 
nată aici importanţa faptului că Imperiul abandona, de fapt, 
vechea frontieră a Dunării, care-l apărase atât de multă vreme 
şi se replia pe munţii din nordul Traciei. 

Cuceririle arabe. Dar marele eveniment din secolul al 

VII- lea - şi nu numai pentru Imperiul bizantin, care n-a fost 
decât principala sa victimă - este cucerirea arabă. 

Nu este locul să expunem aici originile Islamului şi nici să 
explicăm măcar rapiditatea cu care şi-a înfăptuit cuceririle. Au 
fost invocate uneori în acest ultim scop atât energia disperată 
pe care o dădea arabilor însăşi sărăcia şi mizeria lor, cât şi com¬ 
bativitatea pe care le-o insufla fanatismul lor religios: insufi- 

cienţa numerică şi, mai ales, calitativă, a armatei bizantine, pe 
de o parte, slăbiciunea administraţiei bizantine in provincii, pe 
de alta, au fost însă factori cauzali mult mai importanţi. Dar 
factorul decisiv a fost stângăcia cu care Bizanţul şi-a condus 
politica religioasă, în special faţă de monofiziţi, combătuţi în 
continuare de succesorii lui Iustinian. Tentativele de unire făcute 
de Heraclius şi noua doctrină elaborată de el tocmai pentru a 
arunca o punte de apropiere între ortodoxie şi monofizism, anu¬ 
me monotheltsmul (potrivit ei i se atribuiau lui Cristos o singură 
voinţă, dar două naturi), au eşuat complet: cei doi adversari au 
respins cu egală indignare monothelismul. Nu mai era desigur 
posibilă nici un fel de înţelegere, iar provinciile monofizite. 
Egiptul, Siria, Palestina, ajunseseră să-şi dorească desprinderea 
de Bizanţ şi să prefere dominaţia arabilor, ai căror spirit tolerant 
era cunoscut. 

Arabii i-au răpit lui Heraclius, în ultimii ani de domnie, 
provinciile pe care le recucerise de la perşi: în 634, ei cuceresc 
Bosra; în 633, Damascul; în 636, bizantinii suferă, în bătălia 
de la Yarmouk, o dezastruoasă înfrângere, în urma căreia ei 
pierd definitv Siria. In 637 sau 638, arabii cuceresc Ierusalimul, 
iar Palestina cade; în 639, ei înainteză până în Mesopotamia; 
în 641 sau 642, cuceresc Alexandria şi pun stăpânire pe Egipt. 
Vine apoi rândul Cyrenaicii şi al Tripolitaniei, al Ciprului şi al 
insulei Rhodos. In sfârşit, arabii atacă Constantinopolui. 

Atacurile arabe pe uscat şi pe mare împotriva Constantino- 
polului s-au repetat vreme de cinci ani la rând, din 673 până 
în 677. Constantin al IV-lea le-a rezistat cu dârzenie şi se pare 
că una dintre principalele explicaţii ale succesului său a fost 

folosirea focului grecesc. în 677, flota arabă părăsea Constan- 
tinopolul, dar pe când se îndrepta înapoi spre Siria, ea a fost 
surprinsă de o puternică furtună în largul coastei meridionale 
a Asiei Mici, iar pagubele pe care le-a suferit s-au transformat 
în dezastru în urma intervenţiei flotei bizantine. Arabii erau 
blocaţi simultan pe uscat: ei au semnat pacea cu Imperiul. 

Victoria părea mare şi, într-adevăr, rezistenţa încununată 
de succes a lui Constantin al IV-lea, care a oprit înaintarea 
uluitoare a arabilor, avea să aibă importante consecinţe. In ace¬ 
laşi timp însă, o parte din Asia Mică, Siria, Palestina, Egiptul, 
o parte din Africa de nord rămâneau în mâinile arabilor, iar 
ameninţarea pe care ei o reprezentau pentru Occident devenea 
tot mai gravă: între 693 şi 698, întreaga Africă bizantină, cu 
Cartagina, a trecut în stăpânirea musulmanilor. 

Themele şi militarizarea Imperiului. Aceste evenimente 
erau cele mai grave care răscoliseră vreodată lumea veche după 
cucerirea romană, dacă nu chiar după cuceririle lui Alexandru. 
Repercusiunile lor asupraorganizării interne a Imperiului bizan¬ 
tin au fost uriaşe şi au atins toate domeniile. In primul rând, 
ele au precipitat evoluţia Imperiului către un nou regim admi¬ 
nistrativ, acela al tbemtlor. 

Am văzut mai sus că separarea puterilor civile şi militare 
fusese, vreme de câteva secole, un principiu al administraţiei 
romane: regimul themelor se bazează, dimpotrivă, pe concen¬ 
trarea acestor puteri în aceleaşi mâini. La o asemenea măsură 
statele recurg numai arunci când sunt grav ameninţate. Se poate 
spune că Persia a adoptat-o în secolul al Vl-lea şi că Imperiul 

bizantin i-a urmat pilda. în orice caz, noua organizare nu a 
fost creată dintr-o dată, ci a fost aplicată progresiv în provincii, 
pe măsură ce acestea ajungeau să fie ameninţate. încă din vre¬ 
mea domniei lui lustinian, anumite regiuni fuseseră puse sub 
autoritatea unui «pretor iustinian» sau «comite iustinian» care 
concentrau în mâinile lor toate puterile. în vremea succesorilor 
lui Iustinian, în Occidentul ameninţat de lombarzi şi mauri 
sunt create două exarhate, al Ravenei şi al Cartaginei, unde 
întreaga autoritate aparţine de fapt exarhului şi ducilor. în 
secolul al VU-lea, sistemul se dezvoltă şi capătă curând un nume 
nou: cuvântul grecesc thema, care desemna iniţial un corp de 
armată, sfârşeşte prin a desemna circumscripţia în care era 
cantonată această unitate; iar atunci când, într-o asemenea 
circumscripţie, toate puterile s-au concentrat în mâinile unui 
militar - în speţă, ale unui general, ale unui strateg - thema va 
deveni treptat, în locul eparhiei, subdiviziunea administrativă 
a Imperiului. 

Themele s-au constituit pe măsura nevoilor. Thema Arme¬ 
nilor, poate cea dintâi care s-a constituit şi thema Anatolienilor, 
creată ceva mai târziu, erau menite să protejeze Asia Mică împo¬ 
triva primejdiei arabe; au urmat apoi thema Opsikion destinată 
protejării capitalei însăşi; thema Mării, care răspundea amenin¬ 
ţării noii flote arabe; thema Traciei, contra bulgarilor; thema 
Helladei sau a Helladicilor, născutădin nevoia domolirii slavilor 
din Grecia; thema Siciliei, creată în vederea luptei împotriva 
ameninţării arabe asupra Occidentului. Se vede limpede cum 
noua organizare, care nu se va încheia decât în secolul al VIH-lea 
şi care a modificat profund administraţia provincială şi subdi- 

viziunile Imperiului, urmează fidel traiectoria factorilor de 
pericol extern. 

Transformarea generală a Imperiului. Instituirea theme- 
lor nu este totuşi decât una dintre acele schimbări profunde în 
urma cărora, în secolele VII-VIII, Imperiul capătă o înfăţişare 
cu totul nouă. 

Din punct de vedere geografic, mai întâi: Imperiul nu mai 
are în Occident decât câteva posesiuni şi acestea aproape 
desprinse de el şi nu tocmai leale; în Orient, el este redus la 
Asia Mică şi Grecia. Dacă mai supravieţuieşte încă, ideea 
romană devine şi mai utopică în urma pierderilor suferite în 
Occident; e singurul lor efect. Pentru a ne da însă seama pe 
deplin de importanţa loviturii primite de Imperiu în Orient, 
este destul să reamintim rolul jucat de secole de Siria şi de 
Egipt: Beirut, Antiohia, Alexandria fuseseră porturile cele mai 
prospere ale Mediteranei orientale; industriile din Siria erau 
cele mai active; după ce fusese grânarul Romei, Egiptul devenise 
grânarul Bizanţului. Pe măsura importanţei lor economice era 
şi aportul acestor două provincii la civilizaţia bizantină, contri¬ 
buţia lor la derzvoltarea literaturii, artei, teologiei, căci elenismul 
bizantin fusese vreme îndelungată mai mult sirian şi alexan¬ 
drin decât asiatic. Bizanţul pierdea partea cea mai bună din 
patrimoniul său. 

S-a creat, din această cauză, un brusc dezechilibru, agravat 
şi de faptul că Grecia suferea, în acelaşi moment, o masivă 
slavizare, care-i transforma caracterul. Astfel încât, începând 
din secolul al VU-lea, Imperiul bizantin se identifică aproxi- 

mativ cu Asia Mică. Dinastia lui Heradius era şi ea, probabil, 
de origine armeană, iar în secolele următoare împăraţii de ori¬ 
gine asiatică vor fi din ce în ce mai numeroşi. Este interesant, 
de asemenea, că Heradius a modificat în acelaşi sens recrutarea 
armatei. S-a atras atenţia asupra locului excesiv de important 
deţinut înainte de el în armată de recruţii proveniţi din rândurile 
barbarilor: el pare să revină la recrutarea dintre indigeni şi o 
face în Orient, de unde ridicase marea armată care i-a înfrânt 
pe perşi. S-a suţinut, dar fără dovezi hotărâtoare, că, în vederea 
asigurării caracterului regulat al recrutărilor, împăraţii din 
secolul al VlI-lea au renovat şi extins instituţia «bunurilor mili¬ 
tare», caracteristică odinioară pentru trupele de grăniceri: e 
vorba de domenii ereditare şi inalienabile, concedate familiilor 
de soldaţi în schimbul serviciului militar. 

Astfel, pierderile suferite de Imperiu, atât de dureros resim¬ 
ţite pe teren economic, păreau să fie compensate, din punct de 
vedere etnic, de avantajul unei mai mari omogenităţi. Aceeaşi 
constatare se impune în domeniul religios. Prin pierderea pro¬ 
vinciilor monofizite. Imperiul scăpa cel puţin de adversarii cei 
mai îndârjiţi ai oricărei politici de conciliere. Consecinţa acestui 
fapt nu se lasă aşteptată: Constantin ai IV-lea obţine din partea 
sinodului de la Constantinopol, din 681, condamnarea mono- 
thelismului şi restaurarea ortodoxiei. O altă sursă de conflicte 
dispare tot atunci: rivalităţile dintre patriarhia Constantinopo- 
lului pe de o parte, patriarhiile Alexandriei, Ierusalimului şi 
Antiohiei, pe de alta. întreaga ortodoxie orientală va fi de acum 
înainte strâns unită în jurul patriarhului din Constantinopol, 
caredobândeşte o importanţă sporită şi a cărui putere de influ- 

enţă asupra împăraţilor creşte atât pe teren politic, cât şi spiri¬ 
tual. S-a putut afirma că, începând de acum şi până la sfârşitul 
istoriei Bizanţului, noţiunea de ortodoxie şi cea de naţionalitate 
se confundă. 

în sfârşit, Imperiul dobândea tot acum, ca efect al aceleiaşi 
concentrări teritoriale şi etnice, un alt caracter: el devenea, pentru 
totdeauna, un imperiu grecesc sau, mai precis, greco-asiatic. 
Mitul Imperiului roman, căruia eforturile lui Iustinian îi asigura¬ 
seră un secol de supravieţuire, dispărea o dată cu folosirea limbii 
latine. Indiciul cel mai sigur al acestei elenizări este triumful 
limbii greceşti în secolul al VlI-lea: de acum înainte greaca 
este limba oficială, limba legislaţiei şi a administraţiei; ea este 
limba armatei şi a comenzilor; titlurile funcţionarilor se eleni- 
zează o dată cu titulatura imperială însăşi. 

Dinastiile Isauriană şi Amoriană. 
Iconoclasmul (717-867) 


împăraţii. Dinastia lui Heraclius se stinsese într-un climat 
de uzurpare, anarhie şi revoltă. Ultimul împărat, Teodosic al 
Ill-lea, incapabil să reinstaureze ordinea, abdicase când strategul 
Anatolicnilor, Leon, chemat de partizanii săi, s-a încoronat 
împărat la Sfânta Sofia. 

Leon al 111-lea a domnit din 717 până în 741: este socotit 
isaurian, deşi era, probabil, originar din Germaniceea, din Siria 
de nord. El şi-a asociat la domnie pe fiul său, Constantin al 
V-lea Copronimul (741-775); acesta a făcut la fel cu fiul său, 
Leon al IV-lea (775-780). Aceşti trei împăraţi constituie dinastia 
isauriană propriu-zisă, care a asigurat Imperiului peste şase 
decenii de stabilitate. 

Leon al IV-lea luase în căsătorie pe ateniana Irina. Rămasă 
văduvă, ea a domnit mai întâi, între 780 şi 797, ca regentă a 
fiului ei. Constantin al Vl-lea. Când acesta din urmă a ajuns la 
vârsta majoratului, Irina l-a orbit şi l-a înlăturat de pe tron 
pentru a domni singură din 797 până în 802. Este prima femeie 
care a fost împărat al Bizanţului, în toată puterea cuvântului. 

Irina a fost detronată de ministrul ei de finanţe, de origine, 
poate, arabă, Nichifor I (802-811). Acesta a pierit în războiul 
împotriva bulgarilor şi, după doi ani destul de tulburi, tronul a 
fost ocupat de strategul Anatolienilor, Leon al V-lea Armeanul 
(813-820), care a murit asasinat. Urcarea pe tron a unui coman¬ 
dant al gărzii, Mihail al II-lea cel Bâlbâit (820-829), originar 
din Amorium, din Frigia, marcheazăînceputuldinastiei amorie- 
ne, căreia îi aparţin şi Teofil (829-842) şi Mihail al lll-lea cel 
Beţiv (842-867). Numai că în primii paisprezece ani ai domniei 
lui Mihail al III-lea, Imperiul a fost condus, în realitate, de 
mama acestuia, Teodora, care era regentă, apoi de Bardas, un¬ 
chiul împăratului. Se poate observa că, pe parcursul unui secol 
şi jumătate, toţi împăraţii Bizanţului - cu excepţia atenienei 
Irina - sunt de origine asiatică. 

Au fost formulate judecăţi contradictorii asupra acestei 
epoci. In realitate, ea este urmarea firească a secolului al VlI-lea. 
Pe terenul politicii externe, problemele slavă, bulgară, arabă 
rămân aceleaşi, iar pierderea Occidentului, cu încoronarea lui 
Carol cel Mare, nu este decât consecinţa orientalizării Imperiu¬ 
lui. Pfe tărâmul administrativ, consolidarea regimului themelor 
încheie o evoluţie începută în secolul precedent, iar pe tărâmul 
legislaţiei, Ecloga este efectul înlocuirii limbii latine prin limba 
greacă. In domeniul religiei, iconoclasmul apare ca o reacţie 
violentă împotriva superstiţiei, a practicilor idolatre, a excesivei 
puteri a călugărilor, care fuseseră, toate, consecinţe ale tulbură¬ 
rilor din secolul al VlI-lea: reacţie zadarnică, de altfel, astfel 
încât situaţia din 867 este aproape aceeaşi cu cea din 717. Din 
punct de vedere istoric, perioada de două secole şi jumătate 

cuprinsă între sfârşitul secolului lui Iustinian şi venirea la putere 
a dinastiei macedonene constituie un întreg. 

Arabii. Ei rămân, pentru Imperiu, marea ameninţare. In 
perioada de anarhie dintre 711 şi 717, arabii făcuseră progrese 
importante. In 717, venind din Pergam, ei traversaseră Heles- 
pontul: o armată numeroasă a atacat Constantinopolul dinspre 
uscat, o flotă considerabilă dinspre mare. Oraşul a fost apărat 
cu extremă energie de Leon al III-lea. El a avut inteligenţa să 
încheie un acord cu bulgarii, care au hărţuit armata arabă, încer¬ 
cată şi de foame şi de iarna aspră din 717-718. In 718, arabii 
s-au retras, renunţând definitiv la orice altă încercare de a ataca 
Constantinopolul. In anii următori, Leon al III-lea, care îl căsă¬ 
torise pe fiul său, Constantin, cu fiica hanului kazarilor, a găsit 
în aceştia aliaţi eficienţi împotriva arabilor. Către sfârşitul dom¬ 
niei sale, el însuşi i-a înfrânt pe arabi în Frigia, în marea bătălie 
de la Acroinon şi i-a silit să evacueze partea apuseană a Asiei Mici. 

Eşecul arabilor în faţa Bizanţului, care a avut un mare răsu¬ 
net, este un eveniment deosebit de important: succesele lui 
Leon al III-lea puneau capăt înaintării arabe în Orient, tot aşa 
cum, în 732, victoria lui Charles Martel, la Poitiers, stăvilea 
definitiv, în Occident, ofensiva arabă, pornită din Spania. Dar, 
în vremea Irinei, arabii câştigau noi victorii şi impuneau Impe¬ 
riului un tratat umilitor. Sub Mihail al II-lea, ei îl ajutau eficient 
pe Toma Slavul, răzvrătitul care, vreme de un an, a asediat 
Constantinopolul. Corsari musulmani au luat apoi în stăpânire 
Creta, din care au făcut, pentru 130 de ani, un cuib de piraţi 
foarte supărător pentru Imperiu. Sub Teofil, arabii au cucerit, 

în 838, Amorium, leagănul dinastiei: TeofiJ şi-a pierdut cumpă¬ 
tul, a cerut ajutor Occidentului, veneţienilor, lui Ludovic cel 
Pios, fără să obţină altceva decât făgăduieli. Din fericire, Bar- 
das avea să dobândească victoria, câţiva ani mai târziu, la Poson, 
în Mesopotamia. Dar în Occident, Sicilia răsculată făcea apel 
la arabii din Africa de nord, care au cucerit pentru ei insula şi, 
apoi, Tarentul şi Bari. 

Bulgarii şi ruşii. Sub Leon al III-lea, între bulgari şi Imperiu 
a fost pace. Dar Constantin al V-lea s-a însărcinat, pare-se, să 
distrugă în germene puterea lor, înainte ca ea să devină o primej¬ 
die, de ale cărei dimensiuni viitoare îşi dădea bine seama. El 
însuşi a condus câteva campanii, a fost chiar învingător în marea 
bătălie care a avut loc la Anhialos, în 762: dar, în cele din 
urmă a eşuat şi, în vremea Irinei, bulgarii au silit Imperiul să le 
plătească un tribut. Nichifor a reluat lupta, de astă dată împotri¬ 
va teribilului han Krum: împăratul bizantin a fost înfrânt şi 
ucis, iar Krum a poruncit să i se făurească din craniul lui un 
pocal. în 813, Krum a ajuns să asedieze Constantinopolul, spre 
groaza locuitorilor lui: el nu a izbutit totuşi să cucerească oraşul 
şi a murit în 814. Succesorul său, Omortag, a încheiat pace cu 
Leon al V-lea şi s-a procedat la trasarea solemnă a frontierei 
dinspre Tracia. Fiul lui Omortag, Malamir, care i-a succedat în 
831, a invadat Macedonia, dar a încheiat un armistiţiu cu Teo¬ 
dora. Iar nepotul său, Boris, care se urcă pe tron în 832, avea 
să se convertească la creştinism împreună cu tot poporul său. 

Astfel, când prin forţa armelor, când prin diplomaţie, când 
prin propaganda religioasă, Imperiul a reuşit, în genere, să-i 

ţină în frâu pe bulgari: dar ameninţarea redutabili reprezentată 
de acest imperiu în plină creştere persistă, iar fortificaţiile ridica¬ 
te în Tracia de Constantin al V-lea sau de Leon al V-lea sunt o 
stavilă prea slabă în calea forţei lui de expansiune. Mai mult, 
spre sfârşitul dinastiei amoriene, apare pentru prima dată un 
alt pericol: Constantinopolul este atacat pe mare de ruşi, în 
vreme ce Mihail al III-lea se află în Asia, iar flota în Occident. 
Apărarea oraşului este asiguratâcu energie de patriarhul Fotie, 
ruşii trebuie să se retragă, iar retragerea lor este dezastruoasă: 
intrarea ruşilor în istorie înseamnă apariţia unei noi primejdii 
pentru Bizanţ. 

Iconoclasmul. Dar marele eveniment din perioada de care 
ne ocupăm este iconoclasmul. Termenul desemnează acţiunea de 
«a sfărâma imaginile»: mişcarea iconoclastă apare, într-adevâr, 
mai întâi, ca o reacţie împotriva adorării şi cultului imaginilor 
sfinte; apoi, însă, şi împotriva unori practici socotite superstiţi¬ 
oase, precum aprinderea de lumânări şi arderea de tămâie; în 
sfârşit, uneori, împotriva cultului însuşi al Fecioarei şi al sfinţilor 
şi, în chip special, împotriva cultului moaştelor. 

împăratul Leon al III-lea - într-o scrisoare adresată papei, 
el se proclama, în spiritul celei mai autentice tradiţii bizantine, 
«împărat şi preot» - a fost acela care a luat oficial atitudine 
împotriva imaginilor, decretând unele măsuri, pe care nu le 
cunoaştem în detaliu, dar a căror aplicare a provocat răzvrătiri, 
mai ales la Constantinopol, când agenţii împăratului au distrus 
o imagine celebră a lui Cristos. Un sinod convocat în 730, la 
Constantinopol, a condamnat imaginile, în vreme ce, la Roma, 

în 731, un contra-sinod anatemiza pe adversarii imaginilor. 
Pornirea iconoclastă a lui Constantin al V-lea a fost şi mai 
violentă decât a lui Leon al IlI-lea: el a condamnat însuşi cultul 
Fecioarei şi al sfinţilor. împăratul a convocat, în 753, la Con- 
stantinopol, un sinod care a condamnat în chip solemn imagi¬ 
nile şi care a fost urmat de măsuri precum distrugerea sau 
acoperirea icoanelor şi risipirea moaştelor. Constantin a pornit 
în acelaşi timp o luptă aprigă împotriva călugărilor, care erau, 
fireşte, cei mai înflăcăraţi apărători ai imaginilor: el a confiscat 
bunuri monastice şi a secularizat mănăstiri, din care călugării 
au fost alungaţi. Dar Irina era o adeptă înflăcărată a cultului 
imaginilor şi o supusă ascultătoare a călugărilor: convocând 
un al şaptelea sinod ecumenic - care n-a putut fi ţinut în 786 
la Constantinopol, din pricina opoziţiei armatei, dar care s-a 
întrunit în anul următor la Niceea - ea a obţinut din partea 
acestuia restaurarea cultului imaginilor şi al moaştelor. Călu¬ 
gării s-au reîntors în mănăstirile lor, şi-au redobândit bogăţiile 
şi privilegiile şi n-au contenit să acopere de laude hiperbolice 
pe aceeaşi împărăteasă care, peste câţiva ani, avea să porun¬ 
cească orbirea fiului ei. 

După Irina, disputa iconoclastă a reizbucnit. Nichifor s-a 
arătat tolerant, dar totuşi ostil călugărilor: el i-a trimis în exil 
pe Teodor, vestitul egumen al mănăstirii lui Stoudios, din 
Constantinopol, conducătorul plin de elan al partidei iconofile 
şi monastice şi pe cei mai înflăcăraţi partizani ai acestuia. Leon 
Armeanul, Mihail cel Bâlbâit, Teofil au fost iconoclaşti şi au 
repus în vigoare măsurile predecesorilor lor: în 815, un sinod 
iconoclast s-a întrunit la Sfânta Sofia. Dar pentru a doua oară 

o femeie a restaurat cultul imaginilor. în 842, Teodora a abolit 
toate legile iconoclaste ţi, printr-un sinod întrunit în 843 a 
reînnoit dispoziţiile celui de aJ doilea sinod din Niceea (787). 
O ceremonie solemnă a avut loc la Sfânta Sofia, la 11 martie 
843, pentru a celebra ceea ce s-a numit «restaurarea ortodoxiei», 
comemorată şi azi, anual, de Biserica greacă. 

Acestea sunt faptele. Cum trebuie ele interpretate? Se pare 
că iconoclasmul are o îndoită origine şi un dublu aspect: religios 
şi politic. 

1° Aspectul religios. împăraţii iconoclaşti au fost prezentaţi 
uneori ca nişte precursori ai «liber cugetătorilor» moderni: ei 
sunt, dimpotrivă, oameni profund credincioşi, care, tocmai din 
această cauză, au dorit să purifice religia creştină de ceea ce li 
se părea a fi o superstiţie aproape păgână. Cultul imaginilor nu 
era nicidecum practicat de primii creştini şi spirite superioare 
au interzis multă vreme reprezentările temelor sacre în interiorul 
bisericilor. Ele au pătruns totuşi în biserici sub influenţa tradiţiei 
antice, pentru că li se recunoştea rolul edificator sau instructiv. 
Au urmat apoi excesele: imaginea n-a mai fost considerară un 
simbol, ci i s-a atribuit sfinţenia şi puterea miraculoasă a proto¬ 
tipului; i s-a conscrat un cult personal. Iconoclaştii au luptat 
tocmai împotriva abuzurilor acestei idololatrii şi a altor excese 
asemănătoare. împotriva lor s-au ridicat oamenii simpli şi super¬ 
stiţioşi, poporul, femeile, călugării, o mare parte din cler. Dar 
ei s-au bucurat de adeziunea societăţii cultivate, a înaltului 
cler de mir, neliniştit desigur de puterea călugărilor şi a unei 
părţi din populaţia provinciilor centrale şi orientale ale Asiei 
Mici, ostile de multă vreme imaginilor. Ei au avut de partea 

lor şi armata, recrutaţi din ce în ce mai mult din aceste regiuni. 
A. Vasiliev are, de altfel, dreptate să insiste asupra faptului că 
împăraţii iconoclaşti sunt ei înşişi isaurieni, armeni, frigieni. 

2° Aspectul politic. Dacă nu trebuie să credem că împăraţii 
iconoclaşti au căutat să atragă de partea Imperiului pe evrei şi 
pe arabi, este, în schimb, probabil că ei au vrut să sustragă 
anumitor îmbieri ale Islamului o parte, deloc lipsită de impor¬ 
tanţă, din populaţia Asiei Mici, care era de tendinţă aniconică: 
s-a reamintit ceva mai sus că Asia Mică înseamnă, în acea vreme, 
ea singură, aproape tot Imperiul. Pe de altă parte, nu se poate 
să nu fii frapat de rolul jucat în această dispută de problema 
monastică. Am arătat ceva mai sus de ce era primejdioasă 
creşterea nemăsurată a numărului călugărilor şi al mănăstirilor, 
a puterii lor, a bogăţiilor lor, a privilegiilor lor. Era vorba de un 
adevărat stat în stat. împăraţii iconoclaşti au dus o luptă 
îndârjită împotriva călugărilor şi s-au străduit să le risipească 
şi secularizeze bunurile, tocmai pentru că şi-au dat seama de 
această primejdie - politică, economică, socială. 

Astfel, disputa iconoclastă a sfârşit prin a deveni o confrun- 
tare între Biserică şi stat: şefii partidei monastice, egumenul 
mănăstirii de la Sakkoudion, din Bitinia, Platon şi, mai ales, 
nepotul său, Teodor de laStoudiou, au revendicat, în toiul luptei, 
independenţa Bisericii faţă de stat şi i-au refuzat împăratului 
dreptul de a interveni în chestiunile religioase şi dogmatice: 
era doctrina Occidentului şi Teodor Studitul, exilat de Nichifor, 
făcuse, în această privinţă, într-adevăr, apel la papă. Trebuie să 
adăugăm, pe de altă parte, că, după ce au dobândit satisfacţie 
în privinţa cultului imaginilor şi şi-au recăpătat privilegiile. 

cilugării nu au mai stăruit si proclame la fel de insistent inde¬ 
pendenţa Bisericii şi că, în cele din urmă, nimic nu s-a schimbat. 

Dar iconoclasmul avusese şi alte consecinţe, care au arată 
încă o dată strânsa corelaţie dintre problemele religioase şi cele 
politice în Bizanţ. Cea mai neaşteptată a fost întărirea influenţei 
greceşti în Italia de sud, unde au emigrat mulţi călugări. Cea 
mai importantă a fost adâncirea deosebirilor dintre Orient şi 
Occident şi accelerarea rupturii definitive dintre cele două părţi 
ale vechiului Imperiu al lui Iustinian. Papalitatea luase atitudine 
împotriva iconoclaştilor. Când papa Ştefan al II-lea a fost însăr¬ 
cinat de Constantin al V-leasă-i ceară lui Pepin cel Scurt ajutor 
împotriva lombarzilor, el a trădat cauza Imperiului eretic şi, în 
754, a obţinut să i se recunoască dreptul de a administra^mo/w/ 
teritoriile Romei şi Ravenei, recucerite de Pepin: pentru Imperiu 
aceasta însemna pierderea Italiei. Şi se ştie că, în 774, după ce 
a distrus regatul lombard, Carol cel Mare a confirmat în chip 
solemn papei donaţia lui Pepin. Papalitatea nu mai avea, aşadar, 
încredere în Imperiul de răsărit şi avea să-şi caute pe viitor sprijin 
în Occident: încoronarea lui Carol cel Mare de către papă în 
noaptea de Crăciun aanului800şi crearea unui Imperiu creştin 
de apus sunt, într-o anumită măsură, consecinţa acestui lucru. 

In ultimii ani ai perioadei care ne interesează aici, mai multe 
evenimente sunt, din acest punct de vedere, semnificative. Ve¬ 
dem, pe de o parte, cum creştinătatea răsăriteană, stimulată şi 
revigorată parcă de luptele cu iconoclasmul, îşi extinde mult 
influenţa asupra barbarilor: în 863, Chirii şi Metodiu pornesc 
din Salonic să evanghelizeze Moravia, ei vor deveni apostolii 
slavilor; în 864, ţarul Bulgariei, Boris, se botează la Constanti- 

nopol, primind numele creştin Mihail şi impune apoi botezul 
întregului său popor. Dar, pe de altă parte, lipsa de încredere şi 
rivalitatea dintre Roma şi Constantinopol sporesc. Când cezarul 
Bardas l-a depus pe patriarhul Ignatie, care fusese iconofil, pen¬ 
tru a-i da scaunul patriarhal lui Fotie, Ignatie a făcut apel la 
papaNicolae I, care i-a luat partea şi l-a excomunicat pe Fotie 
(863). Acesta a legat cauza sa personală de cauza naţională a 
Bizanţului şi un sinod ţinut la Constantinopol, în 867, l-a anate¬ 
mizat pe papă, denunţând intervenţia lui ilegală în treburile 
Bisericii Răsăritului. Este vorba de aşa-numita schismă a lui 
Fotie. 


100 



Capitolul VI 

Dinastia «macedoneană»» 
şi apogeul Imperiului (867-1081) 


împăraţii. Perioada la care am ajuns este, împreună cu 
secolul lui lustinian, cea mai glorioasă din istoria Bizanţului. 
Armatele bizantine victorioase îşi stăvilesc sau resping nenumă¬ 
raţii duşmani şi fac să sporească întinderea Imperiului. Civiliza¬ 
ţia bizantină cunoaşte tot acum ceea ce s-a numit, pe bună 
dreptate, «al doilea său secol de aur». Niciodată, din vremea 
lui lustinian. Bizanţul nu s-a bucurat de un prestigiu atât de 
mare; niciodată, până la căderea sa, el nu va mai înregistra 
succese atât de strălucite. Istoria acestei epoci cu adevărat epice 
a fost cunoscută, multă vreme, prin intermediul lucrărilor bizan- 
tinistului francez G. Schlumberger, Nicepbort P boc as şi lEpopit 
byzantine. Aici, nu vom putea decât să-i schiţăm trăsăturile generale. 

Cea dintâi şi cea mai nouă este că opera realizată nu se 
datorează unui singur om, aşa cum s-a întâmplat, în secolul al 
Vl-lea, cu lustinian, ci unei succesiuni de împăraţi, toţi vrednici 
de atenţie datorită dif eritelor lor calităţi. întemeietorul dinastiei, 
Vasile 1, se trăgea dintr-o familie armenească stabilită în Mace¬ 
donia: de unde denumirea uzuală, dar de fapt inexactă, de dinas- 

tic «macedoneană». El devenise - datorită forţei lui fizice şi dibă¬ 
ciei cu care dresa caii sălbatici mai curând decât adevăratelor sale 
calităţi - favoritul ultimului împărat amorian, Mihail al III-lea, 
care-l asociase la domnie. Dar Vasile a pus la cale, în 866, asasi¬ 
narea cezarului Bardas, unchiul împăratului, iar în 867, asasina¬ 
rea împăratului însuşi: el a domnit singur de la 867 la 886. 

Fiii săi, Leon al Vl-lea cel înţelept şi Alexandru, au domnit 
de la 886 la 913: Leon al Vl-lea a fost cel care a cârmuit în 
fapt. Ca să aibă un fiu care să-i poată deveni succesor, el a 
trebuit să ia în căsătorie patru femei la rând, scandalizându-i 
astfel grozav pe contemporani: această încăpăţânare este remar¬ 
cabilă şi mărturiseşte, s-a spus, despre apariţia unei forme noi 
de legitimitate. De acum înainte va exista «o familie imperială, 
ai cărei membri primesc numele de porfirogeneţi» (născuţi în 
camera din palat numită porpbyra). Fiul lui Leon al Vl-lea, 
Constantin al VlI-lea Porfirogenetul, ocupă tronul de la 913 la 
959, dar de la 919 la 944 cârmuirea este exercitată de fapt de 
un împărat asociat, Roman Lecapenul, de origine armeană. 
Fiul lui Constantin al VlI-lea, Roman al II-lea, nu domneşte 
decât de la 959 la 963, apoi văduva sa, Teofano, se căsătoreşte 
cu generalul comandant suprem al armatei din Asia, Nichifor 
Phokas, asasinat în 969. 

Asasinul, Ioan Tzimiskes, de origine armeană, domneşte 
de la 969 la 976 şi se consideră suveran legitim în virtutea 
faptului că s-a căsătorit cu Teodora, fiica lui Constantin Porfiro¬ 
genetul. După el, tronul este ocupat de ambii fii ai lui Roman 
al II-lea, Vasile al II-lea Bulgaroctonul şi Constantin al VIH-lea 
(976-1028), care domnesc împreună. începe apoi o perioadă 

tulbure, care prevesteşte sfârşitul dinastiei: principala figură 
este a împărătesei Zoe, soţia succesivă a trei împăraţi (Roman 
al 111-lea Argyros, Mihail Paflagonianul şi Constantin 
Monomahul) şi care a cârmuit, o vreme. Imperiul singură, apoi 
în asociere cu sora sa mai mică, Teodora. Este ultima cârmuire 
de către femei a Bizanţului. 

Este de reţinut că dinastia «macedoneană» este de fapt ar¬ 
meană; că Roman Lecapenul,careguverneazăîn locul lui Con¬ 
stantin al Vll-lea, este armean; că uzurpatorul loan Tzimiskes 
este armean. Altă trăsătură comună acestor împăraţi este că ei 
sunt, înainte de toate, oşteni. Singurele excepţii notabile sunt 
Leon al Vl-lea şi Constantin al Vll-lea: dar şi în vremea lui 
Constantin al Vll-lea a guvernat de fapt, multă vreme, amiralul 
Roman Lecapenul. 

Arabii în Orient şi în Occident. Imperiul a trebuit să-i 
înfrunte pe arabi pe toate frontierele, în afară de aceea a Dunării. 
Vasile I şi Leon al Vl-lea au condus campanii aproape în fiecare 
an, dobândind adesea victoria, niciodată însă victoria decisivă. 
In Occident, ei au recucerit Tarentul, dar tot atunci arabii au 
încheiat campania de cucerire a Siciliei şi şi-au consolidat biru¬ 
inţa, luând în stăpânire Siracuza, Taormina şi Reggio. In Orient, 
ei au izbutit să deplaseze iarăşi spre est frontiera asiatică a 
Imperiului: dar, în 904, o flotă de piraţi musulmani a cucerit 
prin surprindere Salonicul, invadatorii au prădat oraşul şi s-au 
îndreptat îndată după aceea spre Siria, cărând cu ei o uriaşă 
pradă şi peste 20.000 de prizonieri. 

A fost semnalul care a declanşat reluarea energici a ofensivei 
bizantine. Sub Roman Lecapenul, ea s-a soldat cu unele succese 
în Mesopotamia de sus şi a dus la recucerirea Edessei. Ceva mai 
târziu, Nichifor Phokas şi Ioan Tzimiskes, mai întâi ca generali, 
apoi ca împăraţi, au dobândit victorii hotărâtoare. Phokas a 
redobândit Creta şi Ciprul, Tarsul şi Cilicia şi, mai ales, în Siria, 
Alepul şi Antiohia. Tzimiskes a transferat războiul dincolo de 
Eufrat şi a organizat o adevărată cruciadă pentru eliberarea 
locurilor sfinte: el a recucerit Damascul şi o parte din Palestina, 
fără să ajungă totuşi la Ierusalim. Vasile al U-lea a putut să 
păstreze aceste cuceriri fără să le sporească sensibil. Imperiul 
obţinuse însă în trei regiuni - în Creta, pe Eufrat, în Siria - 
rezultate decisive. 

Succesele nu au fost mai puţin clare în Armenia. Această 
ţară fusese una din mizele principale ale necontenitei lupte 
dintre Imperiul persan şi Imperiul roman. In secolul al Vll-lea, 
ea fusese ocupată de arabi. In secolul al IX-lea, dinastia armeană 
a fiagratizilor a revenit pe tron, cu consimţământul comun al 
arabilor şi al bizantinilor, care aveau nevoie, fiecare, de sprijinul 
armenilor. Bizanţul şi-a înfrânt rivalul: sub Roman Lecapenul, 
influenţa lui în Armenia a crescut; sub Vasile al II-lea, Arme¬ 
nia este parte cucerită, parte vasalizată; sub Constantin Mono- 
mahul, capitala, Ani, este cucerită, iar Bagrarizii sunt detronaţi. 

In vremea acestor domnii glorioase, Bizanţul nu renunţa la 
Italia, unde Leon al Vl-lea organiza cele două theme - ce-i 
drept, foarte puţin întinse - a Longobardiei şi a Calabriei, înlo- 
cuiteceva mai târziu de catepanatul din Bari. Esteposibilchiar 
ca împăratul bizantin să fi dorit să reia de la împăratul Apusului 

unele titluri uzurpate: se pare că el a avut o dispută în privinţa 
titlului imperial cu Ludovic al II-lea şi, poate, cu Otton, înco¬ 
ronat la Roma, în 962, întemeietorul Sfântului Imperiu roman 
de naţiune germană. Dar primejdia arabă făcea să treacă pe 
planul al doilea aceste certuri. Phokas a căutat, poate, alianţa 
cu Otton I şi printre ambasadele schimbate atunci între cele 
două Imperii, cea mai faimoasă este a lui Liutprand. Tzimiskes 
i-a dat-o pe prinţesa bizantină Teofano în căsătorie lui Otton 
al II-lea, care a fost înfrânt, pe de altă parte, de arabi. Cel 
puţin, Vasile al II-lea a ieşit victorios, la Cannes, dintr-o bătălie 
care a făcut evident, pentru prima dată, pericolul reprezentat 
de normanzi şi acest succes, care întărea poziţia Bizanţului în 
Italia, îi va permite lui Mihail al IV-lea să organizeze o expediţie 
împotriva Siciliei arabe: Georgios Maniakes a recucerit, 
într-adevăr, Messina. 

Bulgarii şi frontiera Dunării. Pericolul bulgar a fost mai 
strict localizat, dar mult mai grav decât pericolul arab. Conflic¬ 
tul a izbucnit în vremea succesorului lui Boris, a fiului său, 
Simion, care fusese educat la Constantinopol. Pentru a crea o 
diversiune faţă de acţiunile lui ameninţătoare, potrivit unei 
practici îndătinate a diplomaţiei bizantine, Leon al Vl-lea a 
făcut apel la maghiari, numiţi şi unguri - acesta este momentul 
intrării lor în istorie - care au invadat nordul Bulgariei. La 
rândul său, Simion i-a chemat pe pecenegi şi, cu ajutorul lor, 
i-a respins pe maghiari: după care, Simion i-a înfrânt pe greci 
şi a ajuns la zidurile Constantinopolului. Leon al Vl-lea a trebuit 
să semneze un tratat şi să plătească tribut. 

Apoi, Simion şi-a îndreptat ambiţiile către Salonic: ca să 
nu i-l dea, Leon al Vl-lea a trebuit sâ-i cedeze vaste teritorii 
din Macedonia septentrională. In sfârşit, Simion şi-a fixat drept 
obiectiv Constantinopolul, cu intenţia de a deveni «ţar al bulga¬ 
rilor şi împărat al romanilor», titlu pe care l-a arborat o vreme. 
In 917, Simion a ieşit învingător din marea bătălie de la Anhia- 
los. In 922, el a pus stăpânire pe Adrianopol; a sfârşit prin a 
stăpâni toată Macedonia şi Tracia, în afară de Salonic şi Constan- 
tinopol. Şi a venit să asedieze capitala, care s-a crezut încă o 
dată pierdută şi care a fost încă o dată salvată datorită zidurilor 
ei de apărare. Atunci, în 924 probabil, a avut loc, chiar sub zidu¬ 
rile oraşului, o dramatică întrevedere între Simion şi Roman 
Lecapenul, care-şi petrecuse noaptea în rugăciune, la Sfânta 
Sofia: a fost încheiat un armistiţiu, cu singura condiţie pentru 
bizantini de a plăti tribut, iar Simion s-a retras. Ce se întâmpla¬ 
se? S-a crezut adesea că Simion s-a arătat conciliant, deoarece era 
el însuşi ameninţat în acel moment de sârbi şi deoarece negoci¬ 
erile sale cu arabii în vederea încercuirii Bizanţului eşuaseră. 

Simion a murit în 927, iar sub succesorul său, Petru, Bulgaria 
a intrat într-o rapidă decădere, grăbită de conflictele interne. 
Nichifor Phokas şi Ioan Tzimiskes au reînceput lupta, ajutaţi 
o vreme de ruşii lui Sviatoslav: Bulgaria răsăriteană, dacă nu 
chiar toată Bulgaria, a fost cucerită de bizantini, pentru care 
Dunărea redevenea o frontieră. Totul a fost repus în discuţie în 
anii următori, când ţarul Samuil, a reorganizat armata bulgară 
în Bulgaria apuseană şi a reconstruit un Imperiu care se întindea 
de la Dunăre până în Tesalia şi la Adriatica. Vasile al II-lea a 
purtat război împotriva lui, din 986 până în 1014, cu o sălbăti- 

cie şi cruzime egale celor ale bulgarilor şi care i-au adus numele 
de «ucigător de bulgari» ( Bulgarocton). Bătălia hotărâtoare a 
avut loc în 1014, la nord de Serres: armata bulgară a fost zdro¬ 
bită, iar Vasile al Il-lea a făcut 15.000 de prizonieri. El a poruncit 
să fie orbiţi cu toţii, cu excepţia câte unui om dintr-o sută, 
menit să le fie călăuză şi i-a expediat lui Samuil această jalnică 
turmă. Dupăcâtevasăptămâni, Samuil a murit. întreaga Bul¬ 
garie a fost cucerită şi supusă unui guvernator bizantin: era 
sfârşitul primului Imperiu bulgar şi, pentru Bizanţ, stăpânirea 
întregii Peninsule Balcanice era din nou asigurată. 

Aceasta nu însemna nicidecum securitate absolută pe toată 
frontiera septentrională sau danubiană. Pe lângă maghiari, 
cărora li se arătase calea spre sud şi pecenegi, stabiliţi între 
Dunăre şi Nipru, cărora Bizanţul a fost silit în cele din urmă să 
le plătească tribut, ruşii reprezentau şi ei un pericol din ce în ce 
mai ameninţător. Potrivit tradiţiei, prinţul Oleg a întreprins o 
expediţie împotriva Constantinopolului în 907: nu s-a stabilit 
încă în chip definitiv dacă această expediţie, care ar fi fost urmată 
de încheierea unui tratat, este un fapt istoric autentic sau o 
simplă legendă. Este însă sigur că raporturile, fie de ostilitate, 
fie de prietenie, dintre Bizanţ şi Rusia s-au înmulţit. De la 
începutul secolului al X-lea înainte, armatele bizantine includ 
importante corpuri de mercenari ruşi. Sub Roman Lecapenul, 
Constantinopolul este atacat de două ori de prinţul Igor, în 941 şi 
944: se încheie un tratat, Igor se reîntoarce la Kiev. Abia sub 
Vasile al 11-lea a fost găsită soluţia: împăratul a încheiat o alianţă 
cu prinţul rus Vladimir, care a fost botezat, a luat în căsătorie 
o prinţesă bizantină şi şi-a botezat poporul, în 988 sau 989- 

Este încă o ilustrare a dibăciei cu care Bizanţul a combinat 
forţa militară, abilitatea diplomatică, propaganda religioasă. 

Problema socială. Pfe plan intern, împăraţii au fost preocu¬ 
paţi mai ales de problema gravă a regimului proprietăţii agrare. 
Documentele epocii îi opun adesea pe cei «puternici» celor 
«săraci». «Puternicii» sunt cei cărora averea sau, mai cu seamă, 
funcţiile şi rangul lor le pun la îndemână mijloace de presiune 
asupra micilor cultivatori de pământ, pe care îi distrug: ei îşi 
dau aere de independenţă pe domeniile lor mari cât nişte 
provincii. «Săracii» sunt ţăranii posesori ai unei bucăţi de pă¬ 
mânt sau beneficiarii acelor loturi militare despre care am vorbit 
ceva mai sus: exigenţele şi ameninţările celor mari, uneori şi 
excesele fiscului, îi împingeau să caute pe lângă cei «puternici» 
protecţie sau o relativă linişte, plătite în schimb cu propria lor 
libertate. Dispariţia micii proprietăţi avea grave consecinţe eco¬ 
nomice, fiscale, militare. Dezvoltarea excesivă a marii proprie¬ 
tăţi prezenta un pericol a cărui amploare a putut fi măsurată 
sub Vasile al II-lea, când rebeliunea a doi mari seniori din Asia 
Mică, Bardas Phokas şi Bardas Skleros, era pe punctul de a-l 
răsturna pe împărat. 

O novellă din 922 a lui Roman Lecapenul inaugurează 
măsurile luate pentru remedierea acestei stări de lucruri: ea 
interzice celor puternici să dobândească în vreun fel oarecare 
proprietatea celui sărac, acordă preferinţă ţăranului atunci când 
el este în concurenţă cu un senior pentru cumpărarea unui teren 
şi impune restituirea bunurilor militare acaparate ori cumpărate 
de la legitimii lor posesori. Aceste măsuri sunt reamintite şi 

confirmate de Roman Lecapenul într-o novellă din 934. Mai 
ales Vasile ai II-lea s-a arătat necruţător cu cei mari: o novellă 
din 996 aboleşte prescripţia de patruzeci de ani care proteja 
achiziţiile făcute de seniori, interzice patronajul şi repune în 
vigoare dispoziţia potrivit căreia cei puternici erau obligaţi să 
plătească impozitele datorate de săraci, dacă aceştia din urmă 
erau incapabili să o facă. 

Aceeaşi problemă avea şi un alt aspect: numeroase şi puter¬ 
nice, mănăstirile nu erau mai puţin periculoase decât seniorii 
pentru mica proprietate. Novelle ale lui Roman Lecapenul le-au 
interzis, în 922 şi 934, mănăstirilor să achiziţioneze pământul 
celor săraci, iar în 964, Nichifor Phokas interzice ctitorirea de 
noi mănăstiri şi daniile către mănăstirile existente. 

Aceste măsuri s-au dovedit, până la urmă, zadarnice. Aristo¬ 
craţia funciară şi călugărimea reprezentau forţe mult prea mari 
pentru ca împăratul să se poată dispensa multă vreme de spri¬ 
jinul lor sau să-şi atragă ostilitatea lor. Se pare că, începând de 
la Roman Argyros şi, în orice caz, de la IsaacComnenul, toate 
acestea au rămas literă moartă: această luptă între marea şi 
mica proprietate, care constituie drama istoriei sociale a Bizan¬ 
ţului, se va sfârşi prin triumful celor puternici. 

Schisma. Am arătat mai sus ce se înţelege prin aşa-numita 
primă schismă a lui Fotie, rezultat al anatemei pe care şi-au 
aruncat-o reciproc papa şi patriarhul. Vasile I, care-1 înlocuise 
mai întâi pe Fotie cu Ignatie, l-a rechemat, îndată după moartea 
acestuia, pe Fotie, iar în 879, un sinod întrunit la Constanti- 
nopol a ridicat anatema aruncată asupra lui. Se susţinea până 

nu de mult, potrivit unei tradiţii, că papa Ioan al VlII-lea, mâniat, 
a reînnoit atunci anatema contra lui Fotie, provocând astfel o 
nouă ruptură între Biserici, cunoscută ca «a doua schismă a lui 
Fotie». Lucrările lui Fr. Dvornik, V. Laurent şi V. Grumel au 
demonstrat că nu s-a mai produs nici un fel de ruptură după 
sinodul din 879, ba chiar, dimpotrivă, că papa l-a recunoscut, 
probabil, ca patriarh pe Fotie, care, la rândul lui, îşi revizuise 
atitudinea în anumite privinţe şi se împăcase cu papalitatea. 

Adevărata schismă, cea definitivă, se va produce către mijlo¬ 
cul secolului al Xl-lea. Raporturile dintre papalitate şi Imperiu 
erau încordate de multă vreme, din pricina luptei lor pentru 
influenţă în Italia de sud. Această rivalitate nu constituia însă 
un motiv suficient pentru a se ajunge la schismă; a mai fost 
nevoie de aroganţa şi ambiţia a doi oameni care să se împotri- 
veascăoricărei concesii, un legat al papei, cardinalul Humbertus 
şi un patriarh al Constantinopolului, Mihail Keroularios 
Autoritar şi brutal, acesta din urmă, nu s-a sfiit să urmeze în 
raporturile cu Occidentul o linie politică personală, contrară 
celei promovate atunci de împăratul Constantin al IX-lea: când 
legaţii pontificali au venit la Constantinopol, patriarhul a 
refuzat orice compromis. Cardinalul Humbertus, care vorbea 
mai degrabă ca un stăpân decât ca un sol, a depus pe altarul 
Sfintei Sofii o bulă de excomunicare împotriva lui Keroularios 
şi a părăsit Constantinopolul. Keroularios a convocat un sinod 
care i-a excomunicat pe legaţii pontificali. Ruptura era fapt 
împlinit. 

Este probabil că, pe moment, nimeni nu i-a înţeles impor¬ 
tanţa. Nu era, la urma urmelor, primul incident de acest fel şi 

o excomunicare era uşor de ridicat. Dar acest lucru nu s-a întâm¬ 
plat şi schisma dăinuie şi azi. Care i-au fost consecinţele? 

Se susţine de obicei că, din punct de vedere politic, schisma 
a fost una din cauzele slăbiciunii Bizanţului, că ea l-a împiedicat 
să obţină de la Occident sprijinul de care ar fi avut nevoie, de 
pildă, împotriva turcilor. Această judecată se întemeiază pe o 
simplă ipoteză, anume că Occidentul ar fi fost gata să răspundă 
în chip eficace la apelul Orientului: avem multe temeiuri să ne 
îndoim că aşa ceva s-ar fi putu întâmpla. Din punct de vedere 
religios, nu se poate contesta că schisma a însemnat o victorie 
pentru patriarhia constantinopolitană şi o înfrângere pentru 
papalitate, căci aceasta din urmă a trebuit să renunţe la 
pretenţiile ei de dominaţie asupra Bisericii răsăritene. Patriarhia 
nu pierdea nimic, dimpotrivă: după ce s-a eliberat de supunerea 
faţă de Roma, autoritatea ei asupra celorlalte trei patriarhii 
orientale şi asupra lumii slave creştin-ortodoxe a sporit. 

Civilizaţia. In ce priveşte civilizaţia, epoca macedonenilor 
este una dintre cele mai strălucite din istoria Bizanţului. Primul 
indicau în acest sens ne este oferit de opera legislativă a împă¬ 
raţilor, care - de altfel, în chip eronat - nu au avut decât dispreţ 
faţă de Ecloga şi au vrut să o înlocuiască printr-o culegere de 
legi care să se situeze la înălţimea vremii lor. Vasile I este cel 
dintâi care a avut această ambiţie: el nu a putut face să apară 
însă decât două lucrări pregătitoare, un «manual» (procheiron) 
şi o «introducere» (tpanagogt). Ceva mai târziu, Leon al Vl-lea 
a publicat, în sfârşit, în limba greacă, monumentala culegere a 
Basilicaltlor, adică a legilor imperiale, care constituia, într-un 

fel sinteza operei legislative a lui lustinian, lăsând însă de o 
parte legile căzute în desuetudine şi adăugând legile mai recente. 

Din epoca lui Leon al Vl-lea ni s-a păstrat un text deosebit 
de interesant: Cartea prefectului (este vorba de prefectul Con- 
stantinopolului), descoperită abia la sfârşitul secolului trecut. 
Prefectul capitalei avea, între alte atribuţii, supravegherea 
tuturor colegiilor de neguţători şi artizani, iar Cartea prefectului, 
document esenţial pentru cunoaşterea vieţii economice în 
Bizanţ, unde aproape toate profesiunile erau, în interesul sta¬ 
tului şi al populaţiei, supuse unei reglementări stricte, ne pune 
la dispoziţie lista breslelor şi detalii despre organizarea lor. 

Potrivit tuturor indiciilor, prosperitatea economică era mare 
la Constantinopol, unde ajungeau toate mărfurile şi toţi negus¬ 
torii lumii şi care a jucat vreme îndelungată un rol comparabil 
cu rolul Pireului în epoca de înflorire a Atenei. Bogăţia bazată 
pe comerţ, gloria militară şi puterea redobândită îşi găsesc, 
toate, expresia în literatură şi arte. Nu mai există astăzi la 
Constantinopol «noua Biserică» sau Nea lui Vasile, monument 
la fel de reprezentativ pentru epoca lui ca Sfânta Sofia pentru 
epoca lui lustinian. Au ajuns în schimb până la noi multe monu¬ 
mente provinciale şi piese aparţinând artelor minore care ne 
atestă existenţa acum a unei renaşteri, de factură foarte grecească 
(să ne gândim la mozaicurile de la Daphni), considerată drept 
o «a doua epocă de aur» din istoria artei bizantine. In ce priveşte 
istoria ideilor, este destul să amintim că această epocă este 
străjuită de cele două mari figuri ale lui Fotie şi Psellos, amândoi 
remarcabili atât prin gustul lor pentru elenism, cât şi prin in¬ 
tima cunoaştere a tradiţiei antice. Fără îndoială, spre deosebire 

de artişti, scriitorii din această epocă s-au dovedit uneori prea 
puţin originali, astfel încât s-a putut spune că e vorba de o 
epocă a enciclopediilor: Antologia palatină, Lexiconul lui Suidas, 
Vieţile sfinţilor ale lui Simion Metafrastul. Nu trebuie să uităm 
însă poeziile lui Ioan Geometrul, epopeile din ciclul lui Dighenis 
Akritas, Istoriile lui Leon Diaconul şi ale continuatorilor lui 
Teofan, întreaga operă a lui Psellos, învăţat şi scriitor universal, 
împăraţii au constituit exemple pentru oamenii de cultură: 
Leon al Vl-lea, supranumit Filosoful prin dragostea sa pentru 
studiu şi pentru savanţi; Constantin Porfirogenetul, ale cărui 
tratate privitoare la Administrarea Imperiului, la Theme, la 
Ceremoniile curţii bizantine ni s-au păstrat, ca scriitor, constructor, 
artist, animator al întregii vieţi intelectuale din vremea sa. 
Constantin Monomahul a înfăptuit poate ceva şi mai folositor 
atunci când a înfiinţat, pe lângă facultatea de filosofie condusă 
de Psellos, o facultate de drept, condusă de Ioan Xiphilinos, 
care avea drept misiune să-i formeze pe funcţionarii Imperiului. 

Decăderea. Moartea Teodorei, în 1056, marchează sfârşitul 
dinastiei macedonene şi începutul unei perioade caracterizate 
prin antagonismul persistent între armată şi partida marilor 
seniori provinciali care o conduceau în virtutea sistemului regio¬ 
nal de recrutare, pe de o parte şi administraţia centrală şi birou¬ 
rile civile din capitală, pe de alta. Constantin Monomahul, care 
trăise experienţa unor rebeliuni ca acelea ale lui Maniakes şi 
Tornikios, dusese o politică ostilă armatei: el îi redusese efective¬ 
le, înlocuise adesea prin mercenari trupele naţionale. începând 
din 1056, lupta între aceste două tendinţe se manifestă prin 

însăşi alternanţa împăraţilor. în sfârşit, după domnia lui 
Nichifbr Botaniates (1078-1081), careera strategul unei theme 
din Asia Mică, partida «feudală» triumfa definitiv prin venirea 
la putere a lui Alexie Comnenul. 

Această evoluţie nu a fost lipsită de tulburări care au com¬ 
promis grav, în trei privinţe, opera de politică externă a macedo¬ 
nenilor. în Occident, în 1071, normanzii lui Robert Guiscard 
au cucerit Bari (capitala catepanatului) după trei ani de asediu: 
aceasta însemna căderea Italiei bizantine. în Balcani, pecenegii, 
aceşti «turci ai nordului», au traversat Dunărea, au prădat toată 
Macedonia şi Tracia, au asediat Constantinopolul: Bizanţul a 
trebuit să le plătească tribut. în Orient, turcii selgiucizi, după 
ce înaintaseră lent în Persia şi Mesopotamia, au atacat Arme¬ 
nia bizantină. Tot în acest an fatal, 1071, în bătălia de la Mantzi- 
Iciert, Roman Diogene a fost înfrânt şi făcut prizonier de şeful 
turc Alp Arslan. Bizantinii şi-au dat seama atunci de gravitatea 
pericolului turc. «Frontierele Imperiului erau încă intacte, de 
la Antiohia la lacul Van, dar deruta a declanşat debandada. 
Toate forţele Imperiului s-au retras către apus şi căile Asiei 
Mici s-au deschis înaintea turcilor» (L. Brăhier). 

Bizanţul şi cruciaţii. Comnenii şi Anghelii. 
Statele latine si Imperiul grec din Niceea 
( 1081 - 1261 ) 


Dinastia Comnenilor. «Odată cu Alexie, partida militară 
şi aristocraţia funciară provincială au triumfat asupra partidei 
birocratice din capitală» (A. Vasiliev). Intr-adevăr, Alexie 
Comnenul îşi datora ascensiunea faimei sale de oştean, iar 
Comnenii, familie originară, poate, din regiunea Adrianopo- 
lului, deveniseră mari proprietari de domenii în Asia Mică. 
Alexie I a domnit de la 1081 la 1118, fiul său, Ioan al U-lea, 
de la 1118 la 1143 şi fiul acestuia, Manuel 1, de la 1143 la 
1180: vreme de un secol. Imperiul a avut parte de o adminis¬ 
traţie stabilă şi fermă. Manuel, ale cărui priviri au fost îndreptate 
constant spre Occident, a luat de soţie, în a doua sa căsătorie, 
o principesă franceză, pe Maria de Antiohia: ea a exercitat 
regenţa în vremea minoratului lui Alexie al II-lea (1180-1183). 
Dar acesta din urmă a fost detronat de un nepot al lui Ioan al 
II-lea, Andronic Comnenul, figura cea mai originală din familie, 
care a avut cu totul altă orientare politică decât predecesorii 
săi: venirea sa la putere a fost marcată de o uriaşă reacţie împo- 

triva latinilor, care au fost masacraţi în masă la Constantinopol; 
politica sa internă a fost dominată de lupta aprigă împotriva 
marii aristocraţii. Dar Andronic, detronat la rându-i de Isaac 
Anghelos, n-a domnit decât de la 1183 la 1183. 

Din punct de vedere economic, prosperitatea Imperiului 
rămâne în aparenţă foarte mare: două treimi din bogăţia mon¬ 
dială se află la Constantinopol, vor spune cu uimire cruciaţii. 
Dar, din motive politice, Bizanţul renunţă treptat la izvorul 
însuşi al acestei prosperităţi, anume la rolul său de intermediar 
între Orient şi Occident, în favoarea oraşelor italiene. Pisa, 
Genova şi, mai ales, Veneţia. 

Până şi în chestiunile religioase interesul politic primează 
faţă de credinţă. In mai multe rânduri, împăratul pare gata să 
recunoască papei autoritatea religioasă asupra Orientului, cu 
speranţa iluzorie că va înlesni astfel restabilirea propriei sale 
autorităţi politice asupra Occidentului. Pentru a crea dificultăţi 
împăratului Germaniei, împotriva căruia a dus vreme îndelun¬ 
gată o luptă aprigă, papa se arată şi el adesea dispus să se apropie 
de împăratul bizantin: niciodată unirea bisericilor nu a fost 
mai aproape. Ea nu se va înfăptui totuşi, deoarece, în cele din 
urmă. Imperiul apusean şi papalitatea se vor împăca, cruciadele 
se vor solda cu un eşec, iar unirea se va izbi deopotrivă de indif erenţa 
şi lipsa de înţelegere a latinilor şi de violenta opoziţie a grecilor, 
răniţi în sentimentul lor naţional de excesele politicii latinofile 
a lui Manuel şi, mai mult încă, de feluritele abuzuri ale cruciaţilor. 

Orientul şi Balcanii. Ameninţarea cea mai gravă pe care a 
trebuit să o înfrunte Alexie I a fost cea a pecenegilor, chemaţi de 

«bogomiti», adepţii unei mişcări eretice, înrudite cu pavli- 
chianismul, care a devenit o formă de naţionalism slav. Rxenegii 
l-au învins pe Alexie la Silistra, au tăbărât, în 1091, sub zidurile 
Constantinopolului şi au fost pe punctul de a încheia cu turcii 
selgiucizi o alianţă, care ar fi reprezentat un pericol de moarte 
pentru Bizanţ. Aflat la strâmtoare, Alexie a chemat împotriva lor 
pe sălbaticii polovţi, care i-au masacrat aproape pe toţi, în 1091. 
Cât despre turci, vom vedea că prima cruciadă i-a alungat, pentru 
o vreme, din aproape toată Asia Mică. La începutul domniei lui 
Ioan al II-lea, pecenegii au încercat o revenire ofensivă: ei au fost 
zdrobiţi şi au dispărut pentru totdeauna din istoria Bizanţului. 

Ioan al 11-lea a trebuit să înfrunte însă o nouă primejdie, 
care se ridica ameninţătoare în partea de vest a Peninsulei Balca¬ 
nice, anume coaliţia a două tinere puteri, la fel de redutabile, 
ungurii şi sârbii: el a dus împotriva acestor două popoare 
războaie care nu s-au încheiat cu un rezultat decisiv, dar care 
au fost suficiente pentru a le stăvili ambiţiile. Pe de altă parte, 
Ioan al II-lea a înregistrat victorii clare în Cilicia, unde se 
constituise statul independent al Armeniei Mici, întemeiat de 
refugiaţi armeni: el a readus Cilicia în sânul Imperiului. 

Manuel nu-şi îndrepta privirile către Orient decât silit de 
împrejurări; el a fost chemat acolo de răzvrătirea Ciliciei, pe 
care a reprimat-o şi, mai ales, de conflictele cu turcii. Sultan în 
Iconium era pe atunci redutabilul Kilidj Arslan al II-lea: în 
1176, ostile turceşti au căsăpit ostile bizantine în Frigia, la 
Myriokephalon. Pentru Bizanţ, la un secol după Mantzikiert, 
aceasta însemna năruirea oricărei speranţe de a-i învinge pe 
turci în Asia şi, totodată, o condamnare a politicii occidentale 

care-l determinase pe Manuel să neglijeze, de dragul unei iluzii 
deşarte, interesele imediate ale Imperiului. 

Occidentul: veneţieni şi normanzi. Robert Guiscard crea¬ 
se în Italia de sud ducatul Apuliei, care stă la originea regatului 
Siciliei. El şi-a întors curând ambiţiile către Imperiul bizantin 
şi a cucerit Dyrrachium (Durazzo), punctul de plecare al drumu¬ 
lui ce ducea, prin Macedonia şi Tracia, până la Constantinopol. 
Alexie I nu dispunea de o flotă capabilă să lupte împotriva 
celei a normanzilor: el a solicitat aşadar sprijinul marinei 
veneţiene, oferind în schimb avantaje comerciale. Guiscard a 
pierdut Dyrrachium. Dar pentru a răsplăti serviciile Veneţiei, 
Alexie trebuise să-i acorde republicii, în 1082, un chrysobul 
(diplomă prevăzută cu sigiliul de aur imperial), unul dintre 
cele mai importante documente semnate vreodată de un 
împărat al Bizanţului. Negustorilor veneţieni li se acorda, prac¬ 
tic, dreptul de a face vânzări şi cumpărări în tot Imperiul, fără 
obligaţia de a se supune controlului vamal şi de a plăti taxele 
vamale, iar la Constantinopol li se rezervau un cartier întreg şi 
antrepozite: comerţul Veneţiei era favorizat, pe teritoriul 
Imperiului, mai mult decât comerţul Bizanţului însuşi. Actul 
este de importanţă capitală. Bizanţul renunţa să mai tragă 
foloase de pe urma acelor imense avantaje pe care i le oferea 
situaţia sa de intermediar între Orient şi Occident şi cărora li 
se datorase puterea sa economică. Veneţia îşi începea grandioasa 
expansiune la capătul căreia întreaga lume mediteraneană avea 
să fie supusă influenţei sale. Veneţia va oferi de acum înainte 
spectacolul unui stat care-şi pune forţa maritimă în serviciul 

exclusiv al intereselor sale comerciale şi care, printr-un amestec 
uluitor de cinism şi de abilitate, datorită unei politici remarcabile 
şi de o remarcabilă continuitate, va realiza de-a lungul câtorva 
secole ambiţiile unui imperialism economic lipsit de scrupule. 
A patra cruciadă zace în germene în actul din 1082. 

De acum încolo împăraţii bizantini nu vor mai putea face 
altceva decât să încerce a diminua importanţa privilegiilor vene- 
ţiene, prin acordarea de privilegii analoage celor două rivale 
principale ale Veneţiei, Pisa şi Genova. Aşa a procedat loan al 

II- lea, care nu a putut totuşi să evite reînnoirea chrysobulului 
din 1082. Când s-a văzut ameninţat de ambiţiile tânărului 
regat al Siciliei, întemeiat de Roger al 11-lea, el a căutat să 
obţină sprijinul de care avea nevoie nu de la Veneţia, ci de la 
împăratul Germaniei. Fără să abandoneze alianţa cu Conrad al 

III- lea (el a luat de soţie, într-o primă căsătorie, pe cumnata 
împăratului), succesorul său, Manuel, a trebuit să facă din nou 
apel la Veneţia, după ce Roger a cucerit Corfu şi a întreprins, în 
Grecia, un raid îndrăzneţ, care l-a dus până în Atica: Veneţia a 
recucerit Corfu, dar a obţinut în schimb noi avantaje comerciale. 
Mai târziu, când Guillaume I i-a urmat lui Roger al 11-lea, 
Manuel a făcut oultimăîncercare de a rezolva, prin forţe proprii, 
problema normandă: trupele lui au fost înfrânte la Brindisi, 
bizantinii nu aveau să mai revină niciodată în Italia. In schimb, 
normanzii vor năvăli încă o dată în Imperiu: sub Andronic ei 
au recucerit Dyrrachium, au asediat şi cucerit Salonicul, unde 
au făptuit un adevărat masacru, s-au îndreptat apoi spre Con- 
stantinopol. Atunci populaţia din capitală s-a răsculat şi l-a 
înlocuit pe Andronic cu Isaac Anghelos, care i-a alungat pe 

normanzi din Salonic şi Dyrrachium. împăraţii se dovediseră 
capabili să apere Irtiperiul, dar nu să şi înlăture puterea norman¬ 
dă din Italia şi plătiseră acest rezultat mediocru cu importante 
concesii în beneficiul imperialismului economic veneţian. 

Primele cruciade. Cruciadele sunt un fenomen complex şi 
adesea greşit înţeles, deoarece sunt privite numai din punctul 
de vedere al Occidentului şi doar ca fenomen de natură 
religioasă. în realitate, rolul cel mai important în desfăşurarea 
cruciadelor l-au jucat interesele politice şi economice, numai 
că ele au fost disimulate de ideologia eliberării locurilor sfinte. 
Papii înşişi, care doreau să lichideze schisma din 1054 şi să 
readucă Orientul sub autoritatea lor, nu au fost întotdeauna 
slujitorii puri ai unui ideal exclusiv religios. 

Prima cruciadă a fost hotărâtă în 1095, la conciliul de la 
Clermont, din iniţiativa lui Urban al II-lea. în acelaşi an, uriaşa 
bandă dezordonată de sărăcani puşi pe prădăciuni, pe care Pierre 
l'Ermite şi Gautier Sans Avoir o târau după ei prin Europa, l-a 
înspăimântat de-a dreptul pe Alexie I, când a apărut la porţile 
Constantinopolului: împăratul s-a grăbit să transporte în Asia 
această trupă neliniştitoare, fanatică şi famelică, măcelărită apoi, 
aproape toată, de turci în apropiere de Niceea. în anul următor, 
armata seniorilor şi-a marcat trecerea prin noi acte de pradă şi i-a 
stârnit noi temeri lui Alexie, care a obţinut totuşi din partea 
cruciaţilor un jurământ de vasalitate. Au fost cucerite Niceea, 
Edesa, Antiohia şi, în cele din urmă. Ierusalimul, la 15 iulie 1099. 
Cruciaţii au constituit, după modelul occidental şi feudal, o serie 
de principate latine, la Edesa pentru Balduin de Flandra, la 

Antiohia pentru BoemunddeTarent, la Ierusalim pentru Godefroy 
de Bouillon. Dar ei au uitat ci se declaraseră vasali ai împăratului 
bizantin: Ioan al II-lea le-a amintit cu duritate acest lucru, 
restabilindu-şi prin forţa armelor suzeranitatea asupra Antiohiei. 

A doua cruciadă a fost motivată de o revenire ofensivă a 
turcilor, care au cucerit Edesa: căderea acestui principat franc 
lăsa descoperite în faţa primejdiei Ierusalimul şi Antiohia. 
Cruciada a fost predicată de fiernard de Clarvaux şi condusă 
de regele Ludovic al Vll-lea al Franţei şi de împăratul german 
Conrad al III-lea. Când a aflat despre declanşarea cruciadei, 
împăratul bizantin Manuel, deşi «latinofil» şi înrudit cu Con¬ 
rad al III-lea, a poruncit să fle pregătite pentru luptă fortificaţiile 
Constantinopolului. Germanii au sosit cei dintâi: Manuel nu s-a 
liniştit până ce nu a izbutit să-i facă să treacă în Asia, unde turcii 
i-au înfrânt sângeros. Aceeaşi primire şi aceeaşi soartă i-au fost 
rezervate, ceva mai târziu, armatei lui Ludovic al Vll-lea. In 
celedin urmă, Conrad al III-lea şi Ludovic al Vll-lea au revenit 
în Occident. Câţiva ani mai târziu, Manuel punea capăt încer¬ 
cărilor prinţului latin din Antiohia, Renaud de Chatillon de 
a-şi afirma independenţa şi-şi făcea intrarea triumfală în oraş. 

A treia cruciadă s-a soldat cu un eşec la fel de evident. Ea a 
fost provocată de acţiunile lui Saladin care întemeiase în Egipt 
o nouă dinastie şi care, în 1187, a atacat regatul Ierusalimului, 
a cucerit oraşul, l-a făcut prizonier pe rege. Cruciada avea drept 
şefi pe marii suverani din Occident: Filip August, Richard Inimă 
de Leu, Frederic fiarbăroşie. Ea a stârnit tot atâtea temeri 
împăratului bizantin Isaac Anghelos, cât prima cruciadă lui 
Alexie şi a doua lui Manuel: Isaac s-a apropiat chiar de Sala- 

din. Dar armata lui Barbăroşie, veniţi pe uscat, a fost învinşi 
în Asia Mică şi împăratul a pierit înnecat. Cât despre Filip 
August şi Richard, veniţi pe mare, ei n-au izbutit să recucerească 
Ierusalimul şi s-au întors acasă. 

Islamul ieşea până la urmă învingător din această înfruntare. 
Era oare duplicitatea împăratului bizantin cauza acestei înfrân¬ 
geri a creştinătăţii? Aşa s-a pretins în Occident, dar acuzaţia 
este nedreaptă. Ar fi multe de spus despre felul în care cruciadele 
au fost pregătite şi înfăptuite de seniorii franci. Cât despre 
împăratul grec, trebuie să ne amintim că el nu ceruse latinilor 
decât mercenari pentru a-l ajuta să protejeze creştinătatea 
împotriva necredincioşilor: el nu înţelegea ideea de cruciadă şi 
nu putea să dorească succes unei întreprinderi care ar fi dus la 
supunerea Orientului faţă de Occident. Avea dreptate să 
privească cu extremă neîncredere aceste armate feudale, în care 
entuziasmul religios al celor smeriţi era exploatat de ambiţia 
seniorilor. Desfăşurarea celei de a patra cruciade avea să arate 
cât de îndreptăţite erau aceste temeri. 

A patra cruciadă. Ea l-a avut în frunte pe italianul Bonifaciu 
de Montferrat, dar adevăraţii conducători erau papa Inocenţiu 
al III-lea şi dogele Veneţiei, Dandolo. Inocenţiu al III-lea, parti¬ 
zan al unirii bisericilor—sub direcţia Romei, desigur - reprezintă 
interesele spirituale şi religioase; Dandolo este exponentul ambi¬ 
ţiilor economice ale Veneţiei şi el va juca rolul decisiv. Cruciaţii 
urmau să fie transportaţi în Orient de corăbii veneţiene, dar Vmeţia 
pretindea să i se plătească integral preţul transportului înainte de 
plecare. întrucât cruciaţii nu au putut să strângă suma necesară 


122 



Bizanţul ft cruciaţii 


de bani, Vfeneţia le-a propus să cucerească, în compensaţie, pentru 
ea oraşul Zara, de pe coasta occidentală a Adriaticii, oraş care îi 
aparţinuse cândva, dar era acum în stăpânirea regelui Ungariei. 
Straniu început pentru o cruciadă împotriva necredincioşilor: 
Zara era un oraşcreştin şi aparţinea unui suveran creştin. Cu toată 
indignarea papei, cruciaţii au acceptat această ciudată condiţie 
şi au luat Zara cu asalt, predând-o, după cucerire, veneţienilor. 

Mai mult decât atât. Cruciada avea drept obiectiv Egiptul 
de care depindea Palestina. Dar în Occident se găsea atunci 
fiul lui Isaac al II-lea Anghelos, detronat de Alexie al III-lea, 
tânărul Alexie Anghelos, rudă a împăratului Filip de Suabia: 
acesta a sugerat cruciaţilor să-l restaureze mai întâi pe tânărul 
Alexie pe tron, arătându-le cât de mare ar fi fost avantajul de 
a-1 avea de partea lor pe împăratul Răsăritului. Dandolo a accep¬ 
tat, înţelegând cât de mult putea profita Veneţia de pe urma 
acestei situaţii. In chip şi mai surprinzător cruciaţii au admis 
cu uşurinţă această schimbare a destinaţiei călătoriei lor: în loc 
să apuce spre Egipt, flota s-a îndreptat spre Bizanţ, unde a 
ajuns în iunie 1203. Urmarea este bine cunoscută, fie şi numai 
din relatarea lui Villehardouin. Constantinopolul a fost luat cu 
asalt în iulie 1203, Alexie al III-lea a fost detronat, Isaac 
Anghelos şi fiul său. Alexie al IV-lea, au fost restauraţi pe tron. 
Dar grecii şi-au dat uşor seama că aceşti «suverani» nu pot fi 
altceva decât instrumente docile ale latinilor şi ale papei: ei 
s-au răzvrătit şi i-au răsturnat. Cruciaţii au decis atunci să-şi 
însuşească ei Constantinopolul şi Imperiul; ei au instituit asediul 
oraşului şi l-au luat cu asalt la 13 aprilie 1204. Scene îngrozitoa¬ 
re de măcel şi jaf s-au desfăşurat vreme de trei zile în oraşul inva- 

dat: membri ai clerului latin au luat parte la ele alături de soldaţii 
lui Cristos. Uriaşele bogăţii, uluitoare pentru naivii şi grosolanii 
cruciaţi, acumulate de-a lungul secolelor în oraşul până atunci 
inviolabil, au fost răspândite peste tot, prin Occident: sfârşitul 
acestei «cruciade» era pe măsura straniului ei început. 

Statele latine. Rămânea de împărţit prada, dar, înainte de 
toate, trebuia ales un împărat latin: contele Balduin de Flandra 
a fost încoronat la Sfânta Sofia. Patriarh latin era însă un vene- 
ţian, Tomaso Morosini; teritoriul capitalei şi al împrejurimilor 
ei a fost împărţit între Balduin şi Dandolo; acesta din urmă a 
fost singurul cruciat scutit de jurământul de vasalitate faţă de 
Balduin; în sfârşit. Veneţia a dobândit Dyrrachium, insulele 
ioniene, cea mai mare parte dintre insulele Egeei, Eubeea, 
Rhodos, Creta, numeroase poziţii în Peloponcz, Helespontul, 
Tracia: cruciada dăruia Veneţiei un imperiu colonial şi hege¬ 
monia economică. 

Pe ruinele Imperiului bizantin, alături de Imperiul latin din 
Constantinopol s-au constituit o serie de principate feudale 
france vasale: regatul Salonicului, în frunte cu Bonifaciu de 
Montferrat; ducatul Atenei şi al Tebei, în frunte cu francezul 
Othon de la Roche; principatul Ahaiei (sau al Moreei), cucerit 
de francezul Guillaume de Champlitte şi de Geoffroy de Ville- 
hardouin. Din Imperiul grec nu mai supravieţuiau decât trei 
fragmente cu aparenţă de state independente: despotatul 
Epirului, cârmuit de Anghelii Comneni; Imperiul din 
Trapezunt, din sud-estul Mării Negre (el este în afara limitelor 
hărţii alăturate); Imperiul din Niceea. 

Imperiul din Niceea. Câtă vreme a existat un împărat latin 
la Constantinopol (1204-1261), Imperiul din Niceea a fost 
reprezentantul Imperiului bizantin şi refugiul elenismului şi 
din el se va ridica eliberatorul Bizanţului. Acest Imperiu a fost 
întemeiat de Teodor Lascaris (1204-1222), căruia i-a urmat un 
împărat energic, Ioan al III-lea Ducas Vatatzes (1222-1254). 
Se părea, la început, că acest stat nu va fi cu nici un chip lăsat să 
dăinuiască de către cruciaţi: cucerirea Asiei Mici era complemen¬ 
tul indispensabil al cuceririi Constantinopolului şi armatele cruciate 
au pornit laînfaruirea ei. Dar ele au fost rechemate curând pentru 
a fi trimise către apus din pricina unei mari răzvrătiri care i-a 
ridicat, în Balcani, împotriva latinilor pe greci şi pe bulgari, conduşi 
de ţarul Caloian (al doilea Imperiu bulgar fusese întemeiat, în 
vremea Anghelilor, de Petru şi Ioan Asan). Cruciaţii au fost zdrobiţi 
în bătălia de la Adrianopol, în aprilie 1205; împăratul Balduin, 
ucis sau luat prizonier, a dispărut; Dandolo a murit ceva mai 
târziu. Era un eveniment considerabil: încă de la începuturile 
sale, dominaţia francă în Orient eşua. Imperiul din Niceea era 
salvat, iar poziţia lui avea să fie îndată după aceea consolidată şi 
de victoria strălucită asupra sultanului din Iconium dobândită 
de Teodor Lascaris. Părea sigur acum că Niceea va putea res¬ 
taura într-o zi Imperiul bizantin: aveau să se scurgă însă până 
atunci cincizeci de ani, foarte tulburi, timp în care Imperiul 
latin din Constantinopol şi-a supravieţuit cu greu lui însuşi. 

Succesorul lui Balduin la Constantinopol, fratele său Henric, 
biruitor, la început, în lupte, a izbutit să pătrundă adânc în 
Asia Mică. Apoi însă Ioan Vatatzes i-a învins la rându-i pe 
latini, a trecut în Europa, a cucerit Adrianopolul, s-a apropiat 

de Constantinopol. Este adevărat că el s-a izbit de ostilitatea 
despoţilor din Epir, care distruseseră regatul latin al Salonicului 
şi scontau să ia ei în stăpânire Constantinopolul: dar despotul 
Teodor Anghelos a fost înfrânt şi făcut prizonier de ostile ţarului 
bulgar Ioan Asan al II-lea, în 1230, la Klokotnica, între Adria- 
nopol şi Filipopolis. în 1241, Asan a murit şi, profitând de 
dispariţia lui, Ioan Vatatzes a revenit în Europa, a reluat de Ia 
bulgari teritoriile din Macedonia şi Tracia pe care ei le cuceriseră, 
a pus stăpânire pe Salonic, şi-a subordonat Epirul. 

Opera sa a fost desăvârşită nu de succesorul său Teodor al 
II-lea Lascaris, mort în 1258, nici de fiul acestuia, Ioan al IV-lea, 
în vârstă de numai patru ani, ci de Mihail Paleologul, o rudă a 
lui Ioan Vatatzes, care a profitat de acest minorat, pentru a 
juca un rol decisiv. El l-a învins mai întâi pe despotul Epirului 
şi pe aliatul său, Guillaume de Villehardouin, principele Ahaiei, 
la Pclagonia(în Macedonia răsăriteană), în 1259: Villehardouin 
a fost făcut prizonier. Şi, la 25 iulie 1261, trupele lui Mihail Paleo¬ 
logul au pus stăpânire fără mare greutate pe Constantinopol, 
în vreme ce împăratul latin Balduin al II-lea şi patriarhul latin 
fugeau în Occident. De ani de zile. Imperiul latin, pe cale de 
prăbuşire, îşi continua cu greu existenţa tristă şi precară: împă¬ 
ratul se îndeletnicea cu comerţul de moaşte pentru ca să se 
poată întreţine şi era nevoit să pună pe foc mobilierul palatu¬ 
lui, pentru ca să se poată încălzi. Dar Imperiul bizantin recon¬ 
stituit era, şi el, în urma crizei îndurate, într-o stare de epuizare 
care-l va conduce, după două secole de decadenţă, la ruină. 

Paleologii si căderea Imperiului bizantin 

( 1261 - 1453 ) 


Trăsături generale. Cruciadele şi dominaţia latină în 
Orientul grecesc lăsaseră Imperiul într-o stare jalnică; epuizat 
economic, mutilat şi fărâmiţat teritorial, el nu mai era, în 1261, 
decât umbra Imperiului Comnenilor. La Constantinopol, palate 
şi cartiere întregi se năruiau de la sine, oraşul nu se redresase 
după cumplita devastare suferită în 1204. Provinciile nu arătau 
altfel decât capitala, iar speranţa în revenirea prosperităţii părea 
zadarnică, deoarece resursele acesteia ieşiseră de sub controlul 
grecilor şi republicile comerciale italiene. Veneţia şi Genova - 
acesta a fost rezultatul cel mai important şi cel mai durabil al 
cruciadei - exploatau în propriul lor beneficiu întregul comerţ 
din Orientul grecesc. Imperiul era, de altfel, redus, în Asia, la 
teritoriul Imperiului Niceei; în Europa, la Tracia şi la o parte a 
Macedoniei: «Un trup debil, slăbit şi jalnic, cu un cap enorm, 
Constantinopolul» (Ch. Diehl). De jur împrejur, numai state 
independente sau ostile: Imperiul din Trapezunt, care îşi va 
trăi propria viaţă până la cucerirea turcească; despotatul Epirului 
şi ducatul de Neopatras, state greceşti prea puţin interesate să 

accepte suzeranitatea Bizanţului; ducatul Atenei, care nu va 
înceta sâ aparţină francezilor decât pentru a trece în mâinile 
catalanilor şi principatul Moreei, pe care grecii nu-l vor putea 
face să revină în cadrul Imperiului decât după un secol şi mai 
bine de eforturi; în sfârşit, aproape toate insulele şi un mare 
număr de poziţii pe coastă în stăpânirea genovezilor şi a vene- 
ţienilor. Ceva mai departe, statele occidentale, Serbia, Bulgaria, 
turcii, care urmărea cu atenţie agonia acestui Imperiu dislocat, 
omul bolnav al evului mediu, cum a fost numit. 

Aşa stăteau lucrurile, când trupele lui Mihail al VlII-lea au 
pătruns prin surprindere în Constantinopolul lăsat fără apărare. 
In această ultimă crapă din istoria Bizanţului (1261-1453), 
trebuie distinse două perioade, de durată foarte inegală: mai 
întâi, perioada domniei lui Mihail al VlII-lea, apoi perioada 
domniei succesorilor săi. Anul 1282 - anul morţii lui Mihail şi 
al venirii la putere a lui Andronic al II-lea - marchează 
într-adevăr o ruptură şi putem, cu bună dreptate, să legăm 
domnia lui Mihail al VlIII-lea de Imperiul din Niceea, conti¬ 
nuatorul şi restauratorul Bizanţului şi să facem să înceapă cu 
Andronic al II-lea istoria Paleologilor şi a decadenţei Bizanţului. 
I-a revenit lui Mihail al VlII-lea misiunea de a pune capăt 
dominaţiei latine şi de a împiedica o nouă ofensivă a Occiden¬ 
tului împotriva Orientului: dinamismul şi succesele politicii 
sale au făcut din domnia sa ultima mare domnie din istoria 
Bizanţului. Dar nu-i stătea în putinţă lui Mihail să înlăture 
cauzele adânci aledeclinului Imperiului, epuizat înlăuntru, ame¬ 
ninţat din afară, iar succesorii săi au trebuit să se limiteze să-i 
întârzie sfârşitul fatal. Andronic al II-lea (1282-1328) şi Andro- 

nic al III-lea(1328-134 1) i-au văzut pe turci luând înstăpânire 
Asia. ioan al V-lea (1341 -1391, în asociere cu uzurpatorul loan 
al Vl-lea Cantacuzino de la 1341 la 1355) i-a văzut pe sârbii lui 
Duşan la porţile Constantinopolului şi a asistat la începuturile 
pătrunderii turcilor în Europa. Sub Manuel al II-lea (1391-1425) 
şi loan al VlII-lea (1425-1448), progresele turcilor au redus 
teritoriul Imperiului la capitală împrejurimile ei, iar umilitoarele 
călătorii în Occident, în căutare de ajutor, ale celor doi împăraţi 
s-au dovedit zadarnice: «Nimeni nu se gândea la altceva decât 
la foloasele pe care putea să le tragă de pe urma suferinţelor 
Imperiului grecesc, la subordonarea lui religioasă, la cucerirea 
lui politică, la exploatarea lui economică» (Ch.Diehl). Deznodă¬ 
mântul inevitabil a survenit la 29 mai 1453, când ultimul împă¬ 
rat bizantin. Constantin Dragases, a murit eroic pe meterezele 
Constantinopolului luat cu asalt de turci. 

Nu cunoaştem bine istoria internă a Imperiului în această 
lungă perioadă. Împăraţii au avut de înfruntat uriaşe dificultăţi 
financiare; pentru a le depăşi, ei au încercat să impoziteze bunu¬ 
rile scutite de dări: rezultatul nu a fost întotdeauna fericit şi 
Mihail al VlII-lea, de pildă, a debilitat în chip primejdios siste¬ 
mul de apărare a f rontierei răsăritene a Imperiului prin măsuri 
care au lovit pe colonii militari, scutiţi de corvezi şi impozite, 
instalaţi aici. Trebuie să reamintim, de altfel, că asemenea 
măsuri nici nu aveau cum să mai fie eficiente într-un stat al 
cărui comerţ trecuse în întregime sub controlul străinilor: un 
cronicar povesteşte că, la căsătoria lui Ioan al V-lea, nu s-a 
putut găsi în palat nici ocupă de aur sau de argint şi că veşmin¬ 
tele nu mai erau, ca altădată, împodobite cu pietre preţioase, 

ci cu bucăţi de sticlă colorată. Imperiul nu mai avea cu ce să 
întreţină o flotă, iar mercenarii din armata de uscat, prost plătiţi, 
erau mereu gata să se răscoale, să trădeze, să jefuiască. 

Ca întotdeauna în Bizanţ, certurile religioase, în primul rând 
disputele necontenite pe tema unirii cu Roma, au reflectat agi¬ 
taţia politică. Activitatea «zeloţilor» (numiţi uneori arseniţi, 
după numele patriarhului Arsenie) aminteşte prin multe aspecte 
pe aceea a studiţilor: ca şi ei, zeloţii se sprijineau pe călugări şi 
popor pentru a apăra cea mai strictă ortodoxie şi a se opune 
politicii împăratului, la nevoie chiar prin răscoală. Triumful 
doctrinei contemplative a isihasmulut (dintr-un cuvânt grecesc 
care înseamnă calm, linişte), apărate cu înflăcărare împotriva 
calabrezului Varlaam de către Grigore Palamas, călugăr athonit 
şi arhiepiscop al Salonicului, una dintre cele mai curioase figuri 
ale Bizanţului, reprezintă şi el biruinţa călugărilor şi a misticis¬ 
mului oriental asupra moderaţilor şi raţionaliştilor favorabili 
unei apropieri de Roma. Epoca Paleologilor este, de altminteri, 
epoca maximei prosperităţi a mănăstirilor athonite: ele dau 
Constantinopolului un lung şir de patriarhi şi oferă oamenilor 
celor mai cultivaţi din Bizanţ, în aceste amarnice vremuri, un 
loc de refugiu şi de meditaţie, în care mulţi vin să-şi sfârşească 
viaţa ca monahi. 

Ultimele două secole ale Imperiului, deşi decepţionante în 
multe privinţe, nu au fost nicidecum secole de sărăcie spirituală. 
Literatura şi artele au înflorit atât de bogat încât s-a dat acestei 
perioade numele de «a doua renaştere bizantină» şi ea a fost 
comparată adesea cu renaşterea italiană. Trăsătura cea mai fra¬ 
pantă la scriitorii şi chiar la artiştii vremii este reîntoarcerea la 

elenismul antic, la studierea lui, la tradiţiile lui, la spiritul lui. 
Mozaicurile bisericii Chora (Kahrie Djami) constituie, la 
Constantinopol, capodopera acestei epoci, în care civilizaţia 
bizantină şi-a exercitat puternic influenţa asupra Serbiei, Rusiei, 
României. Două sunt, la nivelul întregului Imperiu, marile şcoli 
artistice rivale: şcoala zisă macedoneană, căreia i se datorează 
decorarea celor mai vechi biserici athonite şi şcoala numită im¬ 
propriu cretană, ale cărei opere mai reprezentative păstrate până 
în zilele noastre pot fi admirate în bisericile de la Mistra. 

Evocarea Mistrei ne îndeamnă să consemnăm, în sfârşit, 
trăsătura cea mai originală, poate, a acestei perioade: viaţa spiri¬ 
tuală şi chiar viaţa politică a Imperiului a tins să se retragă 
treptat din Constantinopolul prea ameninţat, pentru a se refugia 
în Peloponez. Aici siguranţa părea mai mare şi mai mare, de 
asemenea, apropierea de vechile şi glorioasele tradiţii ale 
elenismului, către care Bizanţul muribund îşi întorcea privirile 
pentru a-şi căuta un model şi un sprijin. Recucerirea principa¬ 
tului franc al Ahaiei a început o dată cu domnia lui Mihail al 
VUI-lea: cele trei fortăreţe, Monemvasia, Maina şi Mistra, au 
reprezentat taxa de răscumpărare plătită de franci pentru 
eliberarea lui Guillaume de Villehardouin, căzut prizonier în 
mâinile bizantinilor în bătălia de la Pelagonia. Mihail al VHI-lea 
a recuperat apoi Arcadia şi Laconia, iar succesorii săi au desă¬ 
vârşit refacerea Moreei greceşti. Mistra, aşezată în preajma vechii 
Sparte, unde familia Villehardouin îşi construise un castel 
puternic fortificat, situat într-un loc minunat, a fost oraşul cel 
mai important, iar Despoiatul Mistrei, a devenit, începând din 
vremea lui loan Cantacuzino, apanajul celui de al doilea fiu al 

împăratului care domnea în Bizanţ. Era mai mult decât o pro¬ 
vincie a Imperiului, era aproape un stat, în fapt, de sine stătător. 
Colina Mistrei a fost acoperită de palate, biserici, mănăstiri, iar 
curtea despoţilor a fost mai strălucitoare şi mai plină de viaţă 
decât cea de la Constantinopoi. Aici au trăit învăţaţi eminenţi, 
între carecelebrul filosof şi umanist Gemistos Plethon, care i-a 
înaintat lui Manuel al 11-lea proiecte de reforme menite să 
regenereze Elada. înainte de a se scufunda în umbră, pentru 
mai multe secole, elenismul dădea încă o dată în floare, chiar 
pe pământul Greciei antice. 

Mihail al Vlll-lea Paleologul. Mihail al VlII-lea, 
restauratorul Imperiului, şi-a îndreptat atenţia către Occident. 
Bizanţul avea aici trei adversari: primii doi erau Veneţia şi 
papalitatea care doreau, cea dintâi pentru motive economice, 
cealaltă pentru motive religioase, restaurarea Imperiului latin; 
al treilea era noul suveran al regatului celordouâ Sicilii, Carol 
de Anjou, fratele Sfântului Ludovic, care invoca drepturi poli¬ 
tice. intr-adevăr, printr-un tratat semnat la Viterbo,împăratul 
exilat Balduin al II-lea îi cedase lui Carol de Anjou drepturile 
sale asupra vechiului Imperiu latin. Exista pericolul ca regele 
Carol să se pună în slujba aspiraţiilor Veneţiei şi ale papalităţii, 
iar această formidabilă coaliţie putea să împiedice Imperiul 
grecesc, abia reconstituit, să dăinuiască: domnia lui Mihail al 
Vlll-lea a fost consacrată îndepărtării acestui pericol. în acest 
scop, împăratul a recurs uneori la război şi a dobândit victorii 
asupra trupelor angevine în Epir, asupra veneţienilor în Eubeea, 
asupra francilor în Moreea. Dar starea de slăbiciune a Imperiului 

nu permitea o acţiune militară de anvergură, aşa încât Mihail 
a recurs cu precădere la arma favorită a Bizanţului, diplomaţia. 

1 0 împotriva Veneţiei , el s-a înţeles cu Genova. încă din martie 
1261 fusese semnat la Nymphaion un tratat care acorda geno- 
vezilor, pe toată întinderea actuală şi viitoare a Imperiului, 
privilegii comerciale considerabile, în schimbul cărora flota 
genoveză trebuia să-l ajute pe împărat. Au existat şi unele 
momente de conflict: când genovezii au dat impresia că sprijină 
ambiţioasele planuri ale regelui Siciliei, Manfred, care voia să 
smulgă din nou Constantinopolul din mâinile grecilor, Mihail 
al Vlll-lea i-a alungat din capitală. Nu a fost vorba însă decât 
de un episod lipsit de urmări, Mihail al Vlll-lea a redat curând 
Genovei toate privilegiile, iar Genova a luat, sub Paleologi, în 
întregul Orient locul ocupat atât de multă vreme de Veneţia. 
In 1453, lupta de apărare a Constantinopolului împotriva 
turcilor a fost condusă de un genovez, Giustiniani. 

2° Faţă de papalitate, Mihail al VIJI-lca a practicat o politică 
de concesii: în 1274, la Lyon, el a încheiat cu papa Grigore al 
X-lea, un acord prin care Biserica răsăriteană era pusă sub auto¬ 
ritatea papei. Era singura politică aptă să-l convingă pe papă 
să nu mai susţină şi să nu mai îndrepte împotriva Bizanţului 
forţa redutabilă reprezentată de Carol de Anjou şi numai aşa 
trebuie explicată politica religioasă a lui Mihail al Vlll-lea. 
Grecii nu au perceput-o însădecât ca pe o acceptare a inadmisi¬ 
bilelor pretenţii romane şi o violentă opoziţie, condusă fireşte 
de călugări, s-a ridicat împotriva împăratului, veştejit prin epite¬ 
tul de latinofron. S-a mers până la schismă în interiorul Bisericii 
greceşti, când Mihail, cu ajutorul patriarhului Ioan Bekkos, a 

vrut să impună prin forţă unirea cu Roma. Acordul de la Lyon 
va rămânea în cele din urmă literă moartă: el îşi jucase totuşi 
rolul util în politica lui Mihail al VUI-lea. 

3° Carol de Anjou era adversarul cel mai periculos. Multă 
vreme, Mihail al VUI-lea a folosit, pentru a-1 combate, când 
forţa, când diplomaţia, până ce a survenit evenimentul decisiv 
al Vecerniilor siciliene. La 31 martie 1282, a izbucnit la Palermo 
o revoltă brutală împotriva dominaţiei angevine; ea s-a răspân¬ 
dit în toată Sicilia, unde francezii au fost măcelăriţi. Cauzele 
acestei răscoale sunt multiple: asprimile administraţiei franceze, 
ambiţiile siciliene ale lui Petru de Aragon au jucat un anumit 
rol; dar este sigur că intrigile lui Mihail, ca şi subsidiile pe care i 
le-a furnizat lui Petru de Aragon au jucat unul şi mai important. 
Calculul împăratului bizantin era corect: Carol de Anjou, care 
tocmai conducea în Orient o expediţie împotriva Imperiului gre¬ 
cesc, a trebuit să se întoarcă grabnic în Occident, dar a pierdut 
Sicilia. Pentru Bizanţ, pericolul occidental dispărea: Mihail al 
VlII-lea îşi îndeplinise misiunea. El a murit în acelaşi an 1282. 

Primii succesori ai lui Mihail al Vlll-lea. Domnia lui 
fusese strălucită şi fericită. Dar faptul de a fi împiedicat Occi¬ 
dentul să pună din nou piciorul în Imperiu nu era decât un 
rezultat negativ: e posibil chiar ca el să-l fi făcut pe Mihail al 
VlII-lea să neglijeze prea mult Orientul. Succesorii săi vor trebui 
să înfrunte aici un îndoit pericol: pericolul sârbesc şi pericolul 
turcesc. 

1° Sârbii. Primul stat sârbesc fusese întemeiat în secolul al 
XH-lea de Ştefan Nemanja. Printr-o serie de cuceriri pe seama 

136 



Pa leologii 


bulgarilor şi a grecilor, urmaşii lui făcuseră din Serbia starul cel 
mai puternic din Balcani. Acest stat a ajuns la apogeu sub 
Ştefan Duşan; urcat pe tron în 1331, el şi-aînsuşit visul oricărui 
suveran care avea hegemonia asupra Balcanilor: să pună 
stăpânire pe Constantinopol. încă din vremea lui Andronic al 
Ill-lea, Duşan pusese piciorul în Macedonia septentrională şi 
în Albania: el va profita de faptul că Ioan al V-leaera foarte 
tânăr şi de gravele tulburări provocate de rivalitatea dintre Ioan 
al V-lea şi Ioan Cantacuzino, pentru a lua în stăpânire întreaga 
Macedonie, cu excepţia Salonicului. După cucerirea Serresului, 
Duşan se proclamă împărat al sârbilor şi al romanilor (adică al 
grecilor). Nu-i mai rămânea decât să cucerească Constantino- 
polul: se pare însă că eforturile suveranului sârb de a încheia o 
alianţă fie cu veneţienii (avea nevoie de o flotă), fie cu turcii au 
eşuat. Este probabil că nici n-a mai întreprins marea expediţie 
plasată de unii cronicari în 1355. In acelaşi an, 1355, Duşan a 
murit, iar Imperiul său n-a mai reprezentat o forţă. Bizanţul 
era salvat. 

2° Turcii. Un trib turc împins către apus de mongoli, în 
deplasarea lor spre Asia Mică, fusese organizat ca un stat 
puternic, la sfârşitul secolului al XIH-lea, de către şeful lui, 
Osman sau Otman, întemeietorul dinastiei Osmanlîilor sau a 
Otomanilor. Foarte curând, forţa de expansiune a osmanlîilor 
a devenit ameninţătoare pentru Bizanţ, care a trebuit să ac¬ 
cepte ajutorul oferit de o companie de mercenari catalani, aflaţi 
odinioară în solda lui Petru de Aragon, iar acum lipsiţi de 
ocupaţie. Catalanii i-au învins la început pe turci, dar au intrat, 
îndată după aceea, în conflict cu Bizanţul şi s-au întors împotriva 

lui: ei s-au instalat la Gallipoli, de unde au ameninţat timp de 
doi ani capitala; apoi au devastat Traciaşi Macedonia, au eşuat 
înaintea zidurilor Salonicului, au invadat Tesalia şi ducatul 
Atenei, i-au înfrânt cu uşurinţă pe cavalerii franci, greoi înar¬ 
maţi, în lupta de la lacul Copais, în 1311 şi au întemeiat ducatul 
catalan al Atenei. Această extraordinară aventură a unei armate 
rătăcitoare care nu cuprindea decât câteva mii de soldaţi răzvră¬ 
tiţi pune îndeajuns de bine în lumină slăbiciunea Imperiului. 

In vremea aceasta, turcii îşi continuau înaintarea: ei cuceresc, 
în 1326, Brusa, unde îşi instalează capitala, în 1329, Niceea, 
în 13.37, Nicomedia. In I 341, la moartea lui Andronic al III-lea, 
ci deveniseră practic stăpânii Asiei Mici şi începuseră să 
întreprind;'! raiduri în Tracia. Ca şi sârbii, ci au profitat, sub 
loan al V-lea, de conflictele civile din Bizanţ: loan Cantacuzino, 
care-şi căsătorise fiica cu sultanul Orkhan şi care s-a sprijinit 
pe turci pentru a dobândi tronul, i-a chemat în Tracia şi le-a 
cedat o fortăreaţă pe malul european al Strâmtorilor. De atunci, 
turcii nu vor conteni să intervină direct în treburile Imperiului. 
Ei se instaleză şi se fortifică în regiunea Gallipoli, punct de 
pornire pentru înaintarea lor în Balcani. Murad I cucereşte 
Tracia, Eilipopole, Adrianopol, din care îşi face capitală în 1365: 
era un semn cert că turcii au ambiţiade a juca un rol în Europa. 
Sub ameninţarea primejdiei turceşti, loan al V-lea încearcă să 
se apropie de Occident: în 1369, el face o călătorie la Roma, 
acceptă o mărturisire de credinţă conformă cu dogma catolică, 
îl recunoaşte pe papă drept cap al creştinătăţii. Acest acord 
avea să rămână la fel de steril ca şi cel de la Lyon, în schimb pe 
drumul de întoarcere acasă, care trecea prin Veneţia, nefericitul 

împărat al Bizanţului a fost reţinut de veneţieni ca debitor 
insolvabil; a trebuit ca fiul său, Manuel, să strângă în grabă 
suma reclamată. în vremea aceasta înaintarea turcilor conti¬ 
nua: Imperiul sârb s-a năruit sub loviturile lor în 1 389, în urma 
marii bătălii de la Kossovo, şi, îndată după Serbia, Bulgaria a 
trecut şi ea sub dominaţia turcilor. 

Ultimii Paleologi. Aceste cuceriri făceau din turci vecinii 
Ungariei. Ungurul Sigismund a cerut ajutorul Occidentului 
care i-a trimis slabe contingente: ele au fost zdrobite în bătălia 
de la Nicopole, în 1396. Succesorul lui Ioan al V-lea, Manuel 
al 11-lea, a cerut şi el ajutor: regele Franţei, Carol al Vl-lea, i-a 
trimis, împreună cu 1.200 de oameni, pe mareşalul Boucicaut, 
care a ieşit învingător din multe ciocniri cu turcii în preajma 
Constantinopolului, dar care nu dispunea nicidecum de forţele 
necesare pentru a întreprinde o adevărată campanie împotriva 
lor. în 1399, Manuel al II-lca şi Boucicaut au pornit spre Oc¬ 
cident, în căutare de subsidii şi de trupe. Manuel a întreprins 
un soi de pelerinaj: el s-a dus la Veneţia şi în alte oraşe italiene; 
a mers la Paris, unde a fost somptuos găzduit la Luvru, de 
Carol al Vl-lea; la Londra, unde i s-au făcut multe făgăduieli, 
nici una ţinută; din nou la Paris, unde a stat de această dată 
doi ani, fără rezultat. Aici i-a parvenit, în 1402, vestea cruntei 
înfrângeri suferite de sultanul Baiazid la Angora din partea 
sălbaticilor mongoli ai lui Tamerlan: pentru o vreme. Bizanţul 
avea să iasă din sfera de interes şi acţiune a turcilor. Manuel s-a 
grăbit să se întoarcă acasă şi a avut parte, într-adevăr, de câţiva 
ani de linişte. Dar, în 1422, la douăzeci de ani după înfrângerea 

de la Angora, sultanul Murad al II-lea a reapărut în faţa 
Constantinopolului. 

în 1430 - era atunci împărat Ioan al VlII-lea - turcii 
asediază Salonicul, pe care grecii, pentru a-l salva de ameninţa¬ 
rea necredincioşilor, îl încredinţaseră, în ultima clipă. Veneţiei: 
cu toate acestea, oraşul a fost luat cu asalt. Ioan al VlII-lea 
pleacă, la rândul său, în Occident şi, asemenea predecesorilor 
săi, consimte să recunoască supremaţia romană, în speranţa 
obţinerii în schimb a unui ajutor eficace din partea latinilor: la 
conciliul din Florenţa, în 1439, Ioan al VlII-lea, asistat de 
ilustrul cardinal Bessarion, proclamă, împreună cu papa 
Eugeniu al IV-lea, decretul de unire a Bisericilor, care satisfăcea 
toate exigenţele catolice şi romane. Ca şi la Lyon, ca şi la Roma, 
aceste concesii s-au dovedit însă zadarnice: în Orient, ele au 
fost combătute de cea mai mare parte a populaţiei şi a clerului 
bizantin; în Occident, nu s-a făcut nici un efort serios în vederea 
apărării creştinătăţii împotriva turcilor. Papa a izbutit să 
organizeze o mică oaste de unguri, polonezi şi români, punând-o 
sub comanda regelui Ungariei, Ladislau: ea a fost zdrobită în 
bătălia de la Varna, în 1444, iar iniţiativa papei nu a mai fost 
repetată vreodată. 

Bizanţul este părăsit în voia soartei, iar evenimentele se 
precipită. Mehmet al II-lea ajunge sultan în 1451. El constru¬ 
ieşte chiar în preajma Constantinopolului, pe malul european 
al Bosforului, o fortăreaţă (Roumeli Hissar) menită să întrerupă 
comunicaţia între Bizanţ şi Marea Neagră. întreprinde apoi o 
expediţie împotriva Moreei, pentru a împiedica venirea oricărui 
ajutor pentru Bizanţ din această parte. în sfârşit, în aprilie 1453, 

el începe asediul Constancinopolului. Oraşul a fost apărat cu 
vitejie de împăratul Constantin Dragasses, de populaţie, de 
genovezul Giustiniani: dar turcii, care dispuneau de o armată 
numeroasă, aveau şi o puternică artilerie de asediu şi au reuşit 
să deschidă breşe în vechiul zid al lui Teodosie. Ei au reuşit de 
asemenea să ocolească apărarea bizantină, făcând în timpul 
nopţii, printr-o îndrăzneaţă stratagemă, să treacă flota lor din 
Marea Marmara în Cornul de Aur. Rezistenţa greacă slăbea: 
asaltul final a fost fixat pentru zorii zilei de 29 mai şi oraşul 
asediat a aflat acest lucru. In ajun, procesiuni parcurgeau stră¬ 
zile; seara, ultima slujbă creştină a fost celebrată în Sfânta So¬ 
fia, iar împăratul, împreună cu mulţi alţi bizantini, a primit 
ultima împărtăşanie. A doua zi, împăratul cădea eroic pe mete¬ 
reze, iar Mehmet al II-lea intra călare în Sfânta Sofia, unde o 
mare mulţime de oameni, refugiaţi în uriaşul naos, fuseseră 
trecuţi prin sabie. Trei zile şi trei nopţi au fost consacrate prădă- 
ciunilor, masacrelor şi tuturor exceselor cu putinţă. 

In 1460, Mehmet al II-lea în persoană a venit să ia în stâ- 
pânireMistra, iar în 14 6 1 Trebizonda: din Imperiul grecesc nu 
mai rămânea nimic. 

Căderea Bizanţului se datora, neîndoielnic, îmbătrânirii 
instituţiilor sale, defectelor interne ale unui stat construit pe 
principiul autoritarismului şi care nu mai avea nici destule 
resurse, nici destulă supleţe pentru a putea fi reformat. Dar ea 
avusese mai ales două mari cauze, de altminteri corelate: 
cruciadele şi antagonismul religios dintre Orient şi Occident. 

Cruciadele ruinaseră Bizanţul. Ele îl ruinaseră inutil, deoa¬ 
rece francii nu au fost în stare să se menţină în Orient şi să facă 
aici operă politică durabilă. Dar ele îl ruinaseră definitiv, căci 
Imperiul nu a mai putut să-şi vindece niciodată rănile suferite. 
Epoca Faleologilor nu a însemnat decât o lungă supravieţuire, 
o prelungită agonie, cu câteva frumoase izbucniri de vitalitate: 
nu era nicidecum vorba de o reînviere. Bizanţul era epuizat, iar 
hegemonia comercială a Veneţiei şi a Genovei îi interziceau 
redresarea. Occidcntulcuceriseeconomic Imperiul mai înainte 
ca turcii să-l fi cucerit teritorial. 

Singurasperanţă de salvare stăteaîntr-o eventuală înţelegere 
a grecilor şi a latinilor în vederea apărării creştinătăţii. Dintre 
toate motivele care au făcut imposibilă această înţelegere cel 
mai important a fost tocmai motivul religios. Toate eforturile 
- şi trebuie să omagiem spiritul deschis al Paleologilor - s-au 

lovit fie de pretenţiile papalităţii, fie de obtuzitatea şi cupiditatea 
latinilor, fie de încăpăţânarea grecilor. Pentru a pune în lumină 
profunzimea acestui dezacord vor fi de ajuns două exemple: al 
lui Petrarca, care cuteza să scrie: «Turcii sunt duşmani, dar 
grecii schismatici sunt mai răi decât duşmanii»; şi al unui mare 
demnitar bizantin, care declara tot atunci: «E mai bine să dom¬ 
nească la Constantinopol turbanul turcilor decât mitra latini¬ 
lor». Iată de ce Bizanţul a trebuit să înfrunte de unul singur 
uriaşa forţă turcească. 

Bizanţul a căzut în stăpânirea turcilor, dar dispariţia lui a 
lăsat în lume un mare gol. Vreme de unsprezece secole, el îşi 
jucase rolul, întotdeauna important, adesea decisiv, în istoria 
Occidentului şi a Orientului. Bizanţul preluase moştenirea lumii 
antice din mâinile vlăguite ale Romei, cu puţin înainte ca ea să 
dispară sub valurile năvălirilor barbare. I-a revenit Bizanţului 
misiunea de a păstra, de a îmbogăţi, de a transmite mai departe 
această moştenire înainte de a cădea, la rându-i, sub loviturile 
altor năvălitori. 

A păstrat această moştenire de-a lungul întregii perioade 
nelămurite şi tulburi pe care o numim ev mediu şi a ştiut să o 
apere împotriva atacurilor repetate a numeroase popoare. Cât 
de emoţionant este spectacolul pe care ni-l înfăţişează acest 
imperiu de atâtea ori asaltat, această capitală de atâtea ori 
asediată, care au respins vreme îndelungată toate atacurile 
popoarelor venite asupra lor fie dinspre apus, fie dinspre sud, 
fie dinspre nord, fie dinspre răsărit! 

A îmbogăţit această moştenire cu ceea ce i-au dăruit creşti¬ 
nismul şi Orientul. Dintr-o civilizaţie păgână, decadentă. 

incapabilă de autoregenerare. Bizanţul a făcut o civilizaţie 
creştină, într-unfel mai umană, adecvată în mai mare măsură 
aspiraţiilor unei conştiinţe mai exigente. Iar tradiţiei elenice, 
căreia i-a asigurat continuitatea, întruchipatăşi servită de conti¬ 
nuitatea limbii greceşti. Bizanţul i-a adăugat, atât pe planul 
gândirii, cât şi pe cel al artei, roadele îndelungatelor sale relaţii 
cu Orientul persan şi cu Orientul musulman. 

A transmis, în sfârşit, aceastămoştenire prin învăţaţii, prin 
negustorii, prin soldaţii săi, tuturor popoarelor cu care a venit 
în contact. Căci Bizanţul nu s-a mărginit să împrumute de la 
orientali: arabii, turcii chiar i-au resimţit profund, la rândul 
lor, influenţa. Popoarele slave îi datorează, toate, religia şi insti¬ 
tuţiile lor. Ţările din Occident nu au încetat niciodată să benefi¬ 
cieze de influenţa îndepărtatului şi seducătorului Constantinopol 
prin mijlocirea negustorilor ca şi a călugărilor, a pelerinilor ca 
şi a cruciaţilor; şi tocmai Occidentului i-a transmis Bizanţul 
ultimul său mesaj prin nenumăraţii greci instruiţi care au venit, 
după cucerirea turcească şi i-au adus o dată cu ei cunoştinţele 
şi ce mai putuseră salva din bibliotecilor lor. 

